
novine za kulturna i društvena pitanja 


VLADO GOTOVAC 


Prikazujući sadašnji trenutak Jugoslavije, dopisnici 
i suradnici nekih inozemnih listova napadaju Hrvat- 
sku: kao nosioca separatizma, nacionalističkih strasti, 
nesuvremenih programa, aroganinog tradicionalizma, 
arhaičnih bolesti, tvrdoglavog fanatizma, Oni zastu- 
paju centralizam, oni vjeruju u unitarizam kao suvre- 
meno i djelotvorno rješenje svih naših pitanja. 
Sigurno je da ta stajališta nisu samo plod propa- 
gandnih akcija onih koji o našoj zemlji tako misle: 
njihovog nagovora, pomognuiog i novcem ako je po- 
trebno. Jer unitarizam je, uz ostalo, i posao! Velik 
posao! Zbog njega se isplati naručiti članak u novi- 
nama. Ali, postoje i oni koji imaju svoje ideološke 
razloge za te napade. Njima je Hrvatska samo me- 
tafora onoga što žele suzbiti, što žele onemogućiti: 
metafora renesanse socijalizma, njegovog razvitka u 
društvo slobode, društvo koje svakom pojedincu vraća 
pouzdanje u vlastiti život i perspektive svijeta. 
Ta obnova ne događa se samo u Hrvatskoj, ali 
reko nje treba bili diskreditirana! Sve se prikazuje 
ao restauracija tradicionalnih nacionalnih zahtjeva i 
tako cijeli slučaj svodi se na pitanje koje spada bar 
u XIX. stoljeće! To je kleveinički manevar za koji se 
podjednako koriste stari i novi nesporazumi u našoj 
zemlji i oživljavaju i poipiruju njihove strasti: da bi 
sadašnji pothvati zaglavili u glupavoj buci i bijesu 
povijesne periferije, propali u groteski provincijalnog 
razračunavanja nerazvijenih, zaostalih naroda. Slučaj 
našeg socijalizma spao bi tako na slučaj anahro- 
nizma! Napadi na Hrvatsku samo prikrivaju veliku 
diverziju protiv naše uloge u svijetu! 
Posred — dvadesetogodišnje zastrašujuće — grmljavine 
blokovskih konfrontacija i sve bespomoćnijeg, stvar- 
nog ili imaginarnog lutanja očajnika po svijetu, krh- 
kih i tragičnih otpora njegovom ludilu, otpora što se 


služe cvijećem, drogama i seksom, oponašanjem ne- 
razumljivoga i hrabrošću bez svrhe, posred gomilanja 
moći nasilja i razaranja, mi ovdje, neočekivano za 
smućene veličine, tražimo s dostojanstvom i trijeznim 
pouzdanjem put koji pruža povijesni smisao čovjeko- 
vim pothvatima. I to u socijalizmu, nakon što je već 
okrivljen za mnoge neuspjehe! 


U svjetskom obzoru optužbe protiv Hrvatske obra- 
na su planetarnog terorizma velikih, i napad na raz- 
nolikosti koje im oduzimaju koherenciju, jer zastupaju 
prava svakog autentičnog postojanja, jer štite slobodu 
protiv moći. Ono što se preko naše ravnopravnosti 
ješio u Jugoslaviji ima snagu poziva i uzora za 
ukidanje svakog slučaja neravnopravnosti! Jer to nije 
samo tradicionalno razgraničavanje naroda: u pitanju 
je rješenje što jednom savezu daje ulogu uzajamne 
zaštite, jednoj zajednici ulogu vojnika slobode i rad- 
nika budučnosti. Naša federacija jest novost moguća 
samo u socijalizmu koji se zasniva na slobodi naših 
odluka, na samostalnosti naših zamisli i na zbilji na- 
ših sudbina. 


Oni koji su 1948. godinu smatrali samo trenutnom 
herezom i pozdravljali je kao razaranje socijalizma, 
sada sv razočarani: zapanjuju ih posljedice našeg 
pothvata i njegove perspektive! Njima je ova plod- 
nost jednako neočekivana i opasna. Zato sada brane 
enitarizam, jer preko njega žele u socijalizmu zadr- 
žati izvore njegovih neuspjeha, njegovih kriza, neza- 
dovoljstva i razloge za teror. 


Naši unitaristi prihvaćaju ulogu održavanja socija- 
lizma u neprestanoj opasnosti. Oni tako priznaju nje- 
govu nemoć pred tradicionalnim pitanjima, njegovu 
nesposobnost da riješi elementarne sporove iz gra- 
đanskog nasljeđa. | ponose se time šio već postoje- 
ćim narodima nameću ulogu naroda koji nastaju, slu- 
žeći tako današnjim neprijateljima revolucije! Preko 


njihovih pothvata socijalizam se sramoti kao arhaično 
društvo; ili bar kao društvo bez novih rješenja i no- 
vih zamisli! Oni ga uvlače u skandale malograđanskih 
ekscesa: sračunato ili zato što im je takav mentali- 
tet. Preko tih prizora nastoji se onda osporiti veličina 
trenuika naše renesanse i dostojanstvo onih koji je 
pokreću. g 

Zagovornici unitarizma posebnu ulogu poklanjaju 
dje idtvostocji i dinamičnosti našeg društva: oni se 
boje da će decentralizacija onemogućiti njegov go- 
spodarski napredak, jer je u svojoj biti protivnik su- 
vremene proizvodnje. Zajednica slobodnih naroda u 
socijalizmu osuđena je, prema njima, na grubu i pri- 
prostu pastoralnost! Po tim kritičarima, naše uzajam- 
no poštovanje naša je zajednička propast! | mi bismo 
zato iz tehnološkog snobizma morali likvidirati svoju 
slobodu! Samo izgubivši vlastitu prošlost i svu njenu 
veličinu mi bismo, za te propovjednike napretka, mo- 
gli postati doista suvremena zemlja: kao objekt mani- 
pulacije, naravno, jer bismo izgubili svoje biće i nje- 
govu auteniičnu lucidnost! Takav se poziv upućuje 
narodima koji se preziru, za koje se smatra da su 
bez ikakve povijesne uloge! 

A naši preporodni pothvati pružaju dokaze za bu- 
dućnost svijeta! S njima je neizbježno i u svemu po- 
stala prisutna i Hrvatska. Njene su mogućnosti izjed- 
načene s mogućnostima našeg socijalizma: kao i mo- 
gućnosti svih naših naroda, svakog naroda koji pri- 
hvaća njegova pitanja i traži na njih odgovore. Pro- 
mjene u Jugoslaviji nisu tek adaptacije tradicional- 
nog: umjesto mitološkog jedinstva razbaštinjenih na- 
roda nastupa jedinstvo autentičnih sudbina, oslobođe- 
nih u revoluciji, i njihovih djela. To rušenje mogućno- 
sti svakog hegemonizma i šovinizma plaši njihove za- 
govornike, već kao primjer u suvremenom svijetu: jer 
on je pun nastojanja da se ograniči sloboda. Ono što 
poduzimamo svjetsko je i kad mu se nastoji oduzeti 
naše ime. 


TOMISLAV SLAVICA 


KROZ _PRIZMU 
GENERACIJE 


MARKO VESELICA 


šit ustavnih 
amandmana 


05KO- 
-MARIJANSKI K( 


str. 5. : 


str. 4. str. 7. 


NGRESI 


str 12. i 13. 


HRVOJE ŠOŠIC 


pisma čitatelja 


KAMOJE 
NESTALO 
17.000 
ISTRANA? 


Naša administracija obiluje dava- 
njem podataka i slanjem  izvje- 
štaja, pa čak i izvještaja o iz- 
vještajima u bilo kojoj oblasti 
životne sfere, a podaci kojima 
pri tom raspolažemo uvijek su ili 
prethodni ili manjkavi i _ nepot- 
puni. 

Na temelju takvih »podataka« mi 
onda kalkuliramo, izračunavamo, 
pretpostavljamo, zaključujemo i 
gradimo kule u zrsku da je sta- 
nje takvo i takvo, i zadovoljni 
trljamo ruke. Mj smo i inače maj- 
stori da »vršimo« i »pristupamo« 
svemu i svačemu i da iz tih pro- 
blematičnih podataka zaključuje- 
mo kako svuda ieče med i mli- 
jeko, a samo jedan iole ozbiljan 
pristup problematici vraća nas u 
stvarnost, koja nije ona iz naših 
maštovitih podataka, nego sasvim 
drukčija i poražavajuća, što po- 
kazuje i ovaj primjer iz naslo- 
va. 

Zavod za statistiku u Rijeci vodi 
evidenciju (kao što vode i drugi 
zavodi) o stanju i kretanju sta- 
novništva na temelju »prikuplje- 
nih« podataka. Naravno da je u 
ovom slučaju riječ o službenim 
izvještajima o živorođenim, umr- 
lim, doseljenim i odseljenim (mo- 
že se raditi o bilo kakvim drugi- 
ma). Zavod za statistiku kao nad- 
ležni organ pribraja, odbija, su- 
mira i bez kompjutora lako dola- 
zi do željenih rezultaia; ta nije 
ova Kina (rečena bez zlonamjere). 
Uvidom u >Statistička saopćenja« 
— demografija za 1970. god. za pri- 
morsko-istarsko-goransko  područ- 
je — proizlazi da je 9 općina is- 
tarskog područja prema službe- 
noj procjeni imalo 192.557 stanov- 
nika, a prema popisu, također 
službeno provedenom, dana 31. 
III. 1971. god. proizlazi da na tom 
istom području živi samo 175.038 
stanovnika, čak manje nego pre- 
ma popisu iz 1961. god. kad ih je 
bilo 176.838, a prirodni priraštaj 
pokazuje pozitivne vrijednosti. 
Eto tako, između »službenih poda- 


taka« kojima smo svi vjerovali 
(štoviše, kad se broj za jednog 
ili dva više ili manje rođenih 


odnosno umrlih nije slagao, tru- 
dili smo se da utvrdimo pravo 
stanje) i njima se služili za raz- 
ne analize, zaključke, programe 
rada itd. — nastaju velike razli- 
ke, a da nikoga ni glava ne za- 
boli! 
Vjerojatno takvo stanje nije samo 
u demografskoj nego i u drugim 
društveno-gospođarskim oblasti- 
ma; prezentirani  podaci-pokaza- 
telji postaju potpuno deplasirani. 
Kamo nas to vodi? Zašto da sami 
sebe stalno — demantiramo? (Ne- 
davno sam slušao o rekordnom 
urodu kukuruza, a pet dana kas- 
nije da će urod podbaciti za 
15—20%). Hoćemo li se već jed- 
nom prestati ispričavati ovom ili 
vnom okolnošću, ovim ili onim 
utjecajem, ovom ili onom nespo- 
sobnošću da nešto korisno uradi- 
mo? 
Ovo je samo mali detalj naše in- 
dolencije, nemarnosti prema zbi- 
vanjima i životu koji nas okru- 
žuje, a toliko milijardi trošimo 
na razne evidencije i izvještaje 
koji, u krajnjoj liniji, nisu točni, 
a dovode nas i u zabludu. 

Mijo Ušić, Pula 


LITATELJI 
CE POMOCI 


Poštovana ređakcijo! 
U nekoliko zadnjih brojeva HT 
tiskali ste pristupnice za članstvo 
u Matici hrvatskoj. Postavši čla- 
nom ME stječem li pravo da ku- 
pujem Matičina izdanja po jefti- 
nijim cijenama? Član sam +Na- 
prijedova« kluba čitalaca. Spo- 
menuto knjižarsko poduzeće us- 
pjelo je promicanjem povoljnih 
uvjeta steći širok krug čitalaca 
i kupaca svojih izdanja. Ne biste 
li s nekoliko rečenica objasnili 
prava i dužnosti članova MH? 
Redovito čitam HT i tako 

znajem mnoge povijesne 


sa-, 
istine o 


kojima nisam ništa čuo u srednjoj 
školi. Svi napisi u HT pisani su 
lijepim stilom, razumljivi svako- 
mu čstatelju i jezično su čisti, pa 
će mi stil i jezik HT odsada biti 
uzorom i školskom knjigom za bo- 
lje razumijevanje moga rodnog 
jezika. Osobito rado čitam napise 
o jeziku, a članci prof. Jonkea 
za mene su prava poslastiea. Cijeli 
HT je odličan, a rubrika »Karie 
na stol« posebno, zbog svoje og- 
romne društvene uloge. Pa kada bi 
HT imao samo spomenutu rub- 
riku, i ništa više, već bi time 
opravdao svoje izlaženje. 

Čitam o financijskom škripcu u 
koji ste zapali odlukom Republič- 
kog fonda za sufinanciranje našeg 
tjednika. Ako dođete u priliku da 
zbog besparice morate razmišljati 
o daljnjem izlaženju tjednika, pi- 
šite otvoreno i pošteno kao i do 
sada zatražite pripomoć svog či- 
tateljstva koje će svojim prilezima. 
pouzdano se nadam omogućiti 
normalno izlaženje svom omilje- 
nom tjedniku. 
S poštovanjem. HŽ 
A. Novak. Zagreb. 
Odgovor uredništva: Svaki član 
Matice hrvatske ima pravo na 20 
posto popusta kod kupevanja Ma- 
tičinih izdanja, a isto tako kod 
kupovanja knjiga što ih je Ma- 
tica od drugih preuzela u prodaju. 


STO SE DOGADA 
U PODRAVSKOJ 
SLATINI? 


Centar za kulturu u Podravskoj 
Slatini u posljednjih je nekoliko 
godina jako zatajio što se tiče 
osnivanja i obnavljanja knjižnica 
i čitaonica, te dodjele knjiga po- 
sltojećim kulturnim  organizacija- 
ma. Gotovo sva sela slatinske op- 
ćine oskudijevaju knjigom. Iz ne- 
kih nepoznatih razioga knjige su 
povučene u Narodnu knjižnicu u 
Podravsku Slatinu, uz obećanje 
da će se rasporediti seoskim čita- 
onicama; međutim, od toga zasad 
nema ništa! 

Takvih i sličnih situacija ima još. 
Kao na primjer možemo navesti 
bilo koju organizaciju koja se 
bavi kulturnim pitanjima. Na ra- 
dio-stanici u Podravskoj Slatini 
selika je rijetkost čuti hrvatsku 
narodnu pjesmu. Štoviše, takve se 
pjesme za emisiju »Čestitke i poz- 


dravi stušatelja« naplaćuju po- 
nekad i dvostruko više, unaioč 
ustaljenoj cijeni. Glavni i odgo- 


vorni urednik radio-postaje vje- 
rojatno ima »razloga« zbog čega 
to čini!? 

Ogranak Matice hrvatske u Pod- 
ravskoj Slatini predstavlja, u oči- 
ma pojedinaca. »zlo za srpsku 
naciju«, iako on sad pokušava 
riješiti i neke probieme oko opi- 
smenjavanja, jer u slatinskoj op- 
ćini postoji preko 25% nepismenog 
življa. Taj je zadatak bio nagla- 
šen još prije Osnivačke skupštine 
MH u Podravskoj Slatini, iako su 
pojedinci, kulturni radnici govo- 
rili i »strahovali« da je to zaobi- 
đeno. 

Podravsku Slatinu zabrinjavaju 
grupe omladinaca tzv. terorista, 
koji napadaju mirne građane, i 
to samo one koji kao izraz na- 
cionainog osjećanja i pripadnosti 
nose na reveru ili drugdje hr- 
vatski nacionalni grb. Identificira- 
ne grupe omladinaca trgaju s re- 
vera ambleme hrvatskog — grba 
djevojkama i mladićima, i to ne 
samo na ulici nego i u slatinskim 
školama. U III. a razredu gimna- 
zije nekoliko je učenika, takoder 
identificiranih.  istrgnulo jednoj 
djevojci s prsiju nacionalni grb. 
Umjesto da je zaštiti, razrednica 
Darinka Drakulić optužila ju je 
da je šovinista i propagator hr- 
vatskog nacionalizma. Osim toga, 
te grupe izazivaju tuče i 1ieške 
provokacije na štetu hrvatske 
omladine, a da im se potom čak 
ništa i ne dogodi, iako su prija- 
vljivani organu javne sigurnosti 
u Podravskoj Slatini. Nitko ne 
izražava sumnju u vršenje poslova 
vrgana javne sigurnosti, ali je 
činjenica da se neki službenici, 
čuvari reda, nisu dovoljno odgo- 
vorno postavili prema rješavanju 
i razotkrivanju tih ekcesa i pro- 
vokacija. 

Očito je da u Podravskoj Slatini 
nekim pojedincima smeta ime 
hrvatsko; to je činjenica, a 
takvi, koje to bode otkrivaju se 
i preko radio-stanice u raznim hu- 
morističkim. informativnim i dru- 
gim emisijama slatinske radio-po- 
staje. 

Zaključak je jasan: u Podravskoj 


Slatini nije zdrava klima, iako 
to sami građani iznad svega žele. 
Slatinu će spasiti samo oni — ko- 
jima je u interesu stvarno brat- 
stvo i jedinstvo na tom višenacio- 
nalnom području, a dobre namje- 
re kojih se očituju na djelu, a ne 
na riječima. kao što je to dosad 
obično bivalo. 

Nadam se da će odgovorne osobe, 
kojima je stalo do istinskog brat- 
stva i jedinstva. nakon ovoga mo- 
ga pisma poduzeti nešto da se 
ovakve i slične stvari u Podrav- 
skoj Slatini više ne događaju. 


Zlatko Oštarijaš 
Podravska Slatina 


HERCEGOVCI 
POMAZU 


Poštovano uredništvo! 


Prije dosta vremena  »Večernji 
liste objavio je napis o Anti Se- 
kiću koji je, u potrazi za boljim 
uvjetima života, došao iz Travni- 
ka u Nove Perkovce kod Đako- 
va. Tu je kupio nešto malo zem- 
lje i drvenu kućicu u kojoj živi 
sa ženom i desetoro djece. Teš- 
kom mukom uspio je dobiti po- 
sao čuvara u đakovačkoj tvornici 
»Meteor«, uz osobni dohodak od 
650 n. d. Međutim, kako nema 
novaca za autobus, on svakoga 
dana pješači 12 kilometara do Đa- 
kova i isto toliko u  obratnom 
pravcu. 

Poradi materijalnih neprilika nje- 
gova djeca počesto moraju izo- 
stati iz škole, a prijeti im i bo- 
lest zbog slabe ishrane i loših 
uvjeta stanovanja. Žive u kući 
kojoj krov prokišnjava, pod je 
zemljan, a nema ni rasvjete. 
Odzivajući se pozivu »Večernjeg 
lista«, nas grupa — Hercegovaca 
koji živimo u Zagrebu, skupili 
smo 100.000 st. din. i poslali ih 
obitelji Ante Sekića. Više nismo 
mogli skupiti, jer i mi imamo 
brojne obitelji i ne baš velika 
materijalna primanja. Bili bismo 
sretni kad bi se našoj akciji pri- 
družili čitatelji »Hrvatskog tjed- 
nika«. Pomoć treba slati na adre- 
su: Ante Sekić, Novi Perkovci, 


54400 Đakovo. 
Hvala na uvrštenju 
Grupa Hercegovaca 


»Hrvatski tjednik« zahvaljuje 


Petru Vukmanu na poklonje- 
nih 100 DM 


PRIJEDLOG 
ZA SABIRNU 
AKCIJU 


Cijenjeno uredništvo! 

Nisam Vaš stalni čitatelj. Broj 16 
uzeo sam u ruke iz znatiželje, 
zbog poznate afere oko zabrane. 
Čitajući članak Tomislava Đurića 
o propadanju našega hrvatskog 
umjetničkog i povijesnog blaga, 
nisam se mnogo iznenadio. To ni- 
su izolirani primjeri, jer bih ih 
ja, kao laik, znao nabrojiti toli- 
ko da bi tomu mogli posvetiti ci- 
jeli jedan izvanredni broj lista. 
No, kako zub vremena mnogo ne 
haje za naše kukanje nad gor- 
kom sudbinom svojih žrtava, ku- 
kanje — ako se na njemu ostaje 
— dobiva katkad čak i licemjeran 
prizvuk (ne mislim na gospodina 
Đurića), te predlažem slijedeće: 
da uredništvo, odnosno — Matica 
hrvatska, pokrene na stranicama 


svojega lista  sabrinu akciju za 
uređenje kapelice s kostima Zrin- 
skih, a kasnije, eventualno, i za 
druge stvari. Netko će pomoći 
novcem, netko rađom ili struč- 
nim savjetom. Za ideju o izvan- 
rednom broju »Hrvatskog tjedni- 
ka«, jasno u suradnji s eminet- 
nim stručnjacima, kao i za nave- 
den plan akcije zalažem se iz 
sveg srca, a ako ih ne odbacite. 
spreman sam konkretno pomoći 


u okvirima svojih skromnih mo- 
gućnosti. 
S pošiovanjem, 


Branko Braun, stuđent 
elektrotehnike, Zagreb 


STO JE SA 
SELJACIMA? 


Poštovano uredništvo! 

Nakon oslobođenja u Jugoslaviji 
je bilo oko 80% seljaka, a sada 
nas je još oko 50%. Mali dio tih 
bivših seljaka ugio se dobro pre- 
kvalificirati, de je većina, kao 
nestručno osoblje, na teretu orga- 
nizacija, a mnogi uzalud obijaju 
biro za zapošijavanje ili pak od- 
laze u tuđinu. Praksa je dokazala 
da naša zemlja može dati veoma 
viseke prinose. pa ipak je vlasni- 
Ci napuštaju i idu služiti u tuđi- 
nu. Popisom je obuhvaćeno pre- 
ka šest stotina tisuća naših ljudi 
vani, a misli se da ih ima i mno- 


go više; neki su već primili i 
strana državljanstva, pa kad bi 
se svi zbrojili, to bi se gotovo 


moglo nazvati seobom naroda. 

Želi li se doista tu nešto popra- 
viti? Što se tiče seljačkoga pita- 
nja, mislim da se ono ne može 
povoljne riješiti bez sudjelovanja 
seijaka. Još bih dodao _ da sve 
profesije i svi staleži u Jugosla- 
viji imaju neke svoje organizaci- 
je, a ne vjerujem da seljaci ne 


bi htjeli imati neku svoju orga- 
nizaciju. A _ kad bi je imali, si- 
gurno bi imali i bolje mjesto u 


ovom društvu, a i društvu bi 
mogli biti korisniji. Vjerujem da 
je za sadašnje stanje u dobroj 
mjeri zaslužan i naš tisak; na pri- 
mjer, ako su slučajno negdje va- 
ni neki proizvodi (žito, meso, itd.) 


jeftiniji od domaćih, to se smje- 
sta objavljuje, a možda bi bilo 
pravednije kad bi se _ koji put 


objavilo koliko treba, kao protu- 
vrijednosti, žita, grožđa, mlijeka, 
jaja, mesa ili meda za traktar, te- 
levizor, auto itd. u Jugoslaviji, a 
koliko npr. u Austriji, Holandiji 
ili Švedskoj. Kad bi se to znalo, 
onda bi se moglo dobrom voljom 
prići rješavanju i pronalaženju 
prave mjere cijena za sve robe 
i sve usluge. 

U inozemstvo bismo trebali ići 


kao turisti, radi rekreacije ili 
usavršavanja, a ne kao sad što 
idemo. 


Julko Lucić 


LAST 
ODGOVORNOST 


Druže uredniče, 


Beogradski dnevnik »Politika« od 
nedjelje 8. kolovoza 0. g. objavio 
je sliku nekoliko japanskih gene- 
rala koji na koljenima izražavaju 
sućut i mole za oproštenje pred 
članovima obitelji nedavno pogi- 
nulih putnika u poznatoj zrako- 
plovnoj nesreći. Visoki vojni i 
vladini funkcionari dali su u po- 
vodu te nesreće i ostavke _ na 
svoj položaj, jer je nesreću uz- 
rokovala nepažnja u toku obuke 
mladih pilota japanske armije. 


U istom broju »Politike«_ objav- 
ljena je i karikatura u povodu 
učestalih katastrofalnih željeznič- 
kih sudara u Jugoslaviji. Prema 
karikaturi, službenici na našim 
željeznicama od generalnog _di- 
rektora do skretničara dobili su 
nove uniforme poput službenika 
u pogrebnom poduzeću. Međutim, 
ostavke kod nas, čini se, ne do- 
laze u obzir, iako je ranije bilo 
takvih slučajeva, konkretno u 
SR Bosni i Hercegovini. Dapače, 
danas odgovorni izjavljuju da ni 
ostavke više ne bi puno pomogle, 
iako javnost ipak drukčije 
misli. Čujem da će i generalni 
direktor svih naših željeznica 
ostati i dalje na svom položaju, 
ali ga ovaj put neće više posta- 
viti država, nego će ga sami rad- 
ni ljudi slobodno u svojim kolek- 
tivima izabrati. Samo neka pa- 
metno biraju! 


Hoće li se i kod nas već jednom 
neika početi smatrati sasvim oso- 
bno odgovornim na položaju koji 
mu je povjeren? U tom slučaju 
davanje ostavke ili poruka ispri- 
ke i zažaljenja može odgovornim 
drugovima samo podići osobni 
ugled. a obavljanju javnih funk- 
Cija dati veći prestiž, utjecaj i 
efikasnost. 
Sa štovanjem 

Jure Juras, liječnik. 

Zagreh 


FOND | 
DOTACIJE 


ŠTOVANO UREDNIŠTVO: 


Ogorčen, no _ ne _ +1 iznenađen, 
doznao sam za odluku Upravnog 
odbora Republičkog fonda za u- 
napređivanje kulturnih djelatnosti 
od 16. lipnja da  »Hrvatskom 
tjedniku« uskrati dotaciju, kao i 
da jedinom hrvatskom kazališnom 
časopisu  »Prolog« odbije žaibu 
kojom je zahtijevano da se spram 
tega časopisa pri određivanju 
visine ovogodišnje dotacije pri- 
mjeni isti kriterij kao i spram 
drugih koji su prošle _ gadine 
izvršili svoje obveze (tj. 10 posto 
povečanja). Te dvije sramotne i 
izazivačke odluke, još su jedan 
dokaz u nizu da taj Fond. pod 
rukovodstvom famozne Anice 
Magašić nastavlja svoju smišljenu 
protukulturnu djelatnost. O neč 
venoj farsi, što ju je i 
spomenuti Fond, a poradi koje je 
Hrvatska preko godinu dana osta- 
la bez kulturnog tjednika (a 
ostala bi i dalje da MH nije 
samoinicijativno odlučila —pokre- 
nuti »Hrvatski tjednik«) dovoljno 
je i argumentirano govoreno u 
komentaru 1. broja »HT«. No, 
kako vidimo, ljuđi koji su godi- 
nama predano radili na uništa- 
vanju i onemogućavanju hrvatske 
kulture, umjesto da u novim 
uvjetima hrvatskog političkog i 
kulturnog preporoda odgovaraju 
za svoje čine, nesmetano nasta- 
vljaju  drskom  rabotom protiv 
rasta hrvatske kulturne periodike. 
primjeru  »Prologa« kojemu 
sam glavni i odgovorni urednik 
(sada sam na odluženju voinoga 
roka u Pirotu, SR Srbija, pa me 
na toj dužnosti zamijenjuje Sre- 
ćko Lipovčan), pokušat ću poka- 
zati kako je Fond »pomagao« i 
»pomaže« hrvatske časopise. 


U 1969. godini, poslije zabrane 
zbog koje nije izlazio pola godine, 
»Prolog« je izašao u pet brojeva 
okupivši kao suradnike mnoga 
istaknuta imena iz hrvatskog ka- 
zališnog života, a posebice eseji- 
ste, dramatike i kritike mlađe i 
najmlađe generacije. Za takvu je 
djelatnost dobio od Fonda nagra- 
du u iznosu od 10.000 dinara, no 
istodobno je isti Fond za 1970. 
»Prologu« odobrio sredstva za 
samo četiri broja! Pozivati se na 
logiku bilo je uzaludno, jer Fond 
ima svoju posvećenu logiku čije 
su značajke, na njegovu žalost, 
poslije svega posvema jasne. Ove 
pak godine »Prolog« je tražio za 4 
broja dotaciju u odnosu na 19170. 
povećanu za cca 20 posto s obzirom 
na povećanje tiskarskih i drugih 
troškova. UO RFKD međutim 
odobrava mu, kao jedinom od 
sufinanciranih časopisa, iznos jed- 
nak prošlogodišnjem! S obzirom 
na troškove, to praktički dostaje 
za tri broja. Primjedba je da 
»Prolog« ima najviše autorske 
honorare _ u Jugoslaviji, što je 
apsurdno (autorska kartica u 
»Prologu« plaća se prosječno oko 
50 dinara). Na  argumentiranu 
žalbu kojom je traženo da »Pro- 
log« bude tretiran kao i svi drugi 


časopisi (povećanje za 10 posto). 
odgovor _ je opet isti. Što je 
najapsurdnije, ugovorom se traži 


ispunjenje programa koji pred- 
vida 4 broja, što je s odobrenom 
dotacijom naravno nemoguće. 0O- 
stane li Fond takav kakav jest, 
očekivati nam je da »Prologu« 
dogodine odobri sredstva za 2 
broja, za dvije godine za 1, a za 
tri za nijedan. I to sve uz 
pozitivne ocjene njegova djelova- 
nja i uloge u hrvatskoj kulturnoj 
periodici! 


Može. li i smije li _ hrvatska 
kulturna javnost ostati ravno- 
dušna i nijema _ na ovaj očit 
pokušaj tihe likvidacije jedinog 


hrvatskeg kazališnog časopisa koji 
je, unatoč svim teškoćama _ i 
onemogućivanjima. ušao _ u če- 
tvriu godinu izlaženja, što je 
apsolutan rekord u poslijeratnoj 
kazališnoj publicistici?! 


DARKO GAŠPAROVIC 
Pirot, SR Srbija 


ISPRAVAK 


Na 12. str. potkrale su se ove 
greške: Borei brigade »Braća 
Radić« nisu snimljeni u travnju 
1942, nego u travnju 1944. g. 
Komanda glavnog štaba nije 
snimljena u svibnju 1842, nego 
u svibnju 1943. g. 


Rukopisi se ne vraćaju. 
Novine izlaze svakog petka 


Tisak: »Vjesnik«, novinskosizdavačko i štampa: 
sko poduzeće, Zagreb, Liubice Gerovac 1. 
Pretplata: godišnia 104.00 d; oolugodišnia 52,0( 
d. Za inozemstvo dvostruko 


Cijene inozemnih preiplata: SR Njemačka _ go 


Marin, Ranko Marinković, Daniel Marušić, Dro 
zan Mucić (Osijek), Zdenka Munk, Ivan Mužić 
Split) Stijepo Obad iZadar), Vlatko Pavletić 
Pavao Pavličić, Danilo Pejović. Strahimir _ Pri 
morac Stjepan Radić, Vladimir Ružđak, Želikc 
Sabol Bjelovar), Ante Sekulić :(Delnice], Alek. 


sandar Stipćević, Ivan Supek, Anle Sviličić (Splih, 


Glavni urednik. Vlado Gotovac 

Odgovorni: urednik: Jozo ivičević 
Tajnik uredništva: Marija Funes 

Tehnički urednik: Drago Cvrliak 
Fotografije: Rankc Karabel: 

TJEDNIK 


Na Mne Eni dani Moned Uredničko vijece - čujte Ašperge Zvonimu Peta: Segedin, Šerif Šehović, Krešimir Šipuš, Fa: dišnja 52 DM, oolugodišnja 26 DM. USA godi 
vatske 2 tel 39-393. Bartol: iCakovec) — Nikolo =. mo Ben biian Sovagović. Miroslav Sutei (Kutina), Dioni. se 1B: polugodišnja 1. 2 a : 
Uređuju: ie i ković :Dubrovnik;, fihomi! Beritić, Stepan Cuić ii A z z ši R )inarske doznake uplotiti u Koris! računa Kre 
a. Po ks m He Žarko Bamfonsišianinui? Donat, Šime Đodan zile. Svagel: (Vinkovci), Dragutin Tadijanović, ditna banka Zagreb 301-8-2185, Zagreb. Matice 
soje Šešić. Nedjeliko Fobrio Rijeka). Vid Fijan [Vaeaždinj Bruno fendaro_ Bmotski), Mirko Fomasović = hrvatsko IZA HRVATSKI TJEDNIK) 

Slaim suradnici: Stjepan Babić, Bruno Bušić tjubico Filipović-Ivezić 'Pulaj, Vladimir _Filipo: Split] Feanio Suđman, jelena Uskoković, Miro- Devizne doznake uplatiti u koris! računa Kre 


vić, Cvito Fisković ISpl:h. Miljenko foretić 'Du. 
brovnik). tva Fraj . kico Gaži. o he 
nišević,. Hrvoje i&. Dubravko šalčić. tie 
devi? lonka. Radestos Količić, igor Kuljerić. Ivan 
Košom, Temislav Ladon, Trpimir Macan Anta 


slav Veupotić, Marko Veselica, Vice Yukov, 
Franjo Zenko, igor Zidić, Bože Y. žigo. 
Stranka sa primaju srijedom i seikom od 10 de 
2 zofli. 

greb, Matica hrvatska (ZA HRVATSKI TJEDNIK 

Ivan Cerovac, Dubravko Horvatić, Srećko Li- 
povčan, Franic Marmkovič, Zlatko Morkus, Zlatko 
Posavac, Petar Selem, Tvrtko Šercar, KruRoslou 
Suto, Vladimir Vuković 


HRVATSKI TJEDNIK br. 18. / 20. kolovoza 1971. 


MATICA HRVATSKA 
NE SMIJE NAPUSTITI 
TEŽNJU ZA 
OSTVARIVANJEM 
ATMOSFERE 
SLOBODE MISLI 


SLOVO O 
MATICI 
HRVATSKOJ 


Bolje je reći: ne trebamo je, 
nego je sramoltiti 

uoči 130. obljetnice 

časnog postojanja 


U posljednje vrijeme čitali smo i slušali svakog časa 
velik broj kritičkih primjedbi na djelovanje nekih 
članova Matice hrvatske, a preko toga i na samu 
Maticu hrvatsku kao nacionalističku, pa i šovinističku 
organizaciju. Svatko itko djeluje u Matici hrvatskoj i 
tko poznaje njezin rad, začudit će se odakle takve i 
tolike optužbe, ali oni koji ne poznaju njezin rad po- 
vjerovat će tim optužbama zbog autoriteta onih koji 
optužuju, pa se tako oko Matice hrvatske stvara atmo- 
sfera nepovjerljivosti, pa i neprijateljstva. O tome bi 
svemu vrlo vjerojatno dao dokumentiranu izjavu 
Upravni odbor Matice hrvatske, ali kako je sada vri- 
jeme godišnjih odmora, nije moguće postići kvorum, 
pa sam tako ja prisiljen, kao predsjednik Matice 
hrvatske, prikazati, bar u glavnim crtama, realno 
stanje i tako što prije raspršiti tolika sumnjičenja. 
nepovjerenja i neprijateljstva. Ne polemiziram ni s 
kim osobno ili forumski, nego samo s prigovorima i 
optužbama. 

Neke izjave protiv Matice hrvatske zaslužile bi tužbu 
redovnom sudu zbog uvrede časti, kao npr. izjava pu- 
kovnika Vidovića da je Matica hrvatska ustaško le- 
glo. Ali kad bismo pošli takvim putem, ipak nije si- 
gurno da bismo dobili zadovoljštinu, jer za takve kle- 
vete u tom pravcu postoji zakonska ograda da je nje- 
zin autor, izričući je, bio u dobroj namjeri da štiti 
vrhovni narodni i državni interes, pa se stoga ne mo- 
že ni osuditi. Stoga je najbolje pomiriti se s takvom 
- situacijom i protestirati protiv takve izjave javno u 
Hrvatskom tjedniku. Povoljna nam je okolnost u 
svemu tome što kritična javnost i narod tomu ne vje- 
ruje, jer ipak uglavnom poznaje djelatnost Matice 
hrvatske, pa s indignacijom odbija takve objede. 


Narodna kulturna ustanova, a ne 
politička stranka 


Što kažu Pravila Matice hrvatske o njezinu zadatku 
i radu? U 2. članku Pravila, prihvaćenih na posljed- 
njoj godišnjoj skupštini u studenom 1970, kazuje se 
doslovno da je »svrha društva: 1) stvarati i širiti 
umjetničke i znanstvene vrijednosti te unapredivati 
narodnu prosvjetu u prvom redu izdavanjem djela na- 
ših i stranih pisaca; 2) pomagati naše pisce i umjet- 
nike, a u prvom redu svoje članove: 3) unapređivati 
društveni život priređivanjem kulturnih i umjetničkih 
manifestacija, bilo samostalno, bilo u zajednici sa 
srodnim organizacijama; 4) okupljati kulturne radnike 
i sve one koji su spremni ostvarivati svrhu društva. 
Čitavu svoju djelatnost Matica hrvatska razvija u 
duhu socijalizma te ravnopravnosti i bratstva naroda i 
narodnosti SFRJ.« Ima li što zakonskije od toga? 

Kao što se vidi po ovom doslovnom citatu, Matica 
hrvatske je narodna kulturna ustanova za širenje i ja- 
čanje kuliurne djelatnosti u hrvatskom narodu, te 
nije nikakva nacionalistička i šovinistička organizaci- 
ja. Matica hrvatska nije ni politička stranka i ne želi 
niti ne pokušava da to bude. Ona je ujedno najstarija 
hrvatska kulturna ustanova, osnovana 1842. na širo- 
kim ilirskim koncepcijama, i iz nje su potekle ideje da 
se osnuje Hrvatsko kazalište i opera, Hrvatsko dru- 
štvo književnika, Hrvatsko gospodarsko = društvo, 
Hrvatsko sveučilište i Jugoslavenska akademija zna- 
nosti i umjetnosti. Takva kulturna društva, kao što je 
Matica, potrebna su svakom malom narodu sa skrom- 
nim financijskim sredstvima, da bi se mogla unapre- 
đivati narodna kultura, umjetnost i znanost, da bi se 
razvijala narodna svijest, da se u procesu industrija- 
lizacije i u ekonomskim preokupacijama ne bi zane- 
marila kulturna strana života. A tko su ljudi koji ra- 
de u Matici hrvatskoj? To nisu avanturisti i vaga- 
bunđi, to su ugledni i ozbiljni kulturni, književni i 
znanstveni radnici raznih struka, više ili manje pri- 
znati i poznati u našem javnom životu, progresivni 
ljudi, velikim dijelom članovi SK, aktivni stvaraoci, 
koji potpuno besplatno, ne štedeći svoje dragocjeno 
vrijeme, vijećaju i donose kolektivno odluke o una- 
pređivanju kulturnih djelatnosti u svim slojevima 
hrvatskog naroda. I kamo sreće kad bi Matica hrvat- 


ska imala veća financijska sredstva, da bi mogla dje- 
lotvornije raditi na širenju kulture u narodu koji se 
u znatnoj mjeri bori sa zaostalošću, primitivizmom, pa 
i nepismenošću. Matičina financijska sredstva su na 
žalost tako Skromna da ne možemo isplaćivati ni za- 
konske honorare za autorske radove. nego naplatu ra- 
zvlačimo na tako duge rokove i dijelove da je, tako 
reći. autor i ne osjeti. Ono što Matica hrvatska dobi- 


va za kulturnu djelatnost, to je tako skromno i ma- 
leno da mnogi planovi ne mogu ni biti ostvareni. I 
onda, dakako, umjesto priznanja dolaze kritike i na- 
padaji najraznoličnije vrste. 


Matica hrvatska nije na drugoj 
strani barikade 


Neki govore i pišu da je Matica hrvatska politička 
stranka koja želi konkurirati Savezu komunista. Ni- 
šta nije dalje od istine nego takva tvrdnja. Ni u pred- 
sjedništvu, ni u Izvršnom odboru, ni u Upravnom od- 
boru, ni u komisijama MH nikad se nije ništa takvo 
ni spominjalo ni na tome radilo! Naprotiv, u svima 
javnim i privatnim izjavama, koliko se kada govorilo 
o političkoj orijentaciji, uvijek su mjerodavni funkci- 
onari Matice hrvatske nedvosmisleno izjavljivali da 
stoje nepokolebljivo iza hrvatskog političkog rukovod- 
stva, na principima 10. sjednice CK SK Hrvatske i dru- 
gim njegovim principijelnim stanovištima. A kad su 
neki govorili da Matica hrvatska stoji na drugoj stra- 
ni barikade, ja sam službeno kao predsjednik Matice 
hrvatske na osnivačkoj skupštini Ogranka u Kutini 
javno rekao da Matica hrvatska nepokolebljivo stoji 
iza hrvatskog političkog rukovodstva, na onoj strani 
barikade na kojoj je radnička klasa Hrvatske i Jugo- 
slavije, na kojoj je hrvatski narod, na kojoj je SK 
Hrvatske. Može li biti jasnijeg opredjeljenja? Slično 
sam govorio u Imotskom, Novskoj, Splitu, slično je 
govorio poipredsjednik MH dr Hrvoje Iveković u Kra- 
pini, potpredsjednik dr Miroslav Brandt u Podravskoj 
Slatini i drugi predstavnici MH drugdje, ali to štampa 
nije zabilježila, nego možda kakav incident koji su in- 
scenirali neodgovorni ljudi. Bila je upravo direktiva 
Izvršnog odbora MH, po njegovu zaključku, da fun- 
kcionari Matice hrvatske, kad god javno nastupaju u 
ime MH, govore upravo tako, a ne drukčije. Ima li u 
tome ikakva elementa za sumnju da bi se željela 
stvarati neka paralelna ili čak protivna politička 
stranka? Ako se gdjegod možda pojavila i kakva di- 
vergencija, to je svakako bilo osobno obojenje ili zlo- 
upotreba, a ne stanovište Matice hrvatske. 
Na sjednici IV konferencije rekao je jedan ugledni 
rukovodilac da Matica hrvatska prodire i u tvornice 
da je u Sisačkoj rafineriji osnovala ogranak MH. 
Kao predsjednik MH, koji poznajem tu materiju i ko- 
jemu je 14 dana prije toga došla jedna delegacija iz 
Siska koja je to tražila, mogu reći đa sam joj jasno i 
glasno odgovorio da se po pravilima ne može odobriti 
osnivanje ogranka u tvornici jer grad Sisak već ima 
svoj Ogranak, u kojem može biti članom svaki onaj 
koji se ondje prijavi i upiše. A nitko ne može osno- 
vati ogranak bez odobrenja središnjice u Zagrebu. 
Ali, svakako, pogrešna informacija na sjednici IV kon- 
ferencije djelovala je kao istinita i pripomogla stva- 
ranju neistinske slike o MH. Pa kad nam se još kaže 
da prebrojavamo radnike po tvornicama, moram reći 
da to nitko od Matice nije činio i da je to također 
kriva informacija u spomenutom smislu. Ali dok sti- 
gne ovaj demanti do slušalaca i čitalaca, već je pri- 
lično kasno: pogrešni podatak već je učinio svoje. 


Obljetnice — konstruktivan sadržaj 
u izgrađivanju budućnosti 


Matica gleda. kažu samo u historiju, a ne vidi sadaš- 
njicu. Zar je zaista moguće da to rade toliki napredni 
ljudi. partizani i komunisti u njezinim redovima? Ja- 
sno je, nije moguće. Matica hrvatska slavi i današnji- 
cu, npr. tridesetogodišnjicu narodnooslobodilačke bor- 
be svečanom priredbom 30. lipnja 1971. u Zagrebu, ali 
dnevnici o tom ne pišu iako se to dogodilo u predava- 
onici Centra za kulturu i informacije. Matica slavi i 
godišnjicu Kerestinca i visoko cijeni napore i rezultate 
narodnooslobodilačke borbe, ali kakva bi to bila hrvat- 
ska kulturna ustanova koja ne bi proslavila tristogo- 
dišnjicu zrinsko-frankopanske urote i stotu godišnjicu 
rođenja Stjepana Radića? Zar je Matica kriva što su 
te obljetnice hrvatskih žrtava pale baš u godinu 1971. 
i zar i te obljetnice u zajednišivu s narodnooslobodi- 
čkim obljetnicama ne jačaju budan duh hrvatskoga 
naroda u izgradnji svoje sadašnjosti i budućnoti? Svi 
znamo da su unitaristički režimi desetljećima zabra- 

njivali takve proslave, pa je prema tome psihološki sa- 
svim jasno da se u slobodnim uvjetima novoga vreme- 
na hrvatski narod posebno raduje što može proslaviti i 
svoje velikane iz prošlosti. Dokle god takve obljetnice 
imaju konstruktivan sadržaj u izgrađivanju budućno- 
sti, ne valja ih zabranjivati, nego njegovati u cjelovi- 
tom sklopu socijalističke kulture. 

Matici hrvatskoj predbacuje se i nepravilan odnos 
prema ideji braistva, jedinstva i ravnopravnosti jugo- 
slavenskih naroda, ali se ne može navesti nijedan kon- 


.kreini slučaj, i to naprosto zato što Matica hrvatska 


priznaje prirodna prava svakog jugoslavenskog naro- 
da. Razumljivo je da ona na kulturnom planu brani 
prava hrvatskoga naroda, a spremna je u pitanjima 
kulture surađivati s kulturnim predstavnicima svih 
jugoslavenskih naroda, posebno Srba _ u Hrvatskoj. 
Matica hrvatska ponudila je već prije pola godine su- 
radnju Srpskom kulturnom društvu  »Prosvjeta« u 
duhu smjernica 10. sjednice, i »Prosvjeta« je taj po- 
ziv u načelu prihvatila, te se možemo nadati da će se 
suradnja ostvariti već ove jeseni. Komu je i čemu je 
potrebno ubacivati neki umjetni spor između Hrvata 
i Srba na kulturnom polju kad imaju dosta zajedni- 
čkih interesa? 

Matici hrvaiskoj prigovara se i ono što se drugima 
ocjenjuje kao vrlina. Matica se npr. angažirala u pro- 
pagandi za izgradnju auto-ceste Zagreb — Split i za 
proboj tunela kroz Učku, pa je organizirala javnu 
priredbu u korist toga pothvata u Studentskom centru 
u Zagrebu i prikupila u tu svrhu dva milijuna starih 
dinara i predala ih organizatorima izgradnje. Ne tra- 
žimo da nam se za to kaže hvala, mislimo da nam je 
to dužnost u općem narodnom zanosu, ali ne razumi- 
jemo zašto nam se zbog toga javno prigovara dek 
druge hvalimo za takav čin. Zaista je strašna ta Ma- 
tica kad eto želi pomoći opće narodne napore na do- 
brovoljnoj osnovi! 


Najomiljenija hrvatska kulturna 
ustanova 


A nasuprot svemu iome stoji golem rad i velika dje- 
latnost Matice hrvatske na području kulture. Pogle- 
dajte koliko je znanstvenih simpozija priredila Mati- 
ca, kako je razgranala izdavačku djelatnost, koliko je 
izdala značajnih književnih i znanstvenih djela hrvat- 
skih pisaca i drugih uglednih pisaca svjetske književ- 
nosti, bez kojih bi naša kultura bila osiromašena, Ko- 
liko je poticaja dala za stvaranje kapitalnih djela 
hrvatske kulture! Pokušajte prebrojiti što bi prošle_i 
prijašnjih godina preostalo od hrvatske izdavačke 
djelatnosti bez udjela Matice hrvatske! Matica hrvat- 
ska tako već oko 130 godina radi na širenju hrvatske 
kulture, pa nema nijednog našeg znamenitijeg knji- 
ževnika koji nije progovorio svojim djelom preko Ma- 
tice hrvatske. Stoga je Matica hrvatska najomiljenija 
hrvatska kulturna ustanova. Matica hrvatska je čitav 
skup hrvatskih intelektualaca različnih struka koji 
svojom stvaralačkom snagom osvajaju nove vrednote 
ne samo za hrvatsku nego i za jugoslavensku kulturu 
uopće. Pogledajte tu bujnost časopisa, knjiga, poezije. 
proze, filozofske, historijske, umjetničke i ekonomske 
misli, taj život koji u sadašnjosti gradi budućnost! Ali 
treba biti načistu: u stvaralačkoj aktivnosti ne mogu 
svi stvaraoci imati jednaka mišljenja i stanovišta, oni 
moraju imati siobodu izmjene misli, slobodu stvaranja, 
makar se kadšto i razilazi s onim što je uvriježeno, s 
onim što je kanonizirano. Književnici, umjetnici, znan- 
stvenici bili su uvijek borci za nove misli, za ljepšu i 
pravedniju sutrašnjicu, koja se ne može ostvariti ako 
nema slobode i borbe mišljenja i ako se sve ocjenju- 
je samo prakticistički. Ali za takvo svoje stanovište 
uvijek je odgovoran stvaralac, a ne ustanova; s njim 
se može raspravljati, polemizirati, pobijati ga ako je 
potrebno, i u toj međusobnoj borbi mišljenja ostva- 
ruju se istinske vrednote za sutrašnjicu. Od intelektu- 
alaca ne smijemo tražiti da budu papige, od institu- 
cija ne smijemo tražiti da budu cenzori sve dotle dok 
se ne uvjerimo da je nečije stanovište apsurdno i šte- 
tno. Ali u takvom shvaćanju često se razilaze stva- 
ralački intelektualci i administrativni regulatori. Mi- 
slim da je u tome glavna nemilost Matice hrvatske, 
ali Matica hrvatska ne smije napustiti težnju za os- 
tvarivanjem atmosfere slobode misli i slobodnog bor- 
benog mišljenja u progresivnom hodu. To nije samo 
u interesu hrvatske kulture nego i čitavog našeg kul- 
turnog napretka. Nije to tzv. dnevna politika, to _ je 
kulturna politika, koja ne smije biti drugačija ako ne 
želimo žabokrečinu. A kad se zamislimo dublje u tu 
problematiku, i ona je u skladu s načelima koje pro- 
glašuje naše moderno društvo čak u svojem Ustavu. 


Za slobodu mišljenja i konstruktivan 
rad 


Zalažući se u intelektualnom i umjetničkom stvarala- 
štvu za slobodu mišljenja i za konstruktivnu borbu 
mišljenja, Matica hrvatska stvara u hrvatskom naro- 
du zdravu kulturnu atmosferu i razvija stvaralačku 
snagu najtalentiranijih narodnih pojedinaca i kru- 
gova. Naša državna zajednica tako je homogena i čvr- 
sta da joj sloboda mišljenja ne može nanijeti nikakve 
štete, nego naprotiv može joj donijeti samo koristi. 
Nije nužno plašiti se kakve heretične misli dokle god 
postoji zdrav kolektiv koji pomaže pronalaženje kon- 
struktivnog mišljenja i rješenja. Prisilna šutnja naj- 
veći je neprijatelj socijalističke demokracije. 

Morao sam sve to reći i radi Matice i radi sebe 1 radi 
naše javnosti. Naša javnost treba da zna da je Matica 
hrvatska košnica konstruktivnih planova i ostvarenja 
korisnih ne samo za hrvatski narod, za Hrvatsku ne- 
go i za cijelu Jugoslaviju. Odbijamo objede o šovini- 
zmu, pozivamo svakog kritičara da dođe k nama i da 
se uvjeri o činjeničnom stanju. Uostalom, kad bi Ma- 
tica hrvatska bila šovinistička ustanova, mogu reći za 
sebe i za ostale svoje drugove u Matici, da ne bismo 
u njoj proveli nijednog dana. Čim bih se o tom uvje- 
rio, ne bih u njoj bio predsjednik ni 24 sata. Ali dok 
tako nije — a to znam jer predsjedavam svim njezi- 
nim važnijim forumima — velika je nepravda što se 
na nju nabacuju tolike klevete. Bolje je reći; ne tre- 
bamo je, nego je tako sramotiti uoči 130. godišnjice 
njezina časnog postojanja. 

U Zagrebu, 8. kolovoza 1971. 


Dr. Ljudevit Jonke, 
predsjednik Matice hrvatske 

A komentari 


Moram li se braniti zbog nekoliko redaka koje kanim 
napisati, braniti od čitavog registra mogućih optužbi i 
sumnji? Neka to bude iznimka od pravila po kojemu 
smo često, umjesto u procese, gurani u ekscese. Zato 
navodim kao svoju tanku obranu: radnički sam sin, 
nitko od mojih nije sudjelovao u kvislinškim grupaci- 
jama, a da i jest — zar bi me to obvezivalo na očevu 
zabludu?, školovala me hrvatska socijalistička domo- 
vina kojoj je suverenitet i državnost osigurala i 
garantira Socijalistička Federativna Republika Jugo 
slavija, napisao sam nekoliko knjiga protiv aveti pro- 
šlosti i bratoubilaštva, prilog znatno manji od onoga 
što su ga dali mnogi hrvatski pisci, nitko mi neče 
dokazati da sam zapregao ili zaprežem u tuđi jaram — 
doli u jaram socijalističke. ravnopravne i samoupravne 
Hrvatske, a time i u jaram socijalističke, ravnopravne 
i samoupravne Jugoslavije. Moja generacija prihvaća 
principe udruženog rada: za nas je odnos Hrvatske i 
Jugoslavije sličan odnosu spojenih posuda: snaga jed- 
nog prisutna je i u drugom. slabost jednog slabi 
drugog. 


Očevi su dobili rat 


Generaciju kojoj pripadam ne resi aureola heroja, naši 
očevi su dobili narodnooslobodilački rat i otpočeli 
nacionalnu, klasnu i socijalnu socijalističku revoluciju. 
Djeca smo heroja i živimo u sjeni njihovih aureola. 
Stareći i sa sjedinama na glavi mi se borimo da 
iziđemo iz njihove sjene. Znamo da se s mitom ne 
može razgovarati, razgovara se sa živim ljudima, pa 
odbacujemo katerogije svetinja — svetogrđe i maniru 
simbola, navike autoriteta bez pokrića. Sigurni smo da 
ćemo pucati i bacati bombe kroči li ma kakav okupator 
na bilo koji pedalj Jugoslavije, ali poslije ćemo znati 
nastaviti rad i na benzinskoj pumpi i na fakultetu. 
Primili smo X. sjednicu CK SKH sa skojevskim 
oduševljenjem ravnim onom oduševljenju kojim su 
očevi četvrt stoljeća ranije primali odluke ZAVNOH-a. 
Ovu sjednicu shvatili smo kao svoju šansu, našli smo 
svoje uporište, sidrište koje je učvrstilo našu vjeru u 
socijalizam, u samoupravljanje, u Hrvatsku, u Jugo- 
slaviju. Znali smo da svijet ne izgleda onako kako 
bismo htjeli, ali shvatili smo da je ovo naše vrijeme, 
spoznali smo mogućnost da primjenjujući mijenjamo. 
Provirili smo iz dvorišta što su nam ga očevi, još dok 
bijasmo djeca, omeđili. 


Nametnuti strahovi 


Čim smo uzdignuli glave, upozoriše nas na vanjske i 
unutrašnje opasnosti, na promišljenost i takt, na me- 
dvjeđe usluge i trojanske konje, na pete kolone i 
kontrarevoluciju, na pogrešne teme i korak naprijed, 
dva koraka natrag, uvijek pri tome sa škrtim obavje- 
štenjima. Premda se prezirno smijemo političkoj emi- 
graciji i njezinim renegatskim varijacijama, mi ipak 
vjerujemo mnegim upozorenjima svojih očeva; ali pri 
tome tražimo da shvate i oni nas, da nam vjeruju, da 
uvide da konačna istina o njima nije u njihovim 
rukama, da su silne stvari uradili, ali da njihova 


Potaknut posljednjom knjigom ljubljanskog profesora 
Vladimira Pertota »koji slovi kao-naš najbolji pozna- 
valac međunarodne trgovine«, Drago Buvač se našao 
ponukan da u redovitoj subotnjoj rubrici »Vjesnika« (7. 
kolovoza 0. £.) »Upotreba i zloupotreba ekonomike« 
iznese i popularizira neka razglabanja o »antiturizmu«. 

Knjiga ljubljanskog profesora, koju sAm autor smatra 
svojim životnim djelom, sadrži tek dvije stranice o 
turizmu, ali su one pisane tako da je, prema Buvaču, 
teško »naći oštrije optužbe turističkih iluzija, ali i 
realnije ocjene njegovog stvarnog mjesta u našoj 
privrednoj strukturi«. Kakve su to siluzije« i kakve su 
to »ocjene«, može se naslutiti i iz same Pertotijeve 
tvrdnje da bi »u industriji kapital bio zaposlen 12 
mjeseci, dok je teško vjerovati da bi u turističkim 
hotelima mogao biti potpuno iskorišten više od dva 
mjeseca godišnje, a to je za pet šestina kraće nego u 
proizvodnji«. 

Da bi ovu tvrdnju učinio što upečatljivijom, on 
zaboravlja upitati i navesti u koliko su to industrijskih 
grana tijekom godine sredstva za proizvodnju potpuno 
iskorištena u tri smjene. 


Tako, s obzirom na razlike u karakteristikama repro- 
dukcijskih ciklusa u turizmu i »proizvodnji« (otvoreno 
je i pitanje što je »proizvodnja«, a što nije), ovako 
pojednostavnjena usporedba o uspješnosti ulaganja u 
turizam i proizvodnju ne može biti nekom značajnijom 
osnovom za opredjeljenje u što ulagati. Osim toga, 
ulaganja u luksuzne hotele pretpostavljaju i vođenje 
turističke politike koja će omogućiti da se luksuzni 
hoteli iskorištavaju u najvećem dijelu godine, pa tako 
padaju najjači antituristički, tj. »proindustrijski« ar- 
gumenti vezani za investiranje. 

Kao prvu antiturističku »bodlju« Buvač navodi da od 
turističkog deviznog priljeva, koji po njegovu sudu 
iznosi 350 ili 360 milijuna dolara, treba odbiti 140 
milijuna za naša turistička putovanja u inozemstvo. 
Buvač zaboravlja ili neće da zna da se taj iznos ne 
može odbiti, jednostavno zato jer nije u funkciji, a ni 
u organskoj svezi s našim turističkim deviznim pri- 
ljevom. Osim toga, pitanje je što stvarno sadrži tih 140 


ŽIVIMO U SJENI AUREOLA 


Kroz 
prizmu. 
generacije 


Promašene tvornice nisu naše zablude, 


unitarizam i. šovinizam nismo mi izmislili 


ostvarenja i programi nisu najbolji i jedini, da pro- 
mašene tvornice nisu naše zablude, da odlazak radnika 
u inozemstvo i birokratska eksploatacija radničke kla- 
se nije naš grijeh, da razorni štapić unitarizma i 
šovinizma nismo mi izmislili. Naravno, ni mi nismo 
bez grijeha, ali ne dopuštamo da budemo opterećeni 
onim što nismo skrivili. Prihvatit ćemo mnoga dobra 
djela očeva i na njima ćemo dalje graditi, ali nećemo 
dopustiti da nas sputaju njihovi promašaji. 


Ništa ne smatramo definitivno 
dovršenim 


Desetom sjednicom otvorili smo novi prostor, uvjerili 
smo se da očevi nisu sve dovršili: dobili su važnu 
bitku, ali to nije bila posljednja! Revoluciju ćemo 
ostvarivati samoupravnim  socijalizmoim,  potvrđivat 
ćemo je radom, znanošću i umjetnošću. Odnoseći se s 
dužnim poštovanjem prema očevima i njihovu djelu. 
ništa ne smatramo definitivno dovršenim da to ne 
bismo mogli zamijeniti boljim. Ne možemo dopustiti 
nikom, pa ni drugu Vladimiru Bakariću. da negativno 
govori o hrvatskoj državnosti. Na takvu omašku. ili 
neopreznost, lijepit će se unitaristi ili će to čak 
shvatiti kao trenutak njihove ofanzive. Mi smo uvje- 
reni u dobronamjernu zabrinutost dr. Vladimira Ba- 
karića, znamo đa to nije njegova borba za političku 
prisutnost, jer on je za nas politički prisutan otkako 
znamo čitati, niti je to njegova borba za vlast. jer on 
ju je imao i još uvijek je ima, sa sviješću da jednom 
treba svoje mjesto ustupiti drugima i mlađima: mi 
samo tražimo da on i nama vjeruje. Naša hrvatska 
država nije nikakav recidiv frankovaca, nego je soci- 
jalistička i samoupravna Hrvatska u Jugoslaviji. Za 
nas i sađa i u dogledno vrijeme nije samo važno to tko 
drži vlast, nego nam je jednako važan nacionalni 
suverenitet i hrvatska državnost. 


Antiturizam 


Emocionaine zablude radnog 
kolovoza 


milijuna, i tek kada se to utvrdi. valja ozbiljnije 
razmisliti jesmo li se baš doista trebali na njih okomiti 
(za mene bi ta stavka došla zadnja na red ne samo zato 
što se dijelom vraća kao prihod naših turističkih i 
prometnih organizacija, već zato jer smo njome omo- 
gućili stotinama tisuća naših radnika — ne neradnika i 
buržuja — da vide i opažaju dostignuća civilizacije i 
kulture drugih naroda). 

Buvač uporno slijedi i navodi Pertotove antiturističke 
argumente, koji traži da se od deviznog priljeva odbije 
supstanca ugrađena u turizam, a u nju ubraja sve, 
počevši od uvozne opreme za hotele, uvoz cigareta i 
pića pa do uvoza poljoprivrednih proizvoda za ino- 
zemne turiste u sezoni »kada su svjetske cijene 
najnepovoljnije«. Tako Pertot i Buvač pokušavaju naše 
»turističke iluzije« lomiti u ime turističkog deviznog 
priljeva bez odbitka, i to baš u vrijeme dok devizni 
robni deficit iz godine u godinu dostiže za naše prilike 
sve alarmantnije sume. 

Turizam je važan dio gospodarske budućnosti Hrvatske 
i Jugoslavije. Zato ne smijemo računati što za nas 
znači današnjih 350 milijuna dolara, već što znači 
budućih milijardu ili dvije milijarde turističkih dolara. 
Tim iznosima moramo težiti, radi njih ulagati i u 
okviru njih tražiti i razvojne šanse naše poljoprivrede, 
zanatstva, trgovine i dijela industrije. Jugoslavija se 
nalazi u najužem izboru turistički najprivlačnijih 
zemalja svijeta. Hrvatska sa svojih 85 posto obalnih 
granica i 95 posto ukupnih obala našeg Jadrana ne 
može više i ne smije više »rehabilitirati pojam indu- 
strijalizacija« kako Buvač navodi da se čini u pred- 
stojećem petogodišnjem planu razvoja Hrvatske — 
tako da se »turizam postavi na realno tlo«, — jer bi to 
neposredno značilo da je dosadašnja turistička orijen- 
tacija bila pogrešna i da su dosadašnja ulaganja u 
turizam bila promašena pa ih sada, »oslobađajući se 
turističkih iluzija«, valja svoditi u »realne« okvire. 


HRVATSKI TJEDNIK br. 18. / 20. kolovoza 1971. 


Kad kažemo da hoćemo snažnu samoupravnu socijali- 
stičku Jugoslaviju, onda želimo da nam se to vjeruje. 
Zbog toga tražimo mogućnosi da tu vjeru potvrdimo 
djelovanjem. Nećemo jalove konflikte, konflikte u 
kojima je napredovanje onemogućeno privatnim, Sli- 
jedimo i održavamo zamisli Josipa Broza, čovjeka čija 
su djela dokaz da ni Hrvatska ni Jugoslavija nisu 
Balkan prošlosti, nego marksističko-lenjinistička Evro- 
pa budućnosti. 


U ime bratstva i jedinstva nećemo 
pozivati na represiju 


Moja generacija ne mrzi druge narode i narodnosti u 
socijalističkoj Jugoslaviji: mi ih stvarno volimo. Si- 
gurni smo da ni drugi ne mrze nas: od mrženje se 
umire, a živi se od ljubavi. Birokratske čaršije neće 
nas zavaditi. Čuvat ćemo bratstvo i jedinstvo jugosla- 
venskih naroda ali njime nećemo sakrosantski ucje- 
njivati i u to ime pozivati na represiju. Ne priznajemo 
one što se smatraju historijski privilegiranima i supe- 
riornima da ne prihvaćaju ravnopravan razgovor. 
Protiv smo histeričnih pojedinca, što im vrijeme de- 
mantira značenje, koji sumnjaju u sve što radimo i 
govore o nacionalnoj samoupravnoj integraciji i eman- 
cipaciji kao o provincijalizaciji i primitivnoj ego- 
ističnoj zaljubljenosti u svoj nacionalizam, sumnjajući 
pri tome da tu uopće može biti riječi o socijalizmu i 
iskrenoj želji da zajedno s drugim narodima živimo u 
ovoj Jugoslaviji. Po takvima svaka je promjena opa- 
sna, jer je ona dokaz naše slabosti. a povijest nas uči 
kakva društva i kakve osobe siju takvo sjeme! Zbog 
ljudskosti ne smijemo sebi dopustiti strah s tjeskobom 
i istodobno hiniti da se radujemo onome koji zatvara 
naše oči, da se veselimo osloboditelju koji to nije. 
Znamo biti državotvorni i strpljivi: umijemo djelovati 
tako da državni brod brodi punim jedrima: u slučaju 
nepogode nećemo ga napuštati poput miševa. Narodu 
ne želimo govoriti o carstvu zemaljskom u budućnosti, 
o pregrštima dolara koje nas tamo negdje očekuju, o 
tome kako će mu slijedećih mjeseci biti u tolikom 
postotku bolje nego u istom razdoblju prošle godine. 
Nećemo dopustiti da zasluge očeva umanje našu odgo- 
vornost! 


Protiv smo euforija: nacionalne i potrošačke. Iako u 
prvoj ne vidimo sva skrivena zla koja vide očevi, 
slažemo se da zanesenost nije dobro stanje. Hrvatskoj 
nisu potrebni lažni heroji koji izvikuju parole _ i 
patetično se busaju u grudi, Hrvatskoj su potrebni 
radnici. Svome narodu, Hrvatskoj i Jugoslaviji, najbo- 
lju transfuziju dat ćemo djelima. istinskim djelima 
koja su nam toliko potrebna. 

Oni što su, otkriveni ili skriveni, nekad ili sad, stajali 
»na drugoj strani barikađe« nemaju za nas nikakvog 
značenja osim vječne opomene na politički i ljudski 
bankrot. 


Tomislav Slavica 


Netočna je iakođer i konstatacija da »ekonomike s 
najvećim nacionalnim dohotkom imaju i najveći tu- 
rizam«. U to se može uvjeriti svatko uvidom u 
elementarne podatke o turizmu i nacionalnom dohotku 
turistički najrazvijenijih zemalja svijeta. Pertot ne- 
kritički izbacuje ovu tezu očito opterećen kontinen- 
talnom orijentacijom nekih naših republika i Jugosla- 
vije u cjelini. To je njegovo pravo, ali zato tu njegovu 
tezu moramo primati s rezervom, suprotstavljajući mu 
istinu, istinu o tome koliko se brže Jugoslavija može 
razviti ako pođe od pomorske jadranske orijentacije. a 
u sklopu nje od još bržeg razvitka turizma. Za nas je 
neprihvatljivo »pravilo« da moramo dostići najveći 
dohodak pa da tek onda razvijamo turizam. 

Svi dosadašnji pokazatelji, naši i tuđi, dokazuju da se 
turizam, zbog svoje propulzivnosti. mora iskoristiti. 
kao jedan od pravaca koji osigurava ubrzani gospo- 
darski razvitak, pogotovu kad se on postavi u okvir 
pomorske orijentacije koja polazi od ubrzanog razvitka 
pomorske i zračne flote, te industrijalizacije i litora- 
lizacije takve obale kao što je naša. jadranska. 

U odnosu na takvu orijentaciju, gospodarski optimalnu 
ne samo za Hrvatsku nego i Jugoslaviju, svako pozi- 
vanje na »realnost«, koja bi bila usmjerena na za- 
ustavljanje dosadanjeg tempa razvitka našeg turizma, 
ne može se nikako shvatiti drukčije nego kao 'antitu- 
rizam, koji, normalno, umanjuje i ono malo što smo 
dosad postigli u našoj pomorskoj jadranskoj gospo- 
darskoj orijentaciji. 

Buvačeva vlastita početna bojazan i ograda da je 
njegova antituristička radoznalost možda »emocionalni 
plod radnog kolovoza« zvuči mnogo uvjerljivije i 
istinitije od »realnosti« kojima barata Pertot. 


Hrvoje Šošić 


SUSPENZI 
DOHOTKA 


Hrvatska se nepotrebno 
solidarizirala s drugim 
republikama koje su 
suspendirale dohodak 


Upravo prije tri godine, u ljeto 1968. donesen je novi 
savezni zakon o dohotku. Njegovo izglasavanje bilo je 
popraćeno širokim i optimističkim komentarima. S 
pravom se govorilo o velikoj pobjedi samoupravljača, o 
pobjedi ideje dohotka kao same biti samoupravljanja, 
motiva privređivanja u samoupravnom socijalizmu. Po- 
hvale su u mnogočemu bile opravdane. Nakon dugo 
vremena konačno je donesena zakonska podloga za 
brže razvijanje samoupravnog dohodovnog proizvodnog 
odnosa, te bitno nove karakteristike privređivanja. 
Ipak, već je tada bilo jasno da bitka nije završena, da 
će ona tek početi i da će sve ovisiti o tomu kako će se 
ideja i zakon dohotka provesti u praksi. Otpori dono- 
šenju zakona bili su toliko snažni da i sam zakon nije 
mogao biti donesen bez kompromisa: u zakonu se 
spominje i dobit, a zadržava se u cijelosti i kategorija 
»cijena koštanja«, koja normalno sadrži i cijenu radne 
snage u formi »ukalkuliranih osobnih dohođaka«. Su- 
stav društvenog obračuna postavljen je tako da se 
dohodak ne utvrđuje kao originalna veličina, već kao 
derivirana, izvedena kategorija, čime je protivnicima 
dohotka učinjen najveći ustupak. 

Dohodak se i dalje knjigovodstveno evidentirao i 
knjigovodstveno utvrđivao kao zbroj »razlike realiza- 
cije«x i »ukalkuliranog dijela dohotka«, a to se od 
»dobiti« i »cijene koštanja« razlikuje samo utoliko što 
državni organ ne poivrđuje visinu osobnih dohodaka. 
kao što je bilo kod nas u vrijeme administrativnog 
upravljanja privredom. U odnosu na kapitalistička 
poduzeća razlike u utvrđivanju dohotka još su manje. 


Danas, tri godine nakon donošenja zakona o dohotku. 
formalno je došlo do suspenzije dohoika. Sabor SR 
Hrvatske donio je na svojem zasjedanju 28. i 29. srpnja 
1971. »Zakon o privremenom usmjeravanju raspodjele 
osobnih dohodaka u radnim i drugim organizacijama«. 
Time se je Hrvatska solidarizirala s drugim republi- 
kama koje su odmah produžile suspenziju dohotka. do 
koje je došlo prošle godine donošenjem saveznog 
»Zakona o privremenim mjerama u oblasti utvrđivanja 
sredstava za isplatu osobnih dohođaka u radnim i 
drugim organizacijama« (SI. list SFRJ br. 6070). Sa- 
veznom zakonu istekla je, naime, važnost 30. travnja 
1971, ali ga je većina republika zamijenila vlastitim 
zakonima. 

Razlika između saveznog zakona i zakona SR Hrvatske 
samo je u nazivu. Pristup i polazne osnove u biti su 
iste. I jedan i drugi su »privremeni«, ali je očito da je 
riječ o produženju »privremenosti«, o »privremenosti« 
u kontinuitetu. Zato nemamo mnogo razloga da se 
oduševljavamo novim zakonom. Ako se Hrvatska htjela 
soliđdarizirati s ostalim republikama u mjerama usmje- 
renim na ostvarenje stabilizacije, onda je to najmanje 
trebalo učiniti u području dohotka, a ako se to već 
učinilo, onda je to najmanje trebalo učiniti na način 
koji suspendira dohodak ne samo u praksi, nego i kao 
iđeju. Koliko će ta suspenzija biti »privremena«, vidjer 
će se. Savezni zakon o »privremenoj« suspenziji do- 
hotka dočekan je »na nože i od privrednika i od 
sindikata. Hrvatski zakon o produženju suspenzije 
dohotka prošao je bez vidnijih znakova uzbuđenja. 
Zbog ljeta? Ili zbog umora u jednoj bici u kojoj 
umjesto podrške i poticanja dolaze stalno nova ograni- 
čenja i prepreke? Ma što bilo posrijedi, rezignacija je 
najopasnija i za ideju dohotka i za samoupravljanje. 


Bit problema 


Nema dnevnih novina, tjednika ili časopisa u SR Hrvat- 
skoj u kojima se u posljednje tri godine nije punim 
žarom, egzaktnom stručnom i znansivenom argumenta- 
cijom, uz pozivanja na najznačajnije političke doku- 
mente i Ustav SFRJ i SRH, obarala u prah davno 
prevladana, iz naftalina izvučena ideja o usmjeravanju 
dohotka pomoću prosječnog osobnog dohotka po zapo- 
slenom radniku (bez obzira da li je riječ o institutu 
akademije znanosti ili dimnjačarskoj radnji, o prosje- 
čnom osobnom dohotku kvalificiranih elektroničara ili 
sladoledarskih radnika). 

Ako je zakon o usmjeravanju dohotka u Hrvatskoj 
donesen baš na toj osnovi, a nema ozbiljnije reakcije, 
nije li to dokaz ne samo umora, nego i poraza 
»dohodaša«? Koja sreća da je taj poraz tek »privre- 
men«! Ali ako i bude privremen, on će obuhvatiti ipak 
dohodak čitave dvije godine: 1970. i 1971. Teško ije, 
naime, vjerovati da će se prije kraja godine nešto 
značajnije moći učiniti na donošenju samoupravnih 
sporazuma kojima se suspenzija dohotka automatski 
ukida. 

Bit problema i bit prigovora zakonu o »usmjeravanju« 
dohoika. odnesno osobnih dohodaka, jest u tomu što taj 
zakon (kao i zakoni u drugim republikama) objektivno 
neće i ne može likvidirati postojeće socijalne razlike. a 
niti onemogućiti postojanje razlika između osobnih 
dohodaka i rezultata rada. 

U hrvatskom zakonu polazi se od prosječnog osobnog 
dohotka po radniku ostvarenom u prosjeku u sveukup- 
nom gospodarstvu SR Hrvatske u 1970. i 1971. Prosjek 
je uvijek rezultat svih što su uzeti u račun. Među 
njima, jasno, i najgorih i najboljih. Za nesposobne, 
neracionaine, neproduktivne nema problema. Nije va- 
žno što su njihove isplate uvelike iznad njihovih 
rezultata rada. Njih izvlače sposobni, poduzetni, uspje- 
šni, oni iznad prosjeka, koji su oštećeni samim time 
što se sve svodi u prosjek, jer se tako izravnavanjem s 
najgorima njihovi osobni dohoci zadržavaju ispod re- 
zultata rada što ih ostvaruju. 

Zakon dohotka i zakon prosjeka isključuju se. Ovu 
tako jednostavnu istinu, na žalost, godinama moramo 
dokazivati našim zakonodavcima. Ipak, poslije ne- 
uspjeha kod saveznih zakonodavaca nismo vjerovali da 
ćemo isti doživjeti i s našim republičkim zakonodav- 
cima, utoliko više što je Hrvatska u borbi za dohodak 
godinama prednjačila. Premda je zakon o privreme- 
nom usmjeravanju osobnih dohodaka u Hrvatskoj do- 
nesen na brzinu, ipak je neshvatljivo da je čitav 
problem u zakonu toliko pojednostavljen da upućuje 
na mogućnost izigravanja postavljenih ograničenja. Na- 
ime, odredbom da se osobni dohoci mogu povećavati 
prema postotku porasta dohotka, omogućava se njegovo 
»naštimavanje«: to je lako izvedivo smanjenjem svih 
onih stavaka koje su kalkulativne a ulaze u troškove 
poslovanja. Kao što se vidi, »naštimavanje« dohoika 
može se izvesti bez kršenja zakonskih propisa. Ne 
ulazeći u kritiku ostalih odredaba zakona, i ova 
dovoljno jasno dokazuje da se linearnim ograničava- 
njima nagomilani problemi ne mogu riješiti. Oni su 
sasvim drugog karaktera. 


izravnavanje kreatora 
s neinventivnima 


Propisi o privremenom ograničavanju isplata  o- 
sobnih dohodaka još će više otežati rješavanje već 
dugo akutnih problema u sferi poticanja sposobnih i 
eliminiranja nesposobnih u našem gospodarstvu. Svako 
»uprosječivanje« vodi prema okamenjivanju postojećih, 
još iz administrativnog upravljanja privredom dobrim 
dijelom naslijeđenih odnosa u razdiobi sredstava za 
osobne dohotke. Za te je odnose karakteristično da 
polaze od mjesta u hijerarhijskoj ljestvici u poduzeću, 
od godina radnog staža i formalne školske spreme i da 

se prema tim kriterijima određuju startne osnovice 
osobnih dohodaka i prema njima raspodjeljuje uvelike 
pretežni dio sredstava za osobne dohotke. Nakon toga 
gotovo ništa i ne ostaje za razdiobu prema radu i 
prema rezultatima rada. Što su isplate osobnih doho- 
daka ograničenije, ta manje dohotka ostaje da bi se 
dohodovno diferencirali: 

radnici od neradnika 

kreatori od neinventivnih 

poduzetni od nezainteresiranih 

znalci od neznalica 

sposobni od nesposobnih. 

Koliko je ovaj problem akutan, najbolje ilustrira već 
općepoznati podatak da se Jugoslavija po broju prija- 
vljenih patenata nalazi na predposljednjem mjestu u 
Evropi (ispred Albanije). Poznato je da mnogi naši 
stvaraoci prijavljuju svoje patente u inozemstvu pa se 
i pouzdano zna da smo podosta takvih patenata otku- 
Pili za dolare, franke ili marke kao stranu licencu. 


Za najveća dostignuća — smanjeni 
osobni dohoci 


Među poduzećima koja su ostvarila gubitke u 1970. 
godini nalaze se i poduzeća iz brodogradnje, elektroni- 
ke, kemijske industrije. Dakle, iz onih privrednih 
grana koje bi trebale povući razvitak hrvatskog gospo- 
darstva. Posljedice su jasne: smanjeni osobni dohoci 
radnika i to u vrijeme kada te iste radne organizacije 
ostvaruju svoje najveće proizvodne uspjehe, kao što je 
to npr. slučaj s brodograditeljima, koji su samo u tri 
godine nakon reforme iz 1965. godine, po stopama rasta 
sa 16. mjesta dospjeli na prvo mjesto među industrij- 
skim granama u Jugoslaviji. 

Brođdograditelji su, npr. desetak godina osvajali nove 
postupke u izgradnji gigantskih brodova, da bi se 
napokon osposobili za gradnju brodova kojih se veli- 
čina broji u stotinama tisuća brt. No, zbog neadekvat- 
nih propisa, koje je trebalo uskladiti s novim propi- 
sima o dohotku još 1968. godime, ulaganje u osvajanje 
nove proizvodnje još se uvijek tretira kao trošak koji 
treba naknaditi u roku o tri godine, bez obzira kad je 
taj trošak nastao, i bez obzira na koje se razdoblje 
odnosi. Uz to, nema ni banaka koje bi financirale 
ulaganja u razvoj, znanstveno-istraživački rad, osva- 
janje nove proizvodnje i tržišta prema stvarnim potre- 
bama našega gospodarstva i njegove ubrzane moderni- 
zacije i razvitka, 

I tako dolazimo do apsurda. Što su napori veći, što su 
ambicije naših stvaralaca veće, pa čak i što su 
rezultati veći — to su njihovi osobni dohoci manji! 
Naime, što zbog propisa koji rezultate znanstveno-is- 
traživačkoga rada i osvajanja nove proizvodnje ne 
priznaju kao vrijednost, kao aktivu poduzeća, kao 
imovinu (dok istodobno gubitak u zalihama priznaju 
kao aktivu, isto kao i promašenu licencu), mnoga naša 
najperspektivnija i proizvodno najuspješnija poduzeća 
moraju najveći dio dohotka dati za pokriće ulaganja 
koja bi trebalo iz dohotka pokriti tek u idućih nekoliko 
godina, pa čak i desetljeća. Zbog toga se sredstva za 
osobne dohotke smanjuju sve do razine kada poduzeće 
mora iskazati gubitak i u onim godinama kada su 
ostvarenja najveća, kada su rezultati rada najveći (ali, 
na žalost, neeviđentirani). Pored toga, potojeći kredit- 
no-monetarni sustav ne osigurava novčana sredstva za 
razvoj. 

Svakako je neshvatljivo da se npr. troškovi osvajanja 
novih postupaka izgradnje brodova moraju naknaditi 
još prije nego se primijeni novi postupak, ili pak na 
teret prvog broda u seriji, umjesto da se razgraniče na 
sve one brodove koji će se proizvesti ubuduće zahva- 
ljujući novom postupku. Ili se, na primjer, troškovi 
osvajanja proizvodnje poluvodiča moraju naknađivati 
iz dohotka proizvođača televizora ili tranzistora, kao 
što se i troškovi osvajanja proizvodnje novih lijekova 
ili deterdženata naknađuju iz dohotka radnika koji 
proizvode sasvim druge proizvode. 

Ovo su samo neki primjeri koji dokazuju koliko je 
toga još potrebno učiniti da bi se stvorili uvjeti za 
ostvarenje zakona dohotka, dohotka kao motiva privre- 
đivanja za pojedinca i poduzeća, dohotka kao osnove 
samoupravnog proizvodnog odnosa. U toj situaciji sva- 
ko ograničavanje mogućnosti djelovanja dohotka mora 
imati negativne posljedice na rezultate sveukupne naše 
gospodarske aktivnosti. 


Gubici naših sposobnih i poduzetnih brodograditelja, 
elektroničara i kemičara trebali bi biti dostatno upozo- 
renje za poduzimanje djelotvornih mjera, osobito u 
području financiranja reprodukcije. Kako ti gubici ne 
odražavaju stvarne rezultate njihovih radnika,  kon- 
struktora i ostalih stvaralaca, oni sasvim nepotrebno 
mogu djelovati na odlazak najspošobnijih. najkreativ- 
nijih, najzaslužnijih, koje će kasnije biti gotovo 
nemoguće zamijeniti drugima. 

Objektivnim vrednovanjem rezultata rada radnih ko- 
lektiva, te izmjenama u sustavu društvenog obračuna 
kojim treba osigurati reafirmaciju i gospodarski ade- 
kvatno utvrđivanje dohotka otklonit će se sve ono što 
koči ne samo razvitak našega gospodarstva, nego i 
razvitak samoupravljanja. Ako bi se za to iskoristilo 
razdoblje u kojem <e dohodak u Hrvatskoj suspendira, 
možda bi to bio i pesliednji poraz koji je dohodak kao 
sustav i kao ideja doživio. 


.z- 


Hrvoje Šošić 

ZAGREB PROTIV 
KAMIONSKOG 


KOLODVORA? 


Skupština grada nezainteresirana 
za prijevozno-skladišni kompleks 


Na Jankomirskoj cesti u Zagrebu u 
tijeku je izgradnja kamionskog kolodvo- 
ra s prijevozno-skladišnim kompleksom, 
koji će u svom sastavu imati: 

a) zatvoreni skladišni prostor na površi- 
ni od 120.000 m?; 


b) kontejnersku bazu koja će biti opre- 
mljena najsuvremenijom opremom za 
upravljanje kontejnerima ; 

c) otvoreni skladišni prostor 
nom od 160.000 m?; 

d) parkiralište za 300 kamiona s prikoli- 
com; 

€) željeznički priključak kapaciteta cca 
200 vagona na dan; 

1) motel i restoran za smještaj i pre- 
hranu vozačkog osoblja; 

£) burzu tereta, uz pomoć koje će sva 
poduzeća moći u svako doba otpremati 
sve vrste robe. u svim pravcima; 

h) carinska skladišta s carinskom ispo- 
stavom; 

i) vage velikog kapaciteta. 

Investitor izgradnje ovog suvremenog 
kamionskog kolodvora jest zagrebačko 
poduzeće »Skladišta«, kojega je direktor 
Mitar Rogulja. On je rođen 1928. u 
Severinu kod Bjelovara. Diplomirao je 
1966. na Ekonomskom fakultetu u Zagre- 
bu. Deset godina je u kolektivu, a četiri 
godine direktor. U želji da potanje 
informiramo naše čitatelje o ovom 
velikom pothvatu, zamolili smo druga 
Rogulju da nam odgovori na nekoliko 
pitanja. 


Važno za Zagreb i za 
Hrvatsku 


U URBANISTIČKOM PLANU ZAGRE- 
BA VAŽAN POLOŽAJ ZAUZIMA KA- 
MIONSKI KOLODVOR. TO JE NEŠTO 
NOVO ZA ZAGREB. ZANIMA NAS 
KAKO JE UOPĆE DOŠLO DO GRAD- 
NJE TOG KOLODVORA I KAKVO JE 
ZNAČENJE I SVRHA TOGA POTHVA- 
TA? 

Prvi smo u Jugoslaviji počeli jedan 
zahvat, a to je početak procesa oko 
izgradnje ovakvih objekata koji pred- 
stavljaju, u stvari, osnovnu kariku, 
osnovnu podlogu za uvođenje integral- 
nog prijevoza. Bez takvih zahvata ne- 
zamislivo je i nemoguće da mi u 
Hrvatskoj prihvatimo i da se uklopimo 
u velike integralne transporte, koji su 
izvan naše zemlje daleko odmakli, dok 
je kod nas to sve još uvijek samo želja. 
Mi smo bili svjesni kad smo ušli u ovaj 
posao da ulazimo u velik pothvat i prišli 
smo mu vrlo studiozno. Najprije smo 
snimili trend razvoja robnog prijevoza u 
posljednjih deset godina, i to na podru- 
čju Zagreba i Hrvatske. Pri tom smo 
angažirali najbolje stručnjake u Jugo- 
slaviji. Na samom smo početku angaži- 
rali Jugoslavensku zajedicu za paletiza- 
ciju (način uskladištenja robe) iz Beo- 
grada, te Inženjering-projekt iz Zagreba 
i Zavod za komunalnu djelatnost grada 
Zagreba. Bili smo i u stalnom dodiru sa 
znanstvenim radnicima te struke, kao 
npr. prof. Vitezom s Ekonomskog fakul- 
teta, koji je vrlo aktivno sudjelovao u 
našim zahvatima već od prvog dana. 
Sam plan smo studiozno pripremali 
čitave dvije godine. Istovremeno smo 
čak nekoliko puta snimali frekvenciju 
prometa kroz Zagreb, brojenjem vozila 
na cestama, ankentiranjem šofera, mo- 
tela itd. Nismo propustili ni informira- 
ti se kako su ti problemi riješeni u naj- 
razvijenijim područjima Europe. Pro- 
studirali smo najsuvremenije terminale 
(prijevozno-skladišne komplekse) i po- 
stavili ono što predstavlja najbolje rje- 
šenje u našim uvjetima u pogledu di- 
menzija i programa izgradnje termina- 
la. Naš pothvat doveo je do sličnih ini- 
cijativa u više mjesta širom zemlje. Po- 
sjećivali su nas ljudi iz Maribora, Spli- 
ta. Beograda, Skopja itd. Zanimao ih je 
naš rad i naše iskustvo, 

je to važno za Zagreb, koji se nalazi na 
položaju gdje se križaju međunarodne i 
domaće prijevozne linije. Osim toga, 
Zagreb je najbliže zaleđe Rijeci i 
predstavlja produženu ruku riječke lu- 
ke. Rijeka ide za intenzivnom izgrad- 
niom kontejnerskog terminala, koji mo- 
ra biti usko vezan s terminalom u 
Zagrebu. Terminal sam za sebe ne znači 
ništa ako nema odgovarajuće punktove. 
Zagrebački terminal bio bi prvi takav 
punkt za Rijeku. Budući da će se graditi 
terminali u Ljubljani, Beogradu i Sko- 
Pju, tako bi bio formiran lanac termi- 
nala u Jugoslaviji. Posebno će sve to 


s površi- 


biti važno za Zagreb i Hrvatsku s 
obzirom na jadransku = orijentaciju 
Hrvatske. 


Što je zapravo kontejner? 


KAKO JE KONTEJNERSKI PRIJEVOZ 
KOD NAS GOTOVO NEPOZNAT, BI- 
STE LI NAM MOGLI POBLIŽE OBJA- 
SNITI ŠTO JE TO KONTEJNER? 

Danas se u svijetu mjeri razvijenost 
neke zemlje po tome koliko je razvijen 
prijevoz i promet te zemlje, a posebno 
robni prijevoz jer to predstavlja krvo- 
tok svake zemlje i svake privređe. Po 
dovršenju našeg terminala samo u 
Zagrebu će se uštedjeti, oko uskladište- 
nja, prijevoza, utovara i istovara robe, 
na desetke milijardi dinara godišnje. 
Koliko je sve to atraktivno za privredu, 
pokazat ću vam jednim primjerom. 
Okosnica integralnog transporta jest 
kontejnerski transport. Što je zapravo 
kontejner? To je vrlo okupljena tran- 
sportna jedinica. Ti kontejneri veliki su i 
do 20 t nosivosti. Možete zamisliti kako 
je to kad se jednim takvim kontejnerom 

prevozi odjednom 20 t neke robe. 
Ostvaruju se ogromne uštede. Kontejne- 
ra ima više vrsta. Namijenjeni su za 
prijevoz različitih roba. To su u stvari 
veliki sanduci od željeza, drva ili 
plastike različite veličine. Nema te 
vrste robe koja se ne bi mogla transpor- 
tirati kontejnerima. No, da bi se uveo 
promet kontejnera, moraju postojati 
odredene baze, određena postrojenja i 
određene organizacije koje će kontejnere 
prihvatiti. U okviru našeg terminala, 
kao što znate. postoji i kontejnerska 
baza. 


Za lokaciju dvije i pol 
godine 


MISLIMO DA JE KOLODVOR LOCI- 
RAN NA POGODNOM MJESTU. ČIJE 
JE TO ZEMLJIŠTE BILO DO TADA I 
NA KOJI NAČIN STE DOŠLI DO 
NJEGA? 

Za ovakve objekte kakav je naš jako je 
teško dobiti lokaciju. Oko toga smo 
imali velikih teškoća. Mi smo u prvom 
redu sami morali pronaći teren koji bi 
nam odgovarao, što nije bilo lako jer 
Urbanistički plan nije bio gotov i nije 
se znalo gdje su tereni namijenjeni za 
takve objekte. Prošli smo zbog toga niz 
terena i sami označili koji bi nam bio 
najpogodniji. Kad smo izabrali teren, 
bilo je to 1967. god., tek su onda počele 

prave teškoće. Samo na odobrenje loka- 
cije čekali smo dvije i pol godine. 
Morali smo mnogo puta požurivati i 
intervenirati da bi se stvari brže 
rješavale. Samo ulaženje u posjed, 
otkup zemlje od seljaka također je dugo 
trajao. To je bio vrlo delikatan posao. 
Tu je bilo dvije stotine i pedeset 
posjednika od kojih je trebalo otkupiti 
zemlju. Kad smo otkupljivali, važio je 
propis da se oikup vrši po tarifi 
Gradske skupštine, tj. pet stotina dinara 
po kvadratnom metru, što je značilo 
tisuću osam stotina dinara po četvornom 
hvatu. Ljudi su masovno  negodovali 
zbog tako niske cijene i prijetili su 
tužbama sudu. U toj situaciji mi smo 
nastupili s punim razumijevanjem. Zna- 
li smo da je ta zemlja, u većini 
slučajeva, osnovni izvor egzistencije tih 
ljudi. Pokušali smo se s njima nagoditi 


BAZA 


da nađemo jedan povećani iznos nakna- 
de koji bismo mi platili. Imali smo 
nekoliko sastanaka s tim seljacima. Ti 
sastanci nisu odmah uspijevali, no 
potpuno su se seljaci uvjerili u naše 
dobre namjere. Vidjeli su da je u 
njihovom interesu da s nama nađu 
zajednički jezik, bez uzajamnog tuženja. 
Na nekoliko sastanaka s tim ljudima i u 
prisutnosti predstavnika Mjesne zajedi- 
ce i predstavnika Imovinsko-pravnog 
sekretarijata Skupštine grada. sklopili 
smo kolektivni ugovor. Po slobodnoj 
pogodbi isplatiti smo vlasnicima zemlje 
tri tisuće dinara po čhv. Nakon te 
pogodbe, žalbe, koje su već bile upućene 
sudu, povučene su i svih dvije stotine i 
pedeset zemljoposjednika bilo je zado- 
voljno. Imovinsko-pravna služba Skup- 
štine grada zamjerila nam je da smo 
sentimentalni i da nismo trebali povisiti 
cijenu. 


Nezcinteresirana 
Skupština grada 


KAMIONSKIM KOLODVOROM  ZA- 
GREB DOBIVA MNOGO. TERMINAL 
DOBRIM DIJELOM RJEŠAVA NEKE 
KOMUNALNE PROBLEME GRADA 
ZAGREBA. KOLIKO SU VAM U VA- 
ŠEM POTHVATU POMOGLI »ZAGRE- 
BAČKI GRADSKI OCI«? 


Skupština građa nije se dovoljno zainte 


resirala za naš pothvat, iako je terminal 
namijenjen, dobrim dijelom, rješavanju 
nekih komunalnih problema Zagreba. 
Tako je npr. u taj teren koji smo 
kupili trebalo uvesti kanalizaciju, vodu i 
struju, u što smo već uložili dvije mlrd. 
dinara, Budući da je ta gradnja infra- 
strukture u interesu grada, mj smo s 
pravom očekivali da će nam pomoći 
neka gradska blagajna. No nismo đobi- 
li ni dinara. Jednom nas je posjetio drug 
Kolar, predsjednik Gradske skupštine. 
Mi smo ga željeli detaljnije upoznati s 
našim planovima i akcijama. On je 
izjavio da uopće nije zadovoljan s 
tempom gradnje. Rekao nam je da on 
takav kolodvor već nekoliko godina 
obećava građanima i da nam predlaže 
integraciju s INKO-om, trgovačkim po- 
duzećem. Dakle, umjesto podrške on 
nam je predložio integraciju bez dubljeg 
upuštanja u analizu koliko je opravdan 
takav prijedlog. To je naš kolektiv 
prilično razočaralo. 

JE LI PREDSJEDNIK PRIJE TOG 
POSJETA UČINIO NEŠTO DA VAM 
POMOGNE? 

Ne, nije učinio ništa. 

U JEDAN OVAKAV OBJEKT TREBA 
INVESTIRATI MNOGO. KAKO STE VI 
NAMAKLI TOLIKA FINANCIJSKA 
SREDSTVA? KOJE SU VAM BANKE 
DALE KREDIT? 

Naš pothvat zahtijeva velika financijska 
sredstva. Već ranije smo se obraćali 
Krediitnoj banci Zagreb za pomoć, no 
oni su nam odgovarali neka mi sami 
najprije skupimo neka sredstva, pa da 
će nam oni tada pomoći. Prošlog ljeta, 
kad smo skupili dosta sredstava, oko tri 
milijarde dinara, podnijeli smo KBZ 
dokumentarni zahtjev za kreditiranje. 
U banci su nam rekli da moramo 
pričekati dok se ne vrati neka službe- 
nica s godišnjeg odmora. No ona je bila 
na odmoru, a potom na bolovanju više 
od dva mjeseca. Kad se vratila, doku- 
mentacija koju smo predali nije se više 
našla. Rekli su nam da je izgubljena. 
Povukli smo svoj zahtjev, jer nam se 
sve to skupa činilo u najmanju ruku 
neozbiljno. Nasuprot tom ponašanju 
KBZ. Jugobanka i Investiciona banka iz 
Beograda, preko svojih poslovnica u 
Zagrebu, pokazale su puno razumijeva- 
nje za naše probleme. Od njih smo 
dobili sredstva pod veoma povoljnim 
uvjetima. 

Već sam vam rekao da smo uložili dvije 
milijarde u infrastrukturu. Za daljnju 
izgradnju osigurali smo oko milijardu i 
pol dinara. S tim sredstvima krećemo 
odmah na posao, tako da će parkiralište 
s prometnom površinom biti gotovo do 
kraja rujna. Moram još spomenuti da 
smo osim infrastrukture već sagradili 
objekt za administraciju, restoran i 
prostorije za dnevni boravak šofera, te 
prostor za burzu tereta. Jednu halu od 
26 tisuća m? završit ćemo do prvog 
svibnja slijedeće godine. Sada radimo na 
nekim novim financijskim konstrukci- 
iama i o njima ovisi daljnja gradnja. 
Pokušali smo također naći sufinancije- 
re u velikim zagrebačkim poduzećima, 
no zbog pomanjkanja sredstava to nije 
bilo moguće. 

KAŽITE NAM, DRUŽE DIREKTORE 
NEŠTO O VAŠEM PODUZEĆU. KADA 
JE ONO OSNOVANO I U KAKVOM 
JE FINANCIJSKOM POLOŽAJU? 
Naše je poduzeće osnovano 19583. godine. 
Brutto promet nije velik, svega oko 
milijardu i dvije stotine milijuna dina- 
ra. No stopa dohotka u toj akumulaciji 
jest oko 70%. Izdvajanje u fondove 
iznosi 20-30%, godišnje oko dvije stotine 
i pedeset milijuna. Imamo 160 radnika. 
Osobni dohoci u sedam mjeseci ove 
godine iznose oko dvije tisuće dinara. 
Kapacitet zatvorenih skladišta nam je 
osam tisuća kvadratnih metara. 

Budući da je naša grana djelatnosti 
mlada, ona je u zemlji vrlo zaostala. 
Zbog toga je naše poduzeće vidjelo 
svoju perspektivu razvoja u izgradnji 
terminala. Mislili smo da će takav 
atraktivan program privući pažnju i 
osigurati nam moralnu i materijalnu 
potporu. No, iako se nisu ispunila sva 
naša očekivanja u tom pogledu, mi i 
dalje uporno radimo na svom programu. 


Ivan Cerovac 

Centralističko-unitarističkim koncep- 
tom organizacije višenacionalnih za- 
jednica negira se suverenitet naroda i 
na taj način blokira njihovo stvarala- 
štvo i sloboda, što bitno usporava 
socijalno-gospodarski razvoj svakog 
naroda pojedinačno i socijalizma kao 
globalnog svjetskog procesa i pokreta. 
Iz ovoga proizlazi da se socijalizam, 
kao novi sistem društveno-ekonom- 
skih odnosa, može graditi jedino na 
koncepciji potpune nacionalne ravno- 
pravnosti i suvereniteta, a to znači da 
centralističko-birokratski sustav or- 
ganizacije centralne vlasti u višenaci- 
onalnim zajednicama ne može. biti 
temelj afirmacije ni samoupravnog 
koncepta socijalizma ni afirmacije 
nacija kao osnovnih globalnih za- 
jednica suvremenog života. 


Bez državnosti nema 


samoupravljanja 

Normalno je da se naša današnja 
situacija kvalitetno razlikuje po tome 
što se kao osnovni nosilac rješavanja 
nacionalnog pitanja pojavljuje radni- 
čka klasa na čelu sa svojom avangar- 
dom. Radnička klasa, shvaćena kao 
suvremena proizvodna i politička sila, 
jedini je gospodarsko-politički subjekt 
koji može po prirodi svoga položaja i 
interesa osloboditi sam sebe i svoj 
narod u cjelini. 

Ne može biti slobode na nivou osnov- 
nih jedinica privređivanja ukoliko se 
radnička klasa ne može pojaviti kao 
nacionalna kategorija, koja će preko 
svoje političke reprezentacije provje- 
ravati adekvatnost pojedinih gospo- 
darsko-socijalnih rješenja i uređivati 
pravila igre, u okviru kojih će se 
kretati i živjeti pojedinačni nosioci 
socijalno-ekonomskog života. 

U tome je bitna razlika u rješavanju 
nacionalnog pitanja između socijali- 
stičkih zajednica, u kojima se radni- 
čka klasa pojavljuje kao hegemon 
svoga naroda, te kapitalističkih i 
državno-socijalističkih zajednica, u 
kojima se kapitalistička klasa i vlada- 
jući birokratski slojevi pojavljuju kao 
osnovne upravljačke snage svojih na- 
roda. 

Može se čak kazati da se ne može 
izgrađivati samoupravljački koncept 
socijalizma niti on može pobijediti 
ukoliko se radnička klasa ne može 
pojaviti kao nacionalna kategorija na 
globalnom nivou. To je najbolje poka- 
zao razvitak socijalističke Jugoslavije 
u posljednjih pet godina od društve- 
no-ekonomske = reforme — naovamo. 
Društveno-ekonomska reforma treba- 
la je definitivno, do nogu, potući 


centralističko-birokratske snage _ i 
prenijeti višak rada na radničku 
klasu na nivou osnovnih jedinica 
privređivanja. 


Međutim, birokracija je stekla premoć 
u središtu odlučivanja i ona je 
izvršila takav utjecaj na postojeću 
kompoziciju političke vlasti da je 
potpuno blokirala proces prenošenja 
viška rada i drugih ključnih odluka o 
reprodukciji s centralnih federalnih 
organa na proizvođače, njihove radne 
organizacije i asocijacije. U takvom 
sustavu političke vlasti političke re- 
prezentacije pojedinih nacija mogle bi 
se preglašavati, ali bi to preglašavanje 
negiralo socijalističku orijentaciju Ju- 
goslavije u transformaciji privrednog 
sustava. Prema tome, razvlašćivanje 
Federacije pojavljuje se kao prelimi- 
narna pretpostavka da bi mogao 
uopće otpočeti proces prenošenja vi- 
ška rada i ključnih odluka o repro- 
dukciji s federacije na proizvođače i 
njihove asocijacije. To drugim riječi- 
ma znači da se konstituiranje moder- 
nih nacionalnih zajednica i država, u 
okviru kojih se radnička klasa poja- 
vljuje kao suverena snaga, javlja kao 
jedino mogući i najprogresivniji ko- 
rak u razbijanju državno-birokrat- 
skog tipa socijalnogospodarske orga- 
nizacije privrede i društva. 


U čemu je bit ustavnih 


amandmana? 


Ustavni amandmani znače radikalnu 
inovaciju postojećeg Ustava i daljnju 
razradu nekih njegovih najprogresiv- 
nijih intencija koje nisu dorečene. 
Ustavni amandmani ne bave se toliko 
sadržajem pitanja koja će se rješavati 
u okviru nacija i republika kao i u 
okviru federacije, već oni prije svega 
određuju ključne pozicije na kojima 
valja konstituirati udruženi rad i 
dohcdak i stvoriti pravno-političke 
okvire za formiranje nacionalnih za- 
jednica država, u okviru kojih će oni 
suvereno rješavati najveći dio gospo- 
darsko-socijalnih pitanja, a onaj đio 
koji predstavlja zajednički interes 
svih naroda Jugoslavije dogovorno 
prenijeti i rješavati u federaciji. 

Ključne promjene koje će se izvesti 
pomoću amandmana sastoje se u 


AMANDMANA 


kvalitetno novoj tehnologiji političkog 
odlučivanja u federaciji. Ustav polazi 
od jedne dokraja revolucionarne kon- 
cepcije da su nacije i republike 
primarne i potpuno suverene gospo- 
darsko-socijalne i političke zajednice 
u okviru kojih svaki narod ostvaruje 
svoja prava i inlerese. Prema tome, 
ključna pitanja  socijalno-gospodar- 
skog, znanstveno-obrazovnog, kultur- 
nog i drugog života moraju se reguli- 
rati i rješavati u okviru nacionalnih 
zajednica i država. 

U tom pravcu sveukupni kompleks 
proširene -— društvene — reprodukcije 
prenosi se s Federacije na proizvođa- 
če, njihove asocijacije, nacije i repu- 
blike. To, drugim riječima, znači da 
Federacija neće moći više ni jednog 
dinara skupiti za investicionu aktiv- 
nost, jer je prevelika moć Federacije 
u području investicija bila glavni 
izvor sukoba u našem dosadašnjem 
razvitku i glavni čimbenik rastakanja 
proizvodnog i socijalno-gospodarskog 
tkiva Jugoslavije. Prebacujući potpu- 
nu odgovornost na proizvođače, nacije 
i republike u cjelokupnom procesu 
društvene reprodukcije, mi stvaramo 
pretpostavke za mnogo brži razvoj i 
svakog poduzeća i svake nacije, a 
tako i globalnog jugoslavenskog pro- 
izvodnog i gospodarsko-političkog su- 
stava. 

Ključni čimbenik  dezintegracionih 
kretanja u Jugoslaviji u dosadašnjem 
razvoju, kao i uzrok neracionalnosti 
investicionih ulaganja do kojih je do- 
šlo u posljednje vrijeme, nije u 
nepostojanju centralističkog i kruto 
dirigiranog plana federacije, koji bi 
trebao vršiti konkretan raspored pro- 
izvodnih snaga u Jugoslaviji, nego u 
postojanju prevelikih centralnih inve- 
sticionih fondova i ostalih oblika moći 
u Federaciji. To je bio temeljni uzrok 
stvaranja autarhičnih i paralelnih 
republičkih ekonomija, koje nisu su- 
rađivale na jugoslavenskom  mivou, 
već razvijale umjetnu konkurentsku 
bitku koja je iscrpljivala sposobnosti 
naših radnih organizacija i uništavala 
najvitalniju energiju našeg gospodar- 
skog sustava, a to je društvena netto 
akumulacija, koja se ovakvim meha- 
nizmom nije mogla uspješno i opti- 
malno rasporediti ni ekonomski ade- 
kvatno valorizirati. 

Prenošenje odgovornosti za reproduk- 
ciju na nacije i proizvođače dovest će 
do mnogo većeg stupnja specijalizaci- 
je nacionalnih ekonomija, koje će 
morati znatan dio svoje proizvodne i 
financijske moći orijentirati na one 
segmente privredne strukture preko 
kojih će moći postići najbrži porast 
narodnog dohotka nacije i republike. 
U uvjetima kad nitko neće moći 
pokriti promašene investicione odluke 
tuđim sredstvima (neće biti sredstava 
u centralnim fondovima i bankama), 
svatko će morati snositi odgovornost 
za promašaje, i to stvarnu, ekonom- 
sku odgovornost, što će ga objektivno 
stimulirati da stvara takve investici- 


miljenko smoje 


hajdučka 
legenda 

BIT USTAVNIH 


one elaborate i građi takve kapacitete 
koji moraju biti rentabilni. Ovo će 
biti stimulans da radnička klasa sva- 
ke nacije razvije sustav političke i 
interesne odgovornosti kako na nivou 
osnovnih jedinica privređivanja tako i 
na nivou globalne nacionalne strategi- 
je. 

Drugi kompleks u okviru ovoga jest 
prenošenje međunarodnih —ekonom- 
skih odnosa na sektoru investicija na 
poduzeća, nacije i republike. Za 
hrvatsko gospodarstvo to je vitalno 
pitanje bez kojega Hrvatska ne može 
postići zadovoljavajuću stopu porasta 
narodnog dohotka i vratiti svoju 
prekobrojnu ekonomsku emigraciju. 
Zbog toga treba potpuno ukinuti 
postojeći sistem međunarodnog zadu- 
živanja, u kojem se Federacija i 
savezne banke pojavljuju kao jamci 
za dobivanje kredita od međunarod- 
nih institucija i privatnog kapitala. 
Treba izgraditi takve instrumente i 
zakone kojima će se na nov način 
razriješiti međunarodni kompleks a- 
firmacije proizvođača i nacija. 


Hrvatska i međunarodni 
kapital 


Često puta određene snage, pa i 
znanstveni radnici, iznose da mi ne 
bismo trebali kritički secirati poziciju 
saveznih banaka, s obzirom na njihov 
međunarodni ugled i renome i s 
obzirom na štete koje mogu proizaći 
iz devalvacije toga ugleda. Međutim, 
ovakva pozicija saveznih banaka i 
ovakav njihov ugled — Hrvatskoj su 
u dosadašnjem razvitku nanijeli go- 
leme štete i otvorili proces njene 
međunarodne provincijalizacije. 

U budućim ekonomskim i političkim 
odnosima u federaciji treba prihvatiti 
načelo da se svako poduzeće i poslov- 
na banka — zavisno od svoga kredit- 
nog a prije svega deviznog potencijala 
i kvalitete svoga postojanja, a to se 
odnosi i na svaku naciju i republiku 
— može pojaviti kao izravan subjekt 
u međunarodnim financijskim odno- 
sima. Kako je svjetski kapital rigoro- 
zan u kriterijima koje nameće prili- 
kom plasmana kapitala na međuna- 
rodnom tržištu, a kako se više neće 
dugovi moći prevaljivati na Federaci- 
ju i njenu deviznu globalnu kvotu, to 
je sasvim prirodno da će svaka nacija 
morati razviti svoju strategiju i in- 
strumentarij u odnosima sa svjetskim 
financijskim korporacijama i pojedi- 
načnim subjektima. : 

U tom pravcu će se morati razviti 
moderne financijske korporacije u 
Hrvatskoj koje će u svojim okvirima 
okupiti najpropulzivnije programere i 
financijske biznismene, da bi se mogle 
adekvatno i sa stajališta globalnih 
nacionalnih interesa uključivati u 
svjetske gospodarske i financijske 
tokove. Kako Hrvatska ima deficit 


kapitala s obzirom na svoje prirod- 
ne, proizvodne, a osobito kadrovske 
izvore (računajući i one na privreme- 


UPRAVO TZIŠLO iZ TISKA 


MILJENKO SMOJE: 


»HAJDUCKA LEGENDA« 


- Knjiga o najpopularnijem i najstarijem hrvatskom klubu 

— Knjiga o nezaboravnim golovima, igračina i prvenstvima 

— Knjiga o klubu iz malog mjesta koji je ušao u vrh europskoga nogometa 

— Knjiga o povijesti kluba rođenog iz prkosa prema autonomaštvu, a koji 

i Il. svjetskoga rata predstavljao Titovu Jugoslaviju 

= Knjiga o šest osvojenih prvenstava Jugoslavije, o jednom trijumfu u 
Kupu Maršala Tita i jednoj pobjedi u prvenstvu Hrvatske 

ontinenata, anegdotama, o »snajluđim« 


je za 


— Knjiga o gostovanjima na pet 
navijačima »na svitu«, 


KNJIGU ĆETE DOBITI UPLATOM 25 DINARA NA ADRESU: 
NAKLADNI ZAVOD »MARKO MARULIĆa 
ILI UPLATOM NA TEKUĆI BROJ 344.1-348 SDK SPLIT. 


nom radu u inozemstvu), ona se može 
pojaviti kao važan partner svjetske 
privrede i njenih poslovnih nukleusa i 
organizama. U tom pravcu, prema 
nekim procjenama, ali pod pretpo- 
stavkom da se potpuno izmijeni si- 
stem ekonomskih odnosa s inozem- 
stvom, Hrvatska može u kratkom pe- 
riodu povući oko 2 milijarde dolara 
ušteđevina naših radnika u zapadnoj 
Evropi i dobiti preko 1 milijardu 
dolara stranog kapitala za svoj razvi- 
tak. 


Način odlučivanja 


u federaciji 

Na Federaciji će i dalje biti čitav niz 
gospodarsko-socijalnih pitanja koja 
čine kičmu i vezivo tkivo naše soci- 
jalističke zajednice, a to su: 

1. odluke o jedinstvenom tržištu; 

2. izgradnja jedinstvenog — vanjsko- 
-trgovačkog i deviznog sustava; 

3. jedinstvene osnove monetarne poli- 
tike u Jugolaviji; 

4. izgradnja sistema ekonomske soli- 
darnosti naroda Jugoslavije na liniji 
ubrzanog razvoja nedovoljno razvije- 
nih republika i pokrajina; 

5. financiranje klasične obrane Jugo- 
slavije; 

6. izgradnja sistema  vanjsko-politi- 
čkih odnosa sa inozemstvom. 

Ovo su ključna pitanja koja će se 
rješavati paritetno u Federaciji, a to 
znači usklađivanjem stavova, gdje ni 
jedan nacionalni interes u ovim pita- 
njima neće moći biti nadglasan. To 
drugim riječima znači da se na 
svakom od ovih pitanja solidnim 
radom i sagledavanjem, kao i spozna- 
jom zajedničkih interesa, mora doći 
do minimuma jedinstva. Iz ovoga 
proizlazi da svaka nacija i republika o 
svim ovim pitanjima moraju na nivou 
svojih nacionalnih skupština i njiho- 
Vih političko-izvršnih organa, na os- 
novi znanstvene i argumentirane o- 
brane pojedinih pitanja i širokog 
demokratskog dijaloga, doći do stavo- 
va oko svakog od gore navedenih 
Pitanja. Na osnovi ovako zauzetih 
stavova treba po načelu imperativnog 
mandata zadužiti nacionalnu i repu- 
bličku delegaciju u Vijeću naroda, 
kao i članove Predsjedništva Jugosla- 
vije da ih dosljedno i bez kompromisa 
zastupaju u Federaciji. Iz ovoga pro- 
izlazi da je federacija i njezin meha- 
nizam političkog odlučivanja izvedena 
zajednica i da se ona pojavljuje kao 
instrument preko kojeg narodi Jugo- 
slavije rješavaju pitanja od zajedni- 
čkog interesa. U svakom slučaju, 
ovakav koncept organizacije federaci- 
je te primjena nacionalnog pariteta 
potpuno mijenjaju metodologiju i bit 
političkog odlučivanja u našoj višena- 
cionalnoj zajednici. 

Neophodna je izgradnja ne samo 
drukčije političke koncepcije odnosa 
između naših naroda u federaciji, već 
valja izraditi jedan dokraja objektivi- 
ziran mehanizam političkog odlučiva- 
nja i testiranja provođenja načelno 
donesenih odluka, a tako i mehanizam 
političko-interesne odgovornosti na- 
cionalnih delegacija federalnog meha- 
nizma. Ova koncepcija polazi od toga 
da se globalna odgovornost za sudbi- 
nu Jugoslavije ne rješava prije svega u 
Feđeraciji, nego u naroda Jugoslavije 
i da svaki narod mora u borbi za 
svoje parcijalne interese polaziti od 
biti procesa samoupravno-dohodovne 
transformacije našeg društva i otkri- 
vanja logike ekonomskih zakona. 
(Svršetak u slijedećem broju) 


Marko Veselica 

prijedlozi 


PRED DONOŠENJE NOVOG REPUBLIČKOG 
ZAKONA O STAMBENIM ODNOSIMA 


Sadašnji zakon o stambenim odnosi- 
ma prestaje važiti 31. XII 1971., pa će, 
u skladu s dopunom Ustava, svaka 
republika donijeti svoj zakon o stam- 
benim odnosima. U tom povodu po- 
trebno je upozoriti bar na neke štetne 
posljedice i nepravde staroga zakona 
o stambenim odnosima. Taj zakon 
stvorio je i legalizirao neke dotad u 
svijetu nepoznate institucije: 


Stanarsko pravo — 
apsurdna i protvustavna 
institucija 

1. »STANARSKO PRAVO« u stambe- 
nim jedinicama (ili objektima) koji su 
privatno vlasništvo. To je apsurdna i 
protuustavna institucija u  višestru- 
kom smislu, ponajprije zbog toga što 
temeljnim zakonskim — odredbama 
PRIVATNO VLASNIŠTVO u našoj 
zemlji NIJE UKINUTO, već je samo 
OGRANIČENO, a budući da je u 
pogledu stanova još uvijek legitimno, 
tj. priznato pravo (dakako, u okviru 
postojećih ograničenja), ostaje nepo- 
znato i neobjašnjivo na čemu je 
zakonodavac — utemeljio  »stanarsko 
pravo« korisnika tuđega stana, i to 
kao pravo koje u pogledu raspolaga- 
nja stanom (s iznimkom »otuđenja«, 
tj. prodaje) potire prava njegova 
legitimnoga vlasnika i koje je faktički 
mnogo veće od prava vlasnika stana! 
2. »ODGOVARAJUĆI STAN« jest po- 
znata odredba postojećeg zakona o 
stambenim odnosima, kojom se mani- 
pulira kao da ona osigurava sva 
prava legitimnim vlasnicima stanova 
u odnosu na njihovo vlasništvo. U 
stvari, ta je odredba alibi za besprav- 
no i protuustavno raspolaganje tuđom 
imovinom (stanom), što u potpunosti 
potkrepljuje naša sudska praksa koja 
pokazuje da  »odgovarajući  stan« 
praktički NE POSTOJI (stan koji 
vlasnik nudi stanaru da bi stupio u 
uživanje vlastitog stana UVIJEK je 
po nečemu »neodgovarajući«). To je 
potpuno neprecizna i kontradiktorna 
odredba ZOSO-a, koju bi u novom 
republičkom zakonu valjalo što preci- 
znije definirati. 

3. Taj je zakon omogućio da zgrade 
propadaju, jer su stanarine niske. 
Omogićio je također da nosioci sta- 
narskog prava, koji su (po pisanoj 
riječi Lidije Šentjurc) privilegirana 
klasa, povećavaju svoj standard na 
tuđi račun, pogotovu u uvjetima 
simboličke stanarine. Takvu katego- 
riju neki pokušavaju zakloniti ime- 
nom raničke klase, no prema poda- 
cima Saveznog zavoda za statistiku u 
Beogradu 87 posto stanara u iznaj- 
mljenim stanovima ima nadprosječne 
osobne dohotke i dobre druge priho- 
de, a po zvanju su većinom službenici, 
dok samo 13 posto radnika s ispod- 
prosječnim prihodima stanuje u iz- 
najmljenim stanovima, a 2/3 našega 
naroda stanuje u vlastitim kućama. 


ZOSO zatire međuljudske 
odnose 


Postojećim zakonom omogućena je 
špekulativna uporaba i raspodjela 
stanova. Omogućeno je stanarima u 
njima da uz lihvarske cijene izdaju 
sobe podstanarima, da grade i iznaj- 
mljuju vikendice turistima, da pri 
tome ne plaćaju porez, da prodaju 
stanarska prava na tuđi stan za 
kriminalne sume, itd... Treba samo 
pročitati tekstove »Stambena džungla« 


iz riječkog »Novog lista« (od 5. VI. 


1971.), »Duhovi u stanovima« u zagre- 


bačkom »Večernjem listu« (od 24. V. 


1971.), »Beskućnici plaćaju ceh« u 
sarajevskom  »Svijetu« (od 23. VI. 
1971), a i mnoge druge članke iz 


našega tiska, pa svatko može vidjeti i 
spoznati da se ovakvim radom, a na 


temelju protuustavnih odredaba 
ZOSO-a, stvaraju moralno bolesni 
ljudi, te zatire pojam o moralu, 
poštenju i ispravnim međuljudskim 
odnosima. 


Nadalje, kupoprodaja neuseljivih sta- 
nova i velike špekulacije s njima 
izviru izravno iz postojećega ZOSO-a! 
Budući da jedan dio sredstava javnog 
informiranja ponajviše optužuje vla- 
snike kuća i stanova kao krivce 
transakcije s neuseljivim stanovima i 
za sve njezine posljedice, potrebno je 
pm da faktično stvari izgledaju ova- 
0: 
— Kada se prodaje neuseljivi stan, on 
se najprije mora ponuditi stanaru koji 
se njime koristi, jer on ima pravo 
prvokupa. U golemoj većini slučajeva 
stanari su takav stan kupili za simbo- 
lične svote s obzirom na njegovu 


realnu vrijednost. 


VRZINO 
KOLO 


Novi zakon o stambenim odnosima mora pravedno 
riješiti probleme raspolaganja stambenim prostorom 
u privatnom vlasništvu 


— Kupac neuseljivoga stana nalazi 
stanaru drugi stan i stanar se tamo 
sporazumno preseli. 


— Kupac neuseljivoga stana i stanar 
toga stana ostaju stanovati i dalje pod 
istim uvjetima. 

U sva tri slučaja stan je prodan ispod 
stvarne vrijednosti. U sva tri slučaja 
općina nije dobila odgovarajuću pri- 
jenosnu taksu. U sva tri slučaja kupac 
je napravio dobar posao, a u sva tri 
slučaja prodavatelj je prikraćen i 
izrabljen. Sve je to omogućio ZOSO, 
pa ipak se još nalazi, naravno, zainte- 
resiranih ljudi koji žele da republike 
samo preuzmu i produže postojeći 
savezni ili donesu nove republičke 
zakone o stambenim odnosima koji se 
od njega ne bi bitno razlikovali. 


Beskrupulozni postupci 


Za ilustraciju mentaliteta nosioca sta- 
narskog prava neka posluži njihov 
javni zahtjev da se stanarine ne 
povisuju, jer to — navodno — utječe 
na njihov standard, i njihov zahtjev 
da se prihodi od simboličnih stanarina 
upotrijebe za uljepšavanje njihovih 
stanova, te da se novi stanovi ne 
izgrađuju od tih stanarina. To znači: 
neka drugi žive i čame u podrumima, 
mansardama, u stisnutim i vlažnim 
stanovima, a pomoću stanarina neka 
se urede luksuzni stanovi. Ovako 
nešto tražiti, ovako se zaboraviti i 
prezirati činjenice i javno mnijenje 


Taj je zakon napravio i dvije vrste 
stanara. Jedne koji su povlašteniji: 
žive u starim stanovima, i druge 
manje povlaštene: žive u novijim 
stanovima (jer tu plaćaju veću na- 
jamninu za gotovo isti stan i komfor). 
O kakvim je anomalijama riječ ilu- 
strirat će slijedeći primjer: jedan 
vlasnik trosobnog stana dobiva za 
svoj stan mjesečno 16.000 din. brutto, 
a kao podstanar plaća 80.000 din. 
mjesečno, i to odjedanput za cijelu 
godinu. Trosobni se stan proda za 
20,000.000 st. din. Vlasnica dobije 6, a 
stanar 14 milijuna dinara. Ili, stanar- 
ka koja ima stan od 9 soba neće da 
iznajmljuje, druga ima 4 sobe koje 
iznajmljuje, i još se vjenča za 82. g. 
staroga penzionera u susjednoj kući, 
da uzmogne naslijediti i njegov stan, 
odnosno sustanarstvo, nakon njegove 
smrti. Takvih bi se slučajeva moglo 
nizati u beskonačnost. Ali, još je gora 
posljedica sadašnjega ZOSO-a to što 
stanar i kad dobije novi stan, ne 
napušta dotadašnji bez velike odštete. 
U protivnomu, on ostaje sam u njemu 
ili nekoga svoga tamo ostavi. Ispada: 
koliko se god novih stanova izgradilo, 
uvijek ostaje isto stanje, isti broj 
neuseljivih stanova. To je vrzino kolo 
iz kojega nema izlaza dok se zakon ne 
izmijeni. 

Riječ je o kriminalu za koji svi znaju, 
ali zbog kojega nitko nije pozvan na 
odgovornost. 


doista je previše, pa makar i za jednu 
»privilegiranu klasu«. 

Najteži i najurgentniji stambeni pro- 
blemi jesu upravo problemi vlasnika 
stanova u kojima žive drugi »korisnici 
stambenog prava«! Uglavnom su to 


stariji i proizvodno već neaktivni 
ljudi, koji prisilno žive u takvim 
uvjetima. 


Stari ZOSO stvorio je zapravo dvije 
vrste vlasnika kuća i stanova. Jedne, 
koji imaju svoje kuće i stanove od 
početka XX. stoljeća, i druge, koji 
imaju svoje kuće i stanove od 1954. 
godine. Ovi posljednji pravno su i 
stvarno vlasnici, a oni stari samo su 
deklarativno vlasnici. Stvarno imaju 
tek mnogo dužnosti i obveza, dok 


prava gotovo i nemaju. 

Opravdani zahtjevi 


Pitat će netko: pa što žele vlasnici tih 
starih kuća i stanova i što traži 
njihovo staleško udruženje? Ništa 
drugo doli pravo da usele sebe i 
članove svoje obitelji u svoje kuće i 
stanove. I ništa drugo! 

Nasuprot tomu mi pitamo: zar može 
biti takve društvene zajednice ili 
organizacije koja bi mogla osporavati 
i osporiti to elementarno pravo vla- 
snika na vlasništvo koje mu zakon 
dopušta? 

O tomu kako se to može provesti 
posve mirno i bez većih potresa, 
Udruženje je podnijelo Saboru SRH i 
ostalim zakonodavcima svoje oprav- 
dane zahtjeve, a oni se mogu ukratko 
sažeti u nekoliko točaka: 


1. Nikoga na ulicu — svatko mora 
dobiti stan dostojan čovjeka. 

2. Stanarsko pravo u privatnim ku- 
ćama i stanovima ne može postojati, 
nego zakupni odnos u sporazumu s 
vlasnikom. 

3. Ako su stanari politički problem, 
onda su to isto i vlasnici, kojih ima 
više negoli stanara i njima je neprav- 
da napravljena. 

4. Jednako kao hrana i odijelo, tako 
je i stan potrošno dobro i svatko se 
s&4m mora brinuti za njegovo nami- 
canje. 


Neće nove stanove 


Koliki bi stanari u privatnim stano- 
vima dobili stan od poduzeća, od 
udruženja penzionera ili boraca — 
kad bi htjeli tražiti taj stan. U obitelji 
koja kod potpisanoga stanuje, nosilac 
stanarskoga prava — penzioner_ — 
mogao bi dobiti stan iz fonda penzio- 
nera, njegov zet kod boraca, a kći u 
poduzeću koje dobro stoji. Na tri 
mjesta mogli su osigurati stan, ali 
neće, jer imaju tri sobe s komforom 
za 16.000 st. din., a smatraju da će 
imati i oni i njihovi potomci stanarsko 
pravo na ovaj stan uz simboličke 
stanarine u vječnost. 

Do ovakvih i još gorih apsurda doveo 
je sadašnji ZOSO, pa nije nikakvo 
čudo da su ljudi koji ne mogu u svoje 
stanove revoltirani i da zakonskim 
putem traže svoja prava. Pravedno je 
i na zakonu i Ustavu osnovano da u 
potpunosti raspolažu onime što im 
pripada, a socijalna i stambena pita- 
nja onih koji se koriste njihovim 
stanovima treba riješiti društvena 
zajednica sredstvima stambenoga fon- 
da. 

»Stanarsko pravo« u privatnim kuća- 
ma i stanovima i institucija »odgova- 
rajući stan« dvije su osnovne greške 
sad još važećega ZOSO-a, a uzrok su 
— među ostalim propustima — da do 
danas nemamo dovoljno stanova i da 
nemamo ni sad, nakon gotovo 30 
godina, riješeno stambeno pitanje. 


Rješenje postoji 


Rješenje stambenih problema vezanih 


uz privatne stanove u SRH može se 
riješiti: 

a) Izgradnjom 1.200 jednosobnih i 
dvosobnih stanova za one stanare koji 
doista ne mogu ni na koji način kupiti 
ili izgraditi stan za sebe. Materijalna 
osnovica za to postoji u stambenim 
fondovima. 

b) Svi stanari u privatnim kućama i 
stanovima koji imaju mogućnosti, a 
tih ima 87 posto prema službenim 
podacima, morali bi sami do konca 
1972. g. za sebe i svoju obitelj riješiti 
stambeno pitanje. 

c) Međusobnom izmjenom stanova iz- 
među vlasnika i stanara u privatnom 
sektoru rješava se 60 posto stambenih 
problema. Tu mora važiti načelo: ako 
je neki stan dobar za vlasnika, mora 
biti dobar i za stanara. Svi smo barem 
pred zakonom jednakopravni. Valja 
napraviti reviziju nepravilno i nedo- 
voljno iskorištenih stanova pa će se 
pomoći mnogim beskućnicima. 

d) Izjednačavanjem stanarina u sta- 
rim i novim objektima. 

Neka svatko izvrši svoju dužnost i 
preuzme svoje obveze pa će pitanje 
stambenih problema u privatnom sek- 
toru biti brzo i pravedno riješeno. 
Ovdje mislim na Sabor SRH, koji bi 
trebao hitno donijeti novi republički 
zakon o stambenim odnosima; na 
društvenu zajednicu, koja bi trebala 
doprinos (4 posto) od dohodaka svih 
uposlenih iskoristiti isključivo za iz- 
gradnju jednosobnih i dvosobnih sta- 
nova za socijalno slabo stojeće obitelji 
u republici Hrvatskoj; uz brigu rad- 
nih organizacija, Saveza boraca i 
drugih odgovarajućih organizacija. za 
svoje članove — na taj bi se način svi 
stambeni problemi relativno bezbolno 
i brzo mogli riješiti. 

Ovdje su samo u općim crtama 
iznesene neke mogućnosti o tomu 
kako bi se moglo riješiti to pitanje 
pravedno i u duhu Ustava SFRJ. 


"va # 


dr. Josip Barišić 

povjesnica 9 


Bitno valja tek isfražili 


O NEKIM PROBLEMIMA JUŽNOHRVATSKOGA NARODNOG 
PREPORODA 


O razvitku narodnog preporoda u 
južnoj Hrvatskoj (Dalmacija) u drugoj 
polovici 19. st. ima mnogo članaka, 
rasprava, pa i knjiga, od pregleda R. 
Horvata do zbornika Hrvatski narod- 
ni preporod u Dalmaciji i Istri (izd. 
Matica hrvatska). U toj literaturi 
mnogo je podataka o tijeku preporo- 
da, osobito o borbi za sjedinjenje 
pokrajine s Hrvatskom, borbi za 
pohrvaćivanje javnog života, borbi za 
općine, za pobjedu na izborima za 
Dalmatinski sabor, zatim o radu čita- 
onica, Matice dalmatinske, o Liberal- 
nom savezu i drugome, tako da 
vanjsku stranu preporoda možemo 
uglavnom dobro slijediti. Međutim, 
zanimljivo je da upravo najvažniji 
unutrašnji problemi, koji su bitni za 
shvaćanje preporoda u cjelini i u 
sklopu moderne povijesti hrvatskog 
naroda i njegova narodnog konstitu- 
iranja, zatim gledišta i njihova evolu- 
cija, te akcije glavnih preporoditelja. 
unutrašnje protivnosti i krize. te 
najzad društvena i gospodarska pod- 
loga političkog razvoja — do danas 
nisu u cijelosti istraženi. Bitni pro- 
blemi još neistraženi. Svakako, bitne 
probleme valja potanko istražiti da bi 
se stekla što potpunija slika o predu- 
vjetima, početku i razvitku hrvatsko- 
ga narodnog preporoda u bivšoj po- 
krajini Dalmaciji. 


Bitni problemi još 
neistraženi 


1. Što se tiče objavljenih izvora o 
preporodu, stanje je dobro, ali daljnje 
proučavanje, prikupljanje i izdavanje 
nove građe ostaje tekuća zadaća 
hrvatske historiografije. 


2, Jedan od bitnih problema, koji nisu 
dovoljno istraženi jest problem dru- 
štveno-gospodarskih prilika u južnoj 
Hrvatskoj uoči i u početku preporoda. 
Gospodarsku stranu s uspjehom su 
proučavali 1. Karaman, B. Stulli i D. 
Foretić, ali uza sve to nedostaje 
iscrpna, opsežna i problematski kom- 
ponirana monografija. Nedostaju tako 
istraživanja o društvenoj strukturi, o 


položaju pojedinih slojeva pučanstva, 
njihovim imovnim prilikama i odraža- 
ju tih prilika na njihovu kulturnu 
razinu. narodni osjećaj i politička 
gledišta. U literaturi ima ocjena, ali 
su one građene na temelju vremenski, 
prostorno i populacijski ograničenih 
istraživanja, a često su poopćene do te 
mjere da se s pravom može sumnjati 
u njihovu valjanost. S obzirom na 
hrvatski preporod pokrajine to se 
osobito uočava kada se govori o 
stanju i razvoju narodne svijesti u 
pojedinim slojevima i u pojedinih 
narodnosti. 


Pitanje narodne svijesti seljaštva, pi- 
tanja narodne svijesti i usmjerenosti 
trgovaca, pomoraca i inteligencije, 
pitanja su od iznimna značenja za 
povijesno istraživanje. Pokušavalo se 
jednostavno i kratkim putem ta pita- 
nja riješiti s pomoću tumačenja o 
izravnom i potpunom djelovanju gos- 
podarskog položaja tih slojeva na 
njihovu narodnu svijest i političku 
usmjerenost. Pri tom se, međutim, 
nije ulazilo ni u kakvu potanju 
raščlambu situacije u pojedinim kra- 
jevima, nije se pokušavalo odgovoriti 
na pitanje zašto se trgovci i pomorci, 


koji su istoga materijalnog stanja i u 
istom položaju prema tuđincima i 
njihovim povlasticama, podvajaju u 
političkim gledištima. 


Uvažujući opravdanost i komponeni- 
nost svih gledišta. ističem da danas 
još uvijek ne možemo dati cjelovitu 
sliku društvene strukture i gospodar- 
skih prilika u pokrajini i na tom 
temelju narodnog osjećaja u pojedi- 
nim slojevima, njegovu razvoju. te 
odnosu tih slojeva prema preporodu i 
njegovim bitnim problemima. Kako 
pak nema temeljite analize cjelokup- 
ne gospodarske problematike, ne mo- 
že se donijeti ni relevantan sud o 
narodnjačkim gospodarskim  napori- 


ma, što je veoma važno za ocjenu 
njihova rada. 


3. Nedovoljno su istraženi utjecaji na 
preporod u pokrajini u složenosti 
utjecaja iz inozemstva i iz Hrvatske. 


4. Koliko god se u literaturi spominje 
autonomaštvo i autonomaši, nemamo 
o tome znanstvene monografije koja 


bi svestrano prikazala fenomen, evo- 
luciju i ideologiju dalmatinskog auto- 
nomaštva, njegovo djelovanje i utjecaj 
na političke prilike u pokrajini i na 
općeniti razvitak hrvatskog naroda u 
19. st., jer nema sumnje da je snaga 
autonomaštva i autonomaško povezi- 
vanje s protivnicima hrvatske politi- 
čke misli u pokrajini znatno smetalo 
napredovanju hrvatskoga narodnog 
preporoda i da je bilo jedna od onih 
povijesnih sila koje su kočile konsti- 
tuiranje modernoga hrvatskog naroda. 


Neodrživa teza: hrvatski 
izazov — srpski odgovor 


5. Veliki je problem postanak i razvoj 
srpske narodne misli i politike u 
južnoj Hrvatskoj. Taj problem bio bi 
zanimljiv i sam po sebi. a u sklopu 
općenitoga hrvatskog preporoda u 
pokrajini, te razvoja hrvatsko-srpskih 
odnosa na širem području, on postaje 
iznimno važan, to više što mu se 
dosada u literaturi o preporodu nije 
posvećivala veća pozornost. Problem 
razvitka hrvatske i srpske narodne 
misli, pa potom i državnih odjelitih 
koncepcija, kao zasebnih misli mo- 
dernih naroda, zanimljiv je i u sklopu 
općenitih ilirističkih i jugoslavenskih 
koncepata o zajedničkom životu Ju- 
žnih Slavena. Najposlije, u posljednje 
je vrijeme on postao zanimljiv i po 
tome što mu je R. Petrović dao doista 
naopako tumačenje. ističući neodrživu 
tezu: hrvatski izazov — srpski odgo- 
vor. Pobijajući Petrovićevu tezu svo- 
jedobno sam napisao opsežniju ocje- 
nu, a daljnje moje istraživanje, koje 
ću priopćiti na drugom mjestu, poka- 
zalo je svu opravdanost pobijanja 
takve teze. Istražujući djelovanje V. 
S. Karadžića, srpskog klera, novinstva 
i države među srpskim pučanstvom u 
hrvatskim zemljama, prikupio sam 
dosta podataka koji pokazuju da nije 
bilo riječi o srpskom odgovoru na 
hrvatski izazov, nego da se srpska 
narodna i državna misao naravno 
razvijala nakon odbacivanja ilirističke 
ideje. da je tražila ostvarenje svojih 
narodnih težnji i neopravdanih držav- 
no-teritorijalnih pretenzija u Hrvat- 
skoj. 


Budući da je problem hrvatsko-srpskih 
odnosa u južnoj Hrvatskoj važan dio 


u cjelokupnoj problematici odnosa 
Hrvata i Srba i budući da ona postaje 
sve zanimljivija za povjesničare, čega 
su bili svjesni i pisci najnovije sinteze 
Povijesti hrvatskog naroda 1860—1914, 
jedna je od zadaća hrvatske historio- 
grafije temeljito istraživanje postan- 
ka, razvoja i sastavnica srpske narod- 
ne i državne misli i politike u 
hrvatskim zemljama, a i razvoja 
hrvatsko-srpskih odnosa. koji su. ka- 
ko je poznato, prolazili kroz različne 
faze. 


Nije postojao militantni 
klerikalizam 


6. Podjednak su problem i unutrašnji 
odnosi u Narodnoj stranci s obzirom 
na tzv. kulturno-vjersku napetosi, 
nastalu zbog općenitoga liberalnog 
gibanja u Evropi, pa i u Monarhiji, te 
dokrajčenja papinske svjetovne vlasti. 
Rušenje zgrade tradicionalne katoli- 
čke kulture, crkvene organizacije i 
autoriteta u znanosti i javnom životu, 
a s druge strane industrijski i znan- 
stveni preobražaj zapadnog društva, 
nagomilani društveni problemi i na- 
stojanja da se novo društvo osovi na 
organiziranijem temelju potresalo je 
Evropu, pa se taj proces reflektirao u 
gospodarski i duhovno tada stagnant- 
noj rubnoj pokrajini konzervativne 
Monarhije. Razilaženja u pogledima 
na suvremena zbivanja podvajala su 
narodnjake na, uvjetno rečeno, libe- 
ralce i na one konzervativnije, — 
možda bi bilo najbolje kazati tradi- 
cionaliste strogo katoličkih nazora, a 
koji su se okupljali oko M. Pavlino- 
vića i K. Vojnovića i koji su se 
povremeno sukobljavali s liberalnijim 
dijelom stranke zbog odnosa prema 
liberalnim zakonima, prema pisanju 
Narodnog lista, prema radu u Care- 
vinskom vijeću itd. Podvajanje je pak 
postavilo historiografiju pred problem 
tzv. klerikalizma u južnoj Hrvatskoj. 
Bilo je pisaca koji su odrešito zastu- 
pali mišljenje da je konzervativna 
struja narodnjaka klerikalna. Po mo- 
jem sudu. u tadašnjoj Dalmaciji nije 
bilo klerikalaca, ako pod tim pojmom 
shvaćamo militantne zastupnike poli- 
tičko-kulturne orijentacije po kojoj bi 
Organizirana Crkva. pod. papom i 
biskupima sačuvala u državi i društvu 
istaknut položaj i odlučan utjecaj. 
Toga tu nije bilo zbog političke razro- 
žnosti u usmjerenosti visokog i nižeg 
svećenstva i zbog narodne borbe za 
koju Su bile neophodne. suvremene 
liberalne tekovine. te snošljivost pre- 
ma inovjernim političkim partnerima 
— Srbima. 


Riječ klerikalizam, na koju se nailazi 
u suvremenim vrelima, valja uzimati 
s rezervom, jer je suvremenici nisu 
upotrebljavali u današnjem značenju. 
nego kao sinonim za praktično katoli- 
čanstvo. A to je velika razlika. Tako 
M. Klaić, vođa Narodne stranke, u 
jednom pismu Pavlinoviću kaže da je 
gotovo klerikalac kao i on, osobito u 
odnosu prema puku. U literaturi se 
Pak o Klaiću nepodijeljeno govori kao 
o predstavniku južnohrvatskog libera- 
lizma. To znači da je tu riječ o 
praktičnom katoličanstvu i neunoše- 
nju u puk modernih napetosti. a ne o 
klerikalizmu u  političko-kulturnom 
značenju tog pojma. 


Zbog različitosti u ocjenama povje- 
snika nužno je dakle ovom problemu 
posvetiti zasebnu studiju. 


Borba za hrvatski zemljišni 
i narodnosni integritet 


7. Osim tih problema, tipičnih za 
južnohrvatske prilike, zanimljiv je 
općenitiji pristup, koji postaje to ne- 
ophodniji ako imamo na umu buduću 
sintezu povijesti hrvatskog naroda 
Riječ je, naime, o srodnosti, ako nei o 
istovjetnosti problematike u sjevernoj 
i južnoj Nzrvatskoj.Uočavaju se iste 
potrebe istog naroda, prate se uporna 
i često puta uzaludna, ali slična 
rješavanja tih potreba. 


Pokazuje se tako da je pitanje hrvat- 
skog zemljišnog i narodnosnog inte- 
griteta jednako tištalo političare i 
svjesne ljude u svim hrvatskim ze- 
mljama i da zbog objektivne slabosti 
malenoga hrvatskog naroda i zbog 
otpora vrhova Monarhije oni sjedi- 
njenje nisu mogli provesti. Ta slabost 
cjelokupne hrvatske politike uvjeto- 
vala je slabljenje svake radikalnije 
struje, koju bi potaknula mlađa, 
energičnija generacija. 


Istraživanje pokazuje i druge zajedni- 
čke crte, kao gospodarsku zaostalost, 
nepovoljnu društvenu strukturu, ne- 
dostatak kapitala i investicija, tuđin- 


ske gospodarske povlastice, tuđinsko 
iskorištavanje, siromaštvo i iseljava- 
nje puka. U svezi s tim tu je i 
nastojanje da se na neki način ubrza 
gospodarski napredak i da se Hrvat- 
ska izvede na put modernoga gospo- 
darskog i društvenog razvitka, a u 
tom smjeru i državnoga, što se 
isprepleće i međusobno uvjetuje. 


Uočljivi su i problemi tuđinske 
vlasti i borbe protiv nje, problemi 
neasimiliranih i protuhrvatski usmje- 
renih tuđinaca, tuđinske po razini, u 
hrvatskim zemljama veoma rasprav- 
ljive kulture, i potuđinčenih domaćih 
sinova. što se sve manifestiralo u 
autonomaštvu, dalmatinstvu, slavon- 
stvu, madžarofilstvu, germanofilstvu 
krivo shvaćenom jugoslavenstvu, pa i 
u otvorenu prianjanju uz velikosrp- 
sku misao. U taj sklop ide i duga 
borba za hrvatski jezik u javnom 
životu, te za potiskivanje tuđinaca s 
političkih i gospodarskih položaja. 


Konačno, u procesu konstituiranja 
modernoga hrvatskog naroda važan je 
i općeniti idejni razvoj građanskog 
društva, koje je u borbi za hrvatsku 
emancipaciju od većih susjeđa poseza- 
lo za širim konceptima ne bi li tako 
proširilo otpornu, borbenu osnovicu 
protiv tuđina, i prostorno i po broju 
pučanstva. Riječ je o ilirističkim i 
jugoslavenskim zamislima, a problem 
njihova nastanka i razvoja, te odnosa 
prema hrvatskoj narodnoj iđeji na 
čitavom hrvatskom prostoru pokazuje 
iste značajke i istu ugrađenost u 
temelje modernoga hrvatskog razvit- 
ka. 


Na kraju preostaje poželjeti da usko- 
ro barem neke od tih problema 
vidimo riješene na temeljit i znan- 
siven način 


Trpimir Macan 

O spomenici 


SREDIŠTE STARE HRVATSKE 


NEOPHODNO JE ODMAH RAZGRANATI NAJŠIRU AKCIJU ZA OBNOVU 


Fotografije koje ovdje objavljujemo usiu- 
pio je Hrvatskom tjedniku iz svog arhiva 
o. prof. Miro Koceić, na čemu mu redak- 
cija zahvaljuje. 


Hrvatska konačno obraća pozornost najstarijim ža- 
rištima svoje državnosti: akcija za cjelovito znan- 
stveno istraživanje i rekonstrukciju Nina prestaje 
biti samo pothvat jednog grada ili regije; to postaje 
općenacionalna akcija u kojoj sudjeluju ne samo 
lijepim riječima već i stvarnom pomoći jednako 
Split, glavno dalmatinsko središte kao i Zagreb, 
glavni naš grad. Pa iako je akcija za Nin zapravo 
tek na početku, iako u ovom trenutku, dok se 
uporno i neumorno traže mogućnosti ostvarenja, 
možemo tek dobro vidjeti sve ono što treba napra- 
viti, valja obratiti pozornost na jedno drugo, izvan- 
redno važno a neoprostivo zanemareno središte 
stare hrvatske države, a to je starohrvatski Solin. 
Jer, Solin je ono mjesto kamo se u IX. i X. st. 
prenosi težište hrvatskog kraljevstva, mjesto gdje 
hrvatski kraljevi podižu svoje dinastičke grobnice. 
Na to nas potiče i požuruje još nešto: 1976. ispu- 
njuju se dvije veličajne obljetnice: 900 godina od 
krunidbe kralja Zvonimira u bazilici Sv. Petra u 
Solinu i 1000 godina od smrti kraljice Jelene, koje 
je nadgrobnu ploču, jedan od kapitalnih dokume- 
nata naše povijesti, pronašao na solinskom Gospinu 
otoku 1898. g. don Frano Bulić. Da bi se te dvije 
obljetnice dostojno dočekale i proslavile, neophodno 
je odmah razgranati najširu akciju za obnovu i 
vrednovanje starohrvatskog kompleksa Solina. Na 
žurnost upućuje i njegovo stanje. 


Čitav starohrvatski kompleks kraljevskih bazilika i 
grobnica na Gospinu otoku u Solinu nalazi se danas 
pod zemljom, djelomično pod zgradom današnje 
župne crkve. Zahvat bi dakle trebao vratiti na 
svjetlo dana i naše pozornosti ove objekte: 

a) trobrodnu baziliku — mauzolej Sv. Stjepana, u 
atriju kojega je Bulić pronašao fragmente Jelenina 
sarkofaga i glavnog natpisa koji je rekonstruirao 
od bezbroja komadića, a zahvaljujući njemu Šišić 
identificirao tri hrvatska kralja, ispunivši prazninu 
koja je zjapila u drugoj polovici X st. 

b) jednobrodnu baziliku-geminu Sv. Marije. Tu su 
bili pokopani i drugi kraljevi i kraljice, a nalazile 


Ploča kraljice Jelene s latinskim natpisom 
koji u prijevodu glasi: »U ovom grobu poči- 
va slavna Jelena, žena kralja Mihaila i mati 
Stjepana kralja koja je bila vladarica. Da- 
na 8. listopada umrije. Ovdje bi pokopana 
godine od upućenja Gospodnjega 976... Ona 
koja je za života bila kraljevstvu majka po- 
stade majkom sirota i zaštitnicom udovica. 
Ovamo pogledavši, čovječe, reci: Bože, smi- 
luj joj se duši... 


su se tu i grobnice velikaša. Prema Tomi Arciđa- 
konu, u tom mauzoleju trebalo bi se nalaziti i 
počivalište Petra Krešimira IV. 

Valja ponoviti: oba ova kapitalna spomenika hrvat- 
ske povijesti koja su znanstveno identificirana ma- 
njim zahvatima. najprije 1898. pa onda 1930. i zatim, 
da ne bi došlo do uništavanja, ponovno zatrpana, 
nalaze se još i danas odsječena od naših pogleda, 
prekrivena zemljom kao nešto što treba zaboraviti 
ili čega se treba stidjeti. Stoga sasvim uvjerljivo 
zvuče riječi splitskog nadbiskupa dr. Frane Frani- 
ća: »Nevjerojatna je istina da. na žalost, kroz punih 
40 godina, nakon ovih historijskih otkrića, još ništa 
nije konkretno učinjeno da se ovaj naš značajni 


Bazilika kraljice Jelene kako je izgledala u vrijeme istraživačkih radova g. 1930. Da ostaci 
ne bi bili uništeni, prekriveni su zemljom, pod kojom se i danas nalaze. 


lokalitet otvori i konzervira, te dostojno prezentira 
svim našim građanima kao i stranim posjetiocima 
Solina. Zemlja i trava pokrivaju Jeleninu crkvu a 
pločnik današanje župne crkve ostatke mauzoleja 
hrvatskih kraljeva.« 

Cjelovito prostorno uređenje Gospina otoka, koji bi 
mogao i morao postati lijepi, prirodni hram stare 
hrvatske državnosti, onemogućuje još nekoliko lako 
uklonljivih čimbenika. Na tom su prostoru za vri- 
jeme talijanske okupacije, na mjestu nekih poru- 
šenih spomenika stare arhitekture, podignute ružne 
i neugledne vojne barake, koje su ostale, u istoj 
namjeni, i nakon oslobođenja, a stoje još i danas. 
Akcija za cjelovito rješenje kompleksa Otoka naišla 
bi zacijelo i na razumijevanje vojnih vlasti, pa bi 
barake trebale biti uklonjene. Također je neop- 
hodno zaustaviti širenje današnjeg groblja koje u 
mnogočemu otežava rješenje kompleksa, a dovodi u 
opasnost moguće nove nalaze. 

Umjesto mauzoleja hrvatskih kraljeva danas, dakle, 
na Gospinu otoku vidimo: župnu crkvu podignutu 
potkraj prošlog sioljeća, bez ikakve umjetničke 
vrijednosti, vojne barake okružene žicom i stihijsko 
širenje suvremenog groblja. 

Drugi objekt koji skora obljetnica Zvonimirove 
krunidbe a i samo njegovo značenje za povijest 
hrvatske državnosti dovode u središte naše pozor- 
nosti jest bazilika Svetog Petra u Solinu. Njezino je 
stanje samo utoliko bolje što su ostaci bazilikalnih 
zidova vidljii, djelomično konzervirani, ali o nekom 
prostornom uređenju, dostojnom i prikladnom, ne- 
ma ni govora. Okoliš je sasvim neuređen, a i ostaci 
bazilike; oni se, naime, nalaze ispod razine dana- 


Spomen-natpis što ga je Društvo za isiraži- 
vanje hrvatske starine BIHAĆ postavilo na 
Gospinu otoku u povodu tisućugodišnjice hr- 
vatskog kraljevstva. 

šnjeg terena, u neposrednoj blizini rijeke Jadra, pa 
gotovo čitavu zimu budu pod vodom. Nikakva 
oznaka, nikakva riječ ne upozorava namjernika da 
se tu odigrao jedan hrvatski državotvorni čin — da 
je tu izaslanik pape Grgura VII. okrunio našeg 
vladara. 

U sasvim zapuštenom stanju, gotovo već izgublje- 
nom, jest treći značajan lokalitet: Trpimirova za- 
dužbina u Rižinicama blizu Solina. Na tom je 
mjestu nađen znameniti Trpimirov natpis koji svo- 
jom kamenom postojanošću od sredine dalekog IX. 
stoljeća svjedoči ime hrvatskog vladara. 

Pored ova tri kapitalna objekta — lokaliteta, u 
sasvim ruševnom i nedostojnom stanju nalaze se i 
neki drugi spomenici iz srednjovjekovnog razdoblja, 
vrijedni i značajni, kao crkva u Gradini, zatim tzv. 
kraljevske mlinice, pa bi cjelovit zahvat vrednova- 
nja starohrvatskog Solina morao svakako i njih 
obuhvatiti. 


Akcija je započela 


Već pred gotovo dvije godine na inicijativu Biskup- 
skog ordinarijata u Splitu započeta je akcija za 
uređenje i obnovu starohrvatskih sakralnih obje- 
kata na Gospinu otoku kao i drugih solinskih 
spomenika. Pod patronatom nadbiskupa dr. Frane 
Franića akciju je organizirao prof. Miro Koceić. 
obrativši se dopisima svim zainteresiranim stručnim 
ustanovama. Svi pozvani zavodi i ustanove iz Splita 
prihvatili su sudjelovanje u akciji naglasivši njenu 
neopnodnost, dok je Matica hrvatska u Zagrebu 
prihvatila da bude izdavač znanstvenog zbornika o 
starohrvatskom Solinu koji bi se pojavio u povodu 
velikih obljetnica. Na sastanku predstavnika zainte- 
resiranih ustanova i stručnjaka direktor Konzer- 
vatorskog zavoda za Dalmaciju, akad. dr. Cvito 
Fisković, rekao je: »Moramo priznati da smo svi 
pomalo krivi da se solinski starohrvatski spomenici 
nalaze u ovako žalosnom stanju. Sve naše ustanove. 
svi naši zavodi, pa i kler, krivi smo. Puno više 
pažnje posvećuje se Dioklecijanovoj palači nego za 
nas važnijem siarohrvatskom Solinu. Trpimo od 
rimskog patosa. Potreban nam je jasan plan rađa, 
kao što je napravljen program rada za Nin... 
Gospin otok jest afirmacija jedne države na moru. 
Ne smijemo olako prijeći ni preko demokratske i 
čovječne note kraljice Jelene. Na Otoku doživlja- 
vamo i afirmaciju kraljevskog dvorca, tzv. »curtis«. 


spomenici 1] 


DRZAVE-POD ZEMLJOM 

šuplja crkva. — krunidbena bazilika kralja 
seci ispunjena vodom. 


Tu je Dyggve pronašao i jednu utvrđu, po čemu bi 
se pretpostavilo da je to u početku bio utvrđen 
sklop na vodi tipičan za stare Slavene. Za te 
spomenike potrebno je oplemeniti i okolni paysage. 
Dostojanstvo spomenika ne smije se degradirati 
nedoličnim gradnjama. Inače Gospin otok i rijeka 
zanimljvi su i poradi malih kaskada, io više što će 
u budućnosti biti u gradu koji se oko njih širi, pa 
bismo time dobili zeleni pojas i spomenički sklop 
usred grada a rijeku sačuvali. Ono dakle što je Beč 
izgubio, a Pešta dobila; i rijeku i spomenike i 
zelenilo, imat će Gospin otok. Našu kulturu i našu 
povijest moramo približiti narodu. Ovdje se sve to 
mora afirmirati...« 


Predložena ideja za rješenje kompleksa Gospina 
otoka pretpostavlja rušenje sadašnje župne crkve i 
izgradnju nove, prilagođene postojanju spomenika i 
njihovu najboljem prikazivanju, uklanjanje vojnih 
objekata i svega onoga što ruši dostojanstvo spo- 
meničkog kompleksa. Predviđa se da se oko bazi- 
like izgradi trijem koji bi bio ispunjen natpisima i 


Ostaci bazilike Svete Marije pod pločnikom 
današnje crkve. 


a mmeŠNJE TT Zas e us 
s ij 


Dmitrija Zvonimira, zimi je po nekoliko mje- 


kamenim fragmentima iz hrvatske povijesti. Posred 
trijema bila bi zelena tratina iz koje bi nicali tek 


nešto rekonstruirani zidovi bazilike. O ovakvoj 
zamisli rješenja kompleksa na Otoku povoljno se 

Idejna rekonstrukcija Jelenine bazilike, koju 
prvi od povijesnih izvora spominje Toma Ar- 
ciđakon, navodeći da je tu bilo sahranište 
više hrvatskih kraljeva i kraljica. 


izrazio i direktor Instituta za nacionalnu arheolo- 
giju u Splitu, akad. dr. Stjepan Gunjača: »Potpuno 
se slažemo s nakanom cijenjenog Ordinarijata da se 
izvedu radovi koji bi omogućili da se važni staro- 
hrvatski spomenici na Gospinu otoku u Solinu 
trajno prezentiraju. Način na koji je prezentiranje 
zamišljeno najbolje odgovara svrsi i garantira do- 
stojno tretiranje preostataka starohrvatskog gradi- 
teljstva. Smatramo da nije potrebno napominjati da 
je rad na podizanju nove ckrve uvjetovan preihod- 
nim stručnim arheološkim zahvatom prostora nešto 
većeg nego što bi ga zahvatila površina novograd- 
nje. Ovaj Institut bi pružio pomoć rukovođenjem 
arheoloških radova, ne samo zato što je to u 
njegovoj kompetenci nego i zato što se dosad 
pronađeni spomenici nalaze u Muzeju hrvatskih 
arheoloških spomenika kao jedinici Instituta«. 

Pored nacionalnog, kompleks Gospina otoka ima 
zacijelo i vjersko značenje, što je istakao bivši 
solinski župnik don Ante Jurić, pozvavši vjernike 
ovim riječima: »Povećajte broj Marijinih štovatelja 
u tom našem najstarijem Marijinom svetištu, da 
bismo se tako svi skupa pripremili da što svečanije 
i sa što većom duhovnom korišću proslavimo rijetki 
i tako veliki jubilej jednog svetišta: tisućugodi- 
šnjicu Gospe od Otoka«. 


Akcija je dakle pokrenuta. Prema žeji što ju je 
nadbiskup dr. Franić izrazio u pismu upućenom 
predsjedniku splitske općine ing. Jakši Miličiću: 
»da bi Općina Split preuzela inicijativu svih gore 
navedenih ackija, a mi ćemo joj od srca pomagati« 
— formiran je odbor za obnovu starohrvatskog 
Solina. U odbor, kojemu predsjedava magistar Du- 
šan Jelovina iz Instituta za nacionalnu arheologiju, 
ušli su predstavnici zainteresiranih ustanova, listom 
uvaženi mlađi stručnjaci: Ž. Rapanić, M. Antičević, 
F. Oreb, D. Đomančić, M. Koceić i N. Cambi, pa je 


Takozvane 
ljevske mlinice« u Solinu. 


»Gašpićeve mlinice« ili »Kra- 


tako akcija postavljena na ozbiljan i kompetentan 
temelj. Odbor je izradio i globalni plan akcije, koji 
prema informacijama što smo ih dobili od prof. 
Nenada Cambija izgleda ovako: 


Elektromagnetski snimak terena Gospina otoka već 
je izvršen, u suradnji s institutom Lerici iz Rima. 
Na osnovu tako dobivenih podataka u jesen 1971. 
treba pristupiti prvim sondiranjima. Do kraja 1971. 
treba također prikupiti radove za znanstveni zbor- 
nik, Pristupa se i akciji za uklanjanje vojnih 
objekata, zabranu daljnjeg pokapanja na suvre- 
menom groblju, te izradi geodetskog snimka čitavog 
Otoka. 


U toku 1972. godine treba izvršiti arheološko istra- 
živanje kompleksa Otoka. Radove će zajednički 
obaviti Institut za nacionalnu arheologiju i Arheo- 
loški muzej u Splitu, a vodit će ih mr Dušan 
Jelovina i prof. Željko Rapanić. 


Do kraja 1973. obavit će se, na osnovu rezultata 
arheoloških istraživanja, natječaj za idejno rješenje 
Otoka, dobit će se prijedlozi za konačni projekt, a 
bit će raspisan i natječaj za novu crkvu. 

1974. objavit će se rezultati arheoloških zahvata, 
pristupiti rušenju stare crkve na Otoku i gradnji 
nove. Obnova otoka tako ulazi u svoju završnu 
fazu. 


Ostaje, jasno, otvoreno pitanje novčanih sredstava 
za tako opsežan rad. Za sada je Skupština općine 
Split osigurala 7 milijuna st. dinara za prva sondi- 
ranja u ovoj godini. I to je sve. Zacijelo će se 
stanovita sredstva pronaći i iz drugih izvora, ali će 
dostojna obnova starohrvatskog Solina biti moguća 
samo ako ovo središte naše stare državnosti postane 
predmetom jedne od onih općenarodnih akcija koje 
služe na čast Hrvatskoj, potvrđujući postojanje 
svijesti o njenoj cjelovitosti, kako prostornoj tako i 
vremenskoj. 


Priredio P. S. 


. 


Održavanje Međunarodnih mariološko-marijanskih kongresa 
u Zagrebu i u Mariji Bistrici od 6. do 15. kolovoza o. g. nije 
imalo samo teološko i religiozno značenje. Veoma bi pogreš- 
no bilo ako ne bismo znali ocijeniti također pažnje vrijedno 
kulturno značenje tih događaja, kao čvorišnog trenutka 
zgusnutosti u pothvatu da se jedna važna komponenta žive 
kulturne baštine hrvatskog nacionalnog bića plodovito pre- 
nese u složenost novih životnih cjelina i da pripomogne 
sazdavanju budućih sklopova u kojima će duh hrvatskog 
narodnog stvaralaštva moći očuvati i toliko potrebnu svijest 
svoga živog kontinuiteta i samosvjesnu smjelost da kreće u 
novo, bez straha da će izgubiti staro i već stečeno zato što 
žudi za novim, poduzima nešto što dosad nije bilo provjere- 
no, srlja u predjele dosad još neistražene. 


Crkva i međunarodno komuniciranje 


No možda na prvo mjesto valja staviti iskustvo međunarod- 
nog komuniciranja, koje je na tom kršćansko-religioznom 
području prilikom ovih kongresa doživjela Hrvatska. Razumi- 
je se, ne mislim ni najmanje podleći nekoj isključivosti, kao 
da bismo smjeli smetnuti s uma slična međunarodna komu- 
niciranja na kojem od kulturnih područja, na području špor- 
ta, na političkom području i sl., ili kao da bismo poistovjetili 
Katoličku Crkvu u Hrvatskoj jednostavno s hrvatskim naro- 
dom te potcijenili druge čimbenike i druge važne sastavne 
dijelove. Ipak, Katolička Crkva u ovom hrvatskom narodu 
postoji, ona je ovdje njegova, ona mu povijesno mnogo 
duguje, ali mu može i mnogo poslužiti, pripomoći, koristiti. 
Ovi su kongresi bili takva prigoda u kojoj je Crkva mogla 
hrvatskom narodu poslužiti, na međunarodnom planu, na crti 
— makar dugoročnijeg — ulaženja hrvatskog naroda kao 
takvog u kolo čovjeko-tvornih naroda, stvaralačkih za bu- 
dućnost, u transcendiranju igre međudržavnih interesa. 


Prvi u povijesti Crkve u Hrvatskoj 


Na VI. mariološkom kongresu u Zagrebu bilo je okupljeno 
više od stotinu teologa iz raznih naroda, među kojima je bilo 
oko desetak pripadnika nekatoličkih kršćanskih konfesija. To 
je bio prvi takav događaj u Crkvi u Hrvatskoj u njezinoj 
dugoj povijesti. Na Mariji Bistrici je 15, kolovoza bilo 
sabrano više od 100.000 ljudi. Ako su među tim mnoštvom 
golema većina bili vjernici iz Hrvatske te iz drugih krajeva 
Jugoslavije, ipak su tu bile i značajne vjerničke skupine iz 
drugih evropskih zemalja, čak iz daleke Španjolske. Za neke 
evropske narode ne bi taj događaj značio mnogo. Ali za nas 
u Hrvatskoj to je prvi takav događaj, pa ga zato ne treba 
potcijeniti. Dobro je imati na pameti da teologija po svojoj 
srži nije nešto čisto kabinetsko, znanost sužena na komuni- 


€giranje samo među stručnjacima, zatvorena u okvire katedri 
i laboratorija. Ona nužno ima komunitarnu dimenziju, uprav- 
ljena je na zajednicu vjernika, raste iz zajednice vjernika. 
Pogotovu pak tu zajedničarsku crtu ima s&mo vjerničko 
doživljavanje. Poradi toga izmjena misli, suočavanja i spoz- 


Radno predsjedništvo slavenske sekcije na kongresu (s lijeva na desno) Andrzej Krupa, Tomislav 


Šagi-Bunić i Jerko Fućak 


Oko 150.000 ljudi sakupilo se u Bistrici, malom 
mjestu kraj Zagreba 


nanja stečena na ovim kongresima u »srcu Hrvatske« — 
Zagrebu, živi religiozni doživljaji koji se usjekoše u srce 
onih koji su se ovdje skupili iz raznih zemalja, sve to ne 
može ostati bez posljedica i bez učinaka ne samo u daljnjem 
životu i radu onih koji su bili ovdje — to se razumije samo 
po sebi — nego ni u zajednicama u kojima oni žive i rade, s 
kojima će oni u budućnosti dijeliti proživljavanje kršćanskog 
zajedništva. Možemo pomisliti, recimo, samo na Francusku ili 
Belgiju, zemlje za koje bismo s pravom željeli da bolje s 
nama u Hrvatskoj duhovno komuniciraju, da se dublje 
međusobno poznajemo. Ova je prigoda svakako odigrala 
veliku ulogu za budućnost: da u Francuskoj i u Belgiji bude 
hrvatski narod bolje shvaćen i s većim simpatijama uziman 
u račun. Da se razumijemo: ne samo hrvatski katolici, nego i 
svi ostali. Bilo je dosta prigoda i okolnosti da katolici iz tih 
zemalja ovdje dožive susretljivost i čovjekoljubivu ozbiljnost, 
ne samo katolika nego i predstavnika otalih vjeroispovjednih 
skupina, kao i naših ateista-humanista, te nosilaca različtih 
službi i dužnosti u našem društvu i državi. Ako mi katolici 
možda nismo ovu povijesnu priliku u svemu proželi tako 
istinskim kršćanskim i humanim djelom kako bismo bili 
mogli i morali, očito je da to moramo upisati u svoj 
povijesni deficit. A i ono što su gosti nama donijeli i pružili, 
bilo je sigurno velik poklon delikatne pozornosti i širokog 

Od 6. do 15. kolovoza u Zagrebu i Mariji B 
kongres. Značenje i domet obiju manifestacija 
no. Uredništvo Hrvatskog tjednika zamolilo je d 
še čitaoce napišu svoje impresije i razmišljanja 
francuski teolog, avtor niza knjiga o mariologi 


pariškog »Figaroa« i čitavog niza uglednih revi 


Tomislav Šagi-Bunić nesumnjivo je 


je teološki savjetnik kardinala Šepera na Il. va 


nal Šeper postao je predstojnikom Kongregacije 
nje teološke komisije, intelektualno najreprezen 


dništvo Hrvaiskog tjednika zahvaljuje prof. Ren 


| spremnosti da napišu tekstove za naš list u situ 


otvaranja duhovnog sadržaja što ga nose u srcu. Belgijski je 
primas kardinal Suenens duboko ucrtao svoju osobnost u 
srca mnogih naših ljudi, mladih i starih, posebno onih koji 
su slušali njegovu ozbiljnu i sadržajnu riječ. Jedan me je 
stari pravnik s uzbuđenjem presreo da izrazi svoje odušev- 
ljenje nad markantnom figurom belgijskog primasa, »odlič- 
nog govornika, a još odličnijeg teologa žive vjere«, 


Kongres i »teologija revolucije« 


Na konferenciji za tisak koju su davali kongresni teolozi. na 
čelu s R. Laurentinom, rekao je jedan njemački novinar — 
upola pitajući a upola tvrdeći — da je »ovo kongres konzerva- 
tivnog dijela teologa Katoličke Crkve«. Ako se odbije od tog 
mišljenja ono što u njemu znači pomalo pojednostavljeno i 
naivno prenošenje političkih kategorija na područje teologije, 
možemo prihvatiti da ima nešto istine u onome što se htjela 
reći. Na kongresu zaista nije bilo nekih glasovitih suvreme- 
nih teoloških imena koja ubrajaju među »borce za novo«. 
Razlog je u tome što se ti teolozi danas ne bave mariologi- 
jom, nego su svu svoju pozornost usredotočili na druga 
pitanja koja su danas goruća. Očito da onda nije bilo razloga 
da dolaze na jedan mariološki kongres. Mariološke su teme 
po sebi više tradicionalne u katoličkoj teologiji nego npr. 
iema o »teclogiji revolucije«. I kršćani ih ne osjećaju tako 
neposredno važnima za problem prisutnosti Crkve i kršćan= 
siva u sadašnjem i budućem svijetu kao neke druge teme. Pa 
ni za samu teološku problematiku u okviru ekumenskog 
rada, za traženje većeg jedinstva među razjedinjenim krš- 
čanskim zajednicama, pitanja o Mariji nisu na prvom mjestu. 
ipak ta pitanja imaju u tom području veliku važnost, a nitko 
im ne može zanijekati značenje u okviru proživljavanja 
kršćanskog života u Katoličkoj Crkvi posljednih stoljeća. Baš 
ta dva posljednja razloga, teološkog premišljanja pokretnih 
sila vjerničkog života u Katoličkoj Crkvi i produbljivanja 
teološke problematike u području ekumenizma, bila su 
odlučujuća da je pokretač i organizator međunarodnih mario- 
loških kongresa dr, Karlo Balić — kako saznajemo iz 
njegovih izjava — nastavio s njihovim organiziranjem i da je 
ovaj, šesti po redu, organizirao upravo u svojoj domovini, u 
Zagrebu. A to je 1 dosta da takvi kongresi budu opravdani. 

No naša je sredina bila i posebno prikladna za održavanje 
ovoga kongresa, a njegova »konzervativnost« ili »progresiv- 
nost« dobiva unutar odrednica naše konkretne sadašnje 
stvarnosti posebno značenje i posebnu obojenost. Dr. Balić 
odlučio se da tema kongresa bude povijesno-teološko istra= 
živanje pobožnosti prema Mariji i učenja o Mariji u povijesti 
kršćanstva od VI. do XI. stoljeća. To je za nas u Hrvatskoj 
bilo donekle nespretno: zahvaća, istina, doba kad je u 
Hrvatskoj vladala narodna dinastija, ali iz toga doba imamo 
premalo pisanih spomenika koji bi se ticali Marije, pak smo 
zato željeli da se tematika kongresa protegne na još nekoliko 
stoljeća. Balić nije popuštao, iz jednog bitnog razloga, iz 
sredine XI. stoljeća datira definitivni raskid između Istočne i 
Zapadne Crkve, pa zbog toga ovoga puta ne treba ići dalje 
od XI. stoljeća, jer moramo najprije proučiti crkvenu predaju 
i crkveni život iz onih vremena kad su Crkve još bile u 
jedinstvu, kad još ne izbiše konačna tragična neprijateljstva 


između »pravoslavlja« i »katolicizma«. 


U tom pogledu, ako kongres 1 jest mariološki, te već po 
tome (kako shvaćaju neki) donekle »konzervativan« s obzi- 
rom na druge žestoko raspravljane teme današnje teologije, 
ako, zatim, i obuhvaća proučavanje tematike iz davnih 
vremena, on nipošto nije bio ni zamišljen niti se odvijao u 
stilu neke gole apologetike postojećega i prihvaćenoga u 
Katoličkoj Crkvi, nego je njime dominirala želja za kritičkim 
preispitivanjem sve marijanske pobožnosti u svjetlu stare 
zajedničke kršćanske povijesti, ili bar za stvaranjem polazišta 
i temelja za takvo preispitivanje, koje bi na kraju trebalo 
pripomoći većem razumijevanju, a možda i sporazumijevanju 
među kršćanskim Crkvama. A to nipošto nije smjer »konzer- 
vativnosti« u onom smislu kako se obično ta riječ shvaća u 
današnjim teološkim polemikama. 


Kongres je načelno bio katolički, kao i dosadašnji. Balić se, 
čini se, još nije odvažio da mu pokuša dati interkonfesional- 
nu ekumensku dimenziju u tom smislu da bi sudjelovanje 
ieologa različitih kršćanskih konfesija bilo donekle podjed- 
nako. To ustalom i ne bi išlo u stil i u okvir zadataka 
Međunarodne papinske marijanske akademije, koju je Balić 
osnovao, kako je ona dosad organizirana. Postoji posebno 
papinsko tijelo za ekumenski rad. Balić je ipak osjetljiv 
za »znakove vremena«, pa je pošao znatno naprijed u 
davanju mjesta na kongresu teolozima nekatolicima: ovoga 
puta sudjelovalo ih je više od desetak, najvećim dijelom 
predavanjima, a ne samo kao »promatrači«. Možda je šteta 
što je iz Pravoslavne Crkve bio samo jedan teolog, dr. 
Dimitrije Dimitrijević s beogradskog Teološkog fakulteta SPC. 
Iz Beograda je na kongresu sudjelovala predavanjem u 
plenumu i dr. Mirjana Tatić-Đurić, no ona nije poslije sjela 
za s»Okrugli stola kod kojega su se vodile ekumenske 
rasprave. 


No granici Istoka i Zapada 


Baš zbog takve tematike kongresa njegovo je održavanje u 
Zagrebu bilo posebno prikladno. Hrvatska je na granici 
kršćanskog Zapada, i stoljetni su u našim krajevima dodiri, 
pa i miješanja između kršćana zapadno-katoličke tradicije i 


istrici održani su VI. mariološki i XII. marijanski 
naša će javnost shvatiti vjerojatno tek naknad- 
va eminentna sudionika tih kongresa da za na- 
o Kongresu. Ren&ć Laurentin poznat je 
iii Koncilu. U Zagrebu je boravio kao dopisnik 


ja i listova. 

najpoznatiji hrvatski teolog. Dr. Šagi-Bunić bio 
tikanskom koncilu. Po završetku Koncila kardi- 
za nauk vjere. Dr. Šagić-Bunić član je Središ- 
tativnijeg tijela suvremene katoličke Crkve. Ure- 


& Lavrentinu i dr. Tomislavu Šagi-Buniću na 


aciji koja je bila radna i svečana u isto vrijeme. 


Priredio: Zlatko MARKUS 


kršćana istočno-pravoslavne tradicije. Zbog toga je za ovu 
temu, zajedničku istočnoj i zapadnoj tradiciji, bilo baš kod 
nas odgovarajuće mjesto. Francuska je sekcija na kongresu 
izrazila posebnu želju da »dijalog o Djevici postane, na crti 
kongresa u Zagrebu, sve većma istinsko ekumensko izmjenji- 
vanje misli, koje se neće ograničiti samo na zapadnjake, 
katolike i protestante, nego će uključiti i istočnjake, katolike 
i pravoslavne, i da Jugoslavija, koja je smještena na granici 
Istoka i Zapada, razvija svoj poziv za taj cilj u Crkvi«. Kao 
Slušači i sudjelovatelji u diskusijama mogli su prisustvovati 
svi koji bi se prijavili, bez razlike na konfesionalnu pripad- 
nost. Ako je bilo manje pripadnika drugih kršćanskih konfe- 
Sija iz naše države, to dakako treba pripisati povijesnoj 
relativnosti sadašnjeg časa u razvitku ekumenskog duha, ati 
ono što se u tom području zaista dogodilo nipošto nije bez 
perspektive za budućnost, 


Proučavanja na kongresu pokazala su da su prve velike točke 
Marijina štovanja i razmišljanja o Mariji, koje su kasnije 
postale omiljena mjesta i velika pokretala kršćanskog života 
obojenog marijanskom pobožnošću na Zapadu, najprije nasta- 
le na Istoku, da su se rodile iz stvaralačkog genija istočnih 
kršćana, a onda bile prenesene na Zapad, dobivajući kasnije 
nove naglaske. Ta je spoznaja svakako važna za veće 
sporazumijevanje među kršćanima Istoka i Zapada, također 
na ovom našem prostoru, i za veću spremnost da se dopusti 
pluralizam u marijanskoj pobožnosti, pa onda i u drugima, 
prema onoj misli kardinala Newmanna koju je Ralić citirao 
u programatskom govoru: da se »nikome neće činiti čudnim 
ako postoje razni oblici marijanske pobožnosti«. A važna je i 
Za kritički pristup i samokritiku u kojem obliku pobožnosti 
koj; u jednoj iH drugoj tradiciji ili u objema, može 
djelomično biti i povijesno uvjetovan, pa zato mijenjanje 
onoga što je bilo strogo povijesno uvjetovano ništa ne ukida 
od onoga što istinski spada na autentično kršćanstvo i ne 


podriva ono što zaista ide u srž kršćanskog života za sva 
vremena. 


I u tom pogledu mariološki je kongres našao baš _ dobro 
mjesto u našoj sredini, koja je s jedne strane, po društveno- 
«političkom uređenju, socijalističkom, ispred Zapada, i za 
kongresiste je, u globalu, predstavljala novost nečega — 
možda — budućega, a s druge je strane, po svojoj manjoj 
teološkoj razgibanosti i razvijenosti, te po još nenagriženim 
tradicionalnim oblicima pobožnosti, pružala sliku relativno 
veće »konzervativnosti« nego što se to može doživljavati na 
Zapadu, Mariološki kongres, uklopljen u takav divergentan 
sklop stvarnosti, značio je svakako značajan korak naprijed 
— barem u globalu — s obzirom na faktično stanje naše 
dosadašnje kršćanske misli i prakse, i jedan velik događaj — 
vjerujemo — međusobnog »pripitomljavanja« između našeg 
društveno-političkog sustava i katoličke zajednice, 


Da se ovaj mariološki kongres održao negdje u nekoj strano» 
zemlji, pa makar bi sudjelovali i vodili ga naši teolozi, teško 
da bi sve što je na njemu rečeno postalo predmetom 
razmišljanja i raspravljanja naših vjernika i naših intelektu- 
alaca. Sada je mnogo veća šansa da će se to dogoditi i da se 
golemo bogatstvo onoga što je na kongresu izneseno neće 
pretvoriti u nekoliko otrcanih parola koje mogu samo 
pobuđivati kršćansku strastvenost više negoli produbljivati 
autentičnu vjeru i život u vjeri: činjenica da se kongres 
dogodio kod nas, vjerojatno će pobuditi interes kod naših 
katolika i ostalih kršćana, da se proučavaju sami tekstovi, da 
se iz njih izvlače istinski zaključci i da se kod nas u životu 
osjeti njihova kritička snaga i njihov stvaralački poticaj. 


A mjesto koje je ovaj kongres dobio u našoj javnosti. u 
novinstvu i ostalim sredstvama društvenih priopćivanja, te 
uloga što su je organi vlasti odigrali kod toga na svim 
razinama, sigurno će pripomoći da se neke zaleđenosti još 
više rastale i da se hrvatska narodna zajednica, kao i 
cjelokupna politička zajednica naše suvremene SR Hrvatske, 


osjeti još većma istinski međusobno povezana, u pravom 
građanskom prijateljstvu, još većoj — dragovoljno i zauzeto 
prihvaćenoj — suodgovornosti i ljubavi. 


Religiozna baština muslimana 


Ne možemo prešutjeti ni to da se na ovom kongresu pojavilo 
više naših katoličkih teologa Hrvata koji su posvetili svoju 
pozornost tome da prouče dodire između kršćanstva i islama 
u pitanju Marijine osobe. Šteta što dr. Balić nije uspio da se 
na kongresu pojavi i koji islamski teolog koji bi izložio tu 
temu sa svoga stanovišta. Ipak je za našu hrvatsku duhovnu 
budućnost od kapitalne važnosti to probuđenje nade da ćemo 
u budućnosti mi katolici s daleko više istinskog zanimanja 
proučavati duhovnu i religioznu baštinu muslimana, ne samo 
u onome u čemu ona ima dodire s kršćanstvom nego i u njoj 
samoj. Ovaj nam je mariološki kongres svakako prigoda da 
nas podsjeti na tu dužnost, ne samo u općim svjelskim 
okvirima nego i posebno s obzirom na duhovne tradicije 
naših bosanskih muslimana. 


Na kongresu je izneseno i nekoliko radova koji su se bavili 
našom hrvatskom religiozno-kulturnom baštinom koja se tiče 
Marije i njezina štovanja. Velik će uspjeh ovoga kongresa 
biti i to ako od njegovih poticaja počne s većom zauzetošću 
svestrano proučavanje te naše duhovne baštine; dakako, 
imajući uvijek i kod toga na pameti ono što je talijanska 
sekcija stavila u svoje zaključke, da naime uvijek treba imati 
pred očima »odnose prema današnjoj problematici«, 


Tomislav Šagi-Bunić 


CRKVA U HRVATSKOJ: 


»PLOD KUSNJE JE NADA: 


Stigao sam u Zagreb izravno iz Ottawe, gdje sam predavao na 
Sveučilištu Saint Paul. Nova jugoslavenska etapa decentraliza- 
cije i samoupravljanja izazvala je tamo živo zanimanje. 
Kanadski Francuzi otkrivali su analogije u kojima su se 
prepoznavali, Vjekovima su bili manjina Koja je trpjela od 
engleske većine. Ali danas je prvi put na čelu njihove 
federacije jedan kanadski Francuz i vrši ulogu ujedinjavanja. 
Oni to jedinstvo naporno traže, bez unitarizma, bez separatiz- 
ma, usprkos de Gaulleovu uskliku prilikom posjeta toj zemlji: 
»Živio slobodni Qućbec!«_ U tom eksplozivnom kontekstu 
stanovnici Qućbeca vele o jugoslavenskim rješenjima decen- 
tralizacije i samoupravljanja: — I za nas bi to bilo rješenje... 
Ta se analogija osniva upravo na golemim razlikama, navlasti- 
to između kapitalističke i socijalističke zemlje. No, moglo bi se 
navesti još analogija. Kanadska francuska manjina jest kato- 
lička, itd. Žurio sam se da na licu mjesta pogledam što se to 
događa u jugoslavenskoj federaciji. 


" 
Osjeća se: ova je Crkva trpjela 
Moji dojmovi? 
Ponajprije, bio sam iznenađen kako je zagrebačka Crkva 
prihvatila kongresiste: kakva divna nazočnost i opzirnost. 
Okružila je kongresiste mediteranskom, slavenskom, čak japan- 
skom gostoljubivošću. Japanskom zato jer sam jedino u Japanu 
i Zagrebu u svakoj sobi našao kućne papuče, četkicu za zube u 
celofanu i svakog dana svjež cvijet. 
Okružila me nazočnost koja me je vinula 
Strastvene izmjene mišljenja, pobudna pitanja, 
Ovaj me narod očarao: zrno latinskoga duha, mediteranskog 
humaniteta čini ga bliskim, a ne oduzima mu slavenske 
tajanstvenosti. Tako sam shvatio jedan od korijena najprivla- 
čnije osobe koju sma sreo: Ivana Ilića. On je Hrvat. O svemu 
bih tome mogao mnogo što reći, Dakako, sve bi to bilo veoma 
osobno... 


Na otvorenju Mariološkog kongresa ponajprije me začudio stil 
Crkve, tradicionalistički kao u svim Crkvama pod marksistič- 
kim režimom: redovnici u svojim haljama s konopcem, biskupi 
u talarima i ljubičastim kapicama. Osjeća se: ova je .Crkva 
trpjela, borila se, ukrutila se da se održi. Vezana je uza stare 
povijesne oblike koje je skupo branila. u trenutku dok su ih 
neki drugi prelati napadali usred II. vatikanskog sabora. 


živa misao, traženje, razvitak 


Ubrzo sam pod tim prividom otkio živu misao, traženje, 
razvitak. Na Saboru sam bio vještak u teološkoj komisiji kojoj 
je član bio i mons. Franić. U to vrijeme on je bio vrlo 
konzervativna. osoba. Kod našeg ponovnog susreta bio je 
priklon socijalizmu i novom poretku. To je kod njega plod 
iskrenog razmišljanja, rada, hrabrog opredjeljenja, koje ne bih 
bio predmnijevao prije sedam godina. 

U zagrebačkoj Crkvi naišao sam na slobodu i raznolikost: kruti 
stav i stav dijaloga, ali uvijek pun strpljivosti i umjerenosti 
svojstvenih ljudima oblikovanima patnjom. Sjetio sam se gesla 
svetog Pavla: »plođd kušnje je nada«. Usporedba s američkom 
mladeži, koja često očajava u lagodnu životu, vrlo je zapa- 
njujuća: »Ta mladež ne voli svoju domovinu«, rekao mi je 
jedan Kanađanin, koji je na početku svojih praznika radio na 
anketi o komunama i zajednicama u SAD. Najviše _ me 
iznenadilo da mi nijedan od Hrvata, koji su zauzeti za tako 
različite stavove, nije rekao nešto loše o ljudima drugog 
usmjerenja, lijevoga ili desnoga. Katolici su mnogo jedinstve- 
niji nego u Francuskoj. U tolikoj mjeri da mi se to čini 
jedinstvenim na svijetu. 


Sivaralački znak vremena 


Što se tiče vaše zemlje, vidio sam je prebrzo i izdaleka, kroz 
preusko okance. Pitao sam se što može značiti ovaj kongres i 
njegova crkvena ukorijenjenost za ljude koji rade u golemoj 
košnici prefabriciranih zgrada ili tehničarima vaših ureda. Ne 
bi li se od Crkve nakon II. vatikanskog sabora ovdje očekivao 
kongres o »teologiji razvitka«, o »obnovi« ili o »oslobađanju«, o 
temama koje su sada u punom jeku. Kod vas su me naročito 
iznenadile istinske slobode, kojih nema u Mađarskoj, Čehoslo- 
vačkoj i drugdje. To se vidi u nebrojenim pojedinostima. Na 
primjer, jedan studentski dušobrižnik može otputovati u 
inozemstvo sa skupinom mladih. U Mađarskoj bi ga zbog toga 
zatvorili, Ovdje nisam naišao na onu moć birokracije koja guši 


iznad mene. 


a osjeća se u tolikim policijskim diktaturama i na Zapadu i na 
Istoku. Novi put kojim je pošla jugoslavenska federacija još je 
jednom zapanjio svijet. On je nosilac nade u koegzistenciju i u 
suživljenje u svijetu šlo traga za jedinstvom u pluralizmu. 

Ako taj pokušaj uspije, bit će to znak vremena, u trenutku 
kad se mladež tolikih zemalja osjeća nelagodno u »sistemima« 


velikih sila i gleda | prema  nesvrstanim zemljama, prema 
socijalizmima što se izgrađuju izmičući zamci birokratizma i 
oslobadajući stvaralačke sile. Upravo zato raste i rast će 


zanimanje za Jugoslaviju, kao i zanimanje za Čile, Kinu i 
Tanzaniju. š 
Eto, to su dojmovi, vrlo svježi i vrlo letimični. Osjećam da su 
površni. Bolje shvaćam složenost vašeg naroda, složenost 
njegove prošlosti i njegove sadašnjosti. 


Vjera: nadahnuće za osloboditeljska zalaganja 


Ovdje sam često pomišljao na riječi 
«Trećem čovjeku« (navodim po sjećanju): 
«Malija je proživjela stoljeća ratova i razbojstava, nasilja, i to 
je dalo jednog Dantea, Giotta, Leonarda da Vincija, Michelan- 
gela... Švicarska je stoljećima živjela u miru, demokraciji, 
uzornu blagostanju, i to je dalo uru njihalicu s kukavicom.« 
Mada je to nepravedno prema Švicarskoj, u Hrvatskoj sam bio 
očaran umjetnošću i ljudima. Više sam puta bio fasciniran 
filmom gospodina Turčinovića. Upravo dok sam promatrao tu 
sjajnu odmjerenost i skromnu čovječnost, pale su mi na pamel 
riječi Grahama Greena. 

Pitao sam se o novom usmjerenju odnosa Crkve i države. 
Poštujem čvrst stav nekih ovdašnjih kršćana, u savjesti 
privrženih jednoj časnoj prošlosti. No čini mi se da evanđeoska 
Crkva ne smije biti zatvorena tvrđava, nego kvasac u tijestu, 
drugim riječima: prisutnost stvarnostima što se izgrađuju u 
vašoj zemlji na pragu novog razvitka. 
Kao što je rečeno na Saboru, mi moramo prihvatiti marksis- 
tičku kritiku religije kao »opijuma naroda«. Ona pogađa 
povijesne oblike koji su pogrešni, ali ih još svagda ima. 
Feuerbach, o kojem je upravo napisana katolička teološka teza, 
uništio je samo idole: lažne, otuđujuće bogove, načinjene 
čovječjom rukom, bogove tlačiteljske moći, vladavine novca; 
moramo nadići lažne bogove, tražiti, naći pred sobom pravoga 
Boga. Boga Osloboditelja, onoga koji je Abrahama naveo na 
lutanja, onoga koji je silom oslobodio izrabljivani narod 
Izlaska i dao mu da osvoji svoju zemlju nakon kušnje u 
pustinji. Bog je Izvor. on je Život, on je Ljubav. On danas 
nadahnjuje oslobodilačka zalaganja u Južnoj Americi i u 
dam zemljama koje tlači gospodarski i politički neokoloni- 
jalizam. 


Nije lako živjeti od ovog evanđeoskog izvora, Riječ je o 
zahtjevu i o kritičkom dinamizmu, koji uopće ne daju mira. 
Provođenje ljubavi prema bližnjemu ne isključuje dijalektičke 
napetosti na koje je ukazao marksizam. To uvidaju danas 
kršćani koji se bore za razvitak i oslobođenje ljudi. 


Hrvaiska: kršćanstvu i svijetu primjer 
koegzistencije i pluralizma 


Kad me pitate za moje dojmove. 
Nosim 

Vaša zemlja nalazi se na granici kršćanskog Istoka i Zapada, 
več tisuću godina. Čini mi se da je ona pozvana biti 
predvodnikom ekumenizma, kao što sam to rekao na Kon- 
gresu. Čini mi se da ona ima taj poziv ne samo za kršćanstvo 
nego i za cijeli svijet, kao primjer nezavisnosti, koegzistencije, 
pluralizma na svim područjima: jezičnom, vjerskom, narod- 
nosnom, kao primjer odmjerenosti i dijeloga bez samoobma- 
njivanja, bez olakotnosti, bez popustljivosti, dijaloga sigurnih i 
opreznih koraka. Moja je želja da se ovo suživljavanje jednoga 
dana protegne na razinu jedne velike Evrope. koja neće biti 
pretijesno područje buržoaskih i kapitalističkih snaga, već 
slobodna talionica čovječnih oblika za budućnost. To neće biti 
budućnost pobožnjačke religije, nego budućnost oslobodiielj- 
skog Evanđelja. 


Grahama Greena u 


želite i pogled u buduć- 

HRVATSKI JEZIK 


Zašto tzv. 
logička 
imnterjpura. 
keija ? 


Na odluku Pravopisne komisije o načelima hrvatskoga 
pravopisa bilo je značajnijih napomena, ali je oštrih 
reakcija bilo samo na zaključak da se zadrži tzv. lo- 
gička interpunkcija. Zanimljivo je da su sve došle od 
profesora u mirovini, dakle od ljudi koji su jedno do- 
bro poznavali, a sad nemajući volje da prouče novo, 
odbijaju da ga prihvate. No kako oni vjerojatno nisu 
osamljeni, nego su samo ogorčenjem potaknuti da pi- 
šu, bit će dobro da obrazložim zašto možemo bez protiv- 
ljenja prihvatiti tzv. logičku interpunkciju. 


Već stavljanje atributa tzv. kazuje sud o njoj. Nai- 
me, razlika između gramatičke i logičke interpunkcije 
velika je samo u nazivu. Po nazivu izlazi da se grama- 
tička interpunkcija veže uz gramatičke kategorije, a 
logička se interpunkcija drži smisla. Međutim i grama- 
tička interpunkcija pazi na smisao pa se i po njoj za- 
rez na mnogim mjestimo mogao staviti ili ne staviti, 
već prema piščevoj odluci, npr. između atributa, u 
naknadnom dodavanju i drugdje. S druge strane, i 1lo- 
gička se interpunkcija držala mnogih gramatičkih ka- 
tegorija, npr. vokativa, apozicije, zavisne rečenice u 
inverziji i drugih. 

Logička se interpunkcija zvala i slobodnom interpunk- 
cijom, ali taj naziv nije opravdan jer je sloboda u lo- 
gičkoj interpunkciji ograničena mnogim pravilima, a i 
u gramatičkoj je bilo slobodnoga odlučivanja. Kad se 
razmotri bit jedne i druge, onda se s pravom može re- 
ći: niti je logična interpunkcija slobodna, niti je gra- 
matička nelogična. Zapravo razlika je velika samo u 
nazivu i kad bi se našli adekvatniji nazivi, opreka bi 
i naoko bila manja jer je razlika između jedne i druge 
u biti neznatna. To mora potvrditi svatko tko dobro 
prouči jednu i drugu. Doduše, srpski su lingvisti isti- 
cali da postoji velika razlika, ali oni su to činili zato što 
su interpunkciji prilazili suviše formalistički, pa nisu 
uspjeli sagledati pravu njezinu bit. Hrvatski su ling- 
visti, sučelivši obje interpunkcije, uvidjeli da je razli- 
ka neznatna, to su više puta istaknuli, a to je mišljenje 
R. Simeon unio i u svoj Enciklopedijski rječnik lingvi- 
stičkih naziva. 


Ta se razlika može prikazati sasvim konkretno i jed- 
nostavno: između gramatičke i logičke interpunkcije 
nema nikakve razlike osim u odjeljivanju zavisnih re- 
čenica kad nisu ispred glavne. Po gramatičkoj se in- 
terpunkciji gotovo sve zavisne rečenice automatski od- 
jeljuju zarezom, po logičkoj se odjeljuju i ne odjelju- 
iu, već prema značenju zavisne rečenice. Ako je zavis- 
na rečenica bitna za značenje glavne, tada se ne odje- 
ljuje zarezom, a ako nije, ako se može smatrati nak- 
nadno dodanom, tada se odjeljuje ili se može odijeliti 
zarezom. 
E, tu smo, reći će zastupnik velikih razlika. Zar to ni- 
! je bitna razlika? Nije. Odjeljivanjem ili neodjeljiva- 
njem zavisne rečenice zarezom ništa joj se bitno ne o- 
duzima niti dodaje. Kad bi tako bilo, onda bi oni koji 
se služe gramatičkom interpunkcijom izricali u istim 
rečenicama nešto sasvim drugo od onih koji se u tim 
rečenicama služe logičkom interpunkcijom. Iz iskustva 
znamo da nije tako i da se ništa bitno u našem jezi- 
ku nije promijenilo kad smo prešli i na logičku inter- 
nunkciju. Da u tome nema nikakve bitne razlike, po- 
stoji veoma jednostavan dokaz. Iste rečenice s grama- 
tičkom i logičkom interpunkcijom prevode se na stra- 
ne jezike jednako. 


Kad je tako, zašto smo onda prihvatili logičku inter- 
»unkciju. Razlog je u tome što se po gramatičkoj in- 
terpunkciji zarezima previše cjepka tekst i na onim 
njestima gdje zarez nije potreban ni za razumijevanje 
ni za čitanje. Zbog toga su se mnogi Hrvati i prije 
orotivili takvu načinu stavljanja zareza, osobito knji- 
ževnici i zbog toga je izv. logička interpunkcija pri- 
hvaćena i u hrvatskom pravopisu koji su unitaristi us- 
vjeli Novosadskim dogovorom ugušiti. 


Jedini razlog koji je govorio protiv logičke interpunk- 
cije bio je pedagoški. Ona se izlagala u tako zamrše- 
nim pravilima da je to normalno kod mnogih stva- 
ralo odbojnost prema njoj. Kad se pravila izlože jed- 
nostavnije i kađ se shvati osnovna funkcija zareza, ta- 
da i taj razlog otpada. 


Uzevši trijezno u obzir sve razloge. može se zaključiti 
da ne pretežu oni koji traže da se vratimo gramatič- 
koj. 


Katkada se napreduje i vraćanjem, ali tko se nepresta- 
no vrača. sigurno je da neće stići u budučnost. 


STJEPAN BABIC 

ezična ravnopravnost 
na — željeznički način 


Obećanje da će se na željeznici postići jezična 
ravnopravnost od 1. rujna 1970. — ostalo je samo 
obećanje. Istina, nešto se osivaruje, ali sporo i 
polovično. Zagrebački »Željezničar« u broju 103, od 
15. srpnja 1970., na 5. stranici pod naslovom »Pouka 
iz Vinkovaca«, naglašava da se ravnopravnost je- 
zika već provodi, što se može vidjeti i po Željezni- 
čkim novinama, koje se tiskaju u Beogradu a izlaze 
i na ijekavici, u pripremi se nalazi i Saobraćajni 
pravilnik 62, naravno u ijekavskom izdanju. U tom 
se članku kaže kako nema nikakva razloga kucati 
na već otvorena vrata. Isti broj Željezničara na str. 
9 između ostaloga kaže i ovo: »ŽTP Zagreb uputilo 
je prije više od godinu i po dana zahtjev ZJŽ da se 
svi normativni akti, propisi, uputstva i službene 
edicije donose i izdaju i na ijekavskoj varijanti 
hrvaiskosrpskog odnosno srpskohrvatskog jezika... 


Možda su se pripreme suviše otegle, ali je činjenica 
da je ŽTP Zagreb učinilo što je bilo potrebno da se 
osigura puna ravnopravnost (valjda postoji i nepu- 
na ravnopravnost — op. A. V.) ijekavske varijante 
našeg jezika u ZJŽ. Pri tome dakako treba imati na 
umu da postoje velike zalihe raznih tiskanica i obra- 
zaca koje će se upotrebljavati dok se ne iscrpe, a 
poslije će se takvi obrasci tiskati u duhu ustavnih 


načela.« 


Prvo, velika zaliha ekavskih obrazaca nije nikakvo 
opravdanje za »punu« ravnopravnost jezika. Drugo, 
danas se vidi da ta tvrdnja nije uopće točna. 
Najsvježiji je primjer promjena voznih cijena u 
putničkom prometu od 1. ožujka 1971. Novu Put- 
ničku tarifu Spt-04, Spt-05 i Daljinar SPT-06 pri- 
mili smo isključivo na srpskom književnom jeziku. 
Ovdje se ne može govoriti o staroj zalihi obrazaca i 
tiskanica. Još svježiji primjer može se naći u 
stručnom glasilu Transportne službe, br. 12, od 15. 
lipnja 1971. ZIŽ nagovješćuje tiskanje »nove jedin- 
stvene bjelice K-2 za otpravljanje putnika u unu- 
trašnjem saobraćaju«. Uz prilog te obavijesti do- 
stavlja se i uzorak te nove jedinstvene bjelice, koja 
je i opet tiskana samo na srpskom književnom 
jeziku. Sko joj uzorak nije tiskan na hrvatskom 


jeziku, sumnjam da će i ona sama biti drukčije 


tiskana. Uopće treba reći da putnička blagajna 
svakoga kolodvora naručuje pojedinačno sve puine 
karte u koje se pojedini podaci upisuju rukom, tj. 
bjelice K-2, K-3 i K-2a. Svaki - kolodvor ima svoje 


brojeve karata i nikako se ne može jezična ravno- 
pravnost tumačiti »velikom zalihom«, kad se te 


pisane putne isprave za svaki kolodvor moraju 
tiskati posebno. Hoće li se i nova tzv. »jedinstvena« 
bjelica K-2 uvrstiti u onu postojeću »veliku zalihu« 
ekavskih obrazaca koja nikad neće biti utrošena? 


Zašto se u novo Uputstvo 90 uvukla diskriminacija 
hrvatskoga jezika? Ako otvorimo razdio gdje su 
smješteni uzorci obrazaca na stranicama od 1 do 
118. vidjet ćemo da se gotovo na svim obrascima 
sustavno pojavljuje srpski, slovenski i makedonski 
jezik. To »Upuistvo« najočitiji je dokaz ignoriranja 
hrvatskoga jezika. Već i sam naslov nije hrvatski. 
jer se to hrvatski kaže uputa, upute, naputak, a ne 

uputstvo. Na mnoštvu se mjesta upotrebljava riječ 
korišćenje mjesto korištenje, hemija mjesto kemija, 
a riječ kolodvor (kao ni u jednom željezničkom 
udžbeniku) uopće nema pravo na život. 


Jezik u hrvatskim izdanjima 


Mislim da je potrebno upozoriti i na jezik koji nam 
se nudi u hrvatskim izdanjima pravilnika i propisa. 
Spomenut ću samo neke riječi koje se u njemu 
upotrebljavaju kao čisto hrvatske: zvanično, ino- 
stranstvo, kancelarija, saobraćaj. saobraćajna kan- 
celarija (ponegdje saobraćajni ured), otpravnik vla- 

kova — umjesto: službeno, inozemstvo, ured, pro- 
met, prometni ured, prometnik i sl. Slovencima 
nikada nitko nije zamjerio zbog uporabe slijedećih 
riječi: prometna šola, postaja, prometna pisarna... 
Zašto se onda u hrvatskom željezničkom nazivlju 
izbacuju riječi kao što u prometni ured, prometnik, 
prometna škola, kolodvor, postaja, križanje, iskoč- 
nica, skretnička križišta i sl. 

Nevjerojatna su opravdanja za potiskivanje hrvat- 
skoga željezničkog nazivlja. Uvođenje riječi saobra- 
ćaj opravdava se time da se riječ promet rabi u 
robno-novčanom prometu i sl! 

U hrvatsko željezničko nazivlje treba ponovno vra- 
titi sve riječi izvedene od osnove promet. Dug 
unitarizmu plaća još uvijek i sam ŽTP Zagreb. 
Tako su osnovani Saobraćajno-transportni pogon i 
Saobraćajno-transportne jedinice. Zar se naziv toga 
pogona ne može izmijeniti u Prometno-transportni 
pogon, odnosno Prometno-transportne (prijevozne) 
radne jedinice? 

Ostaci unitarizma osjećaju se i u Željezničkoj ti- 
skari Zagreb. Na primjer, na đačkim legitimacijama 
K-18 nikako da se pojave hrvatski nazivi mjeseci. 


Progon riječi kolodvor 


Riječ kolodvor posebno je na udaru. U željezničkim 
udžbenicima, propisima i pravilnicima ta riječ ni- 
gdje nema pravo na život. Zašto, kad je to tradi- 
cionalna hrvatska riječ isto kao i točka, kruh, vlak i 
sl. Ona se, kao i mnoge druge, nasilno izbacuje iz 
uporabe, dok istodobno svoju životnost dokazuje 
ekspanzijom u nazivu autobusni kolodvor. Zabi- 
lježena je i u Tehničkom rječniku Vlatka Dapca, II. 
dio, Zagreb, 1970. Taj rječnik ne objašnjava riječ 
stanica, već čitatelja upućuje na riječ kolodvor, što 
znači da joj daje prednost. Pa kad ta riječ stvarno 
živi u narodu i postoji u hrvatskom književnom 
jeziku, zašto se nasilno uklanja iz željezničke lite- 
rature? Ovo je samo mali dio onoga što bi se dalo 
reći i napisati o jeziku naših željeznica. A svi ovi 
nedostaci s malo dobre volje mogli bi se lako 
ukloniti. No da se otklone svi nesporazumi, trebalo 
bi u suradnji s jezičnim stručnjacima izraditi hrvat- 
ski željeznički terminološki rječnik. Tada više ni- 
kakvih dvojbi i zloupotreba ne bi moglo biti. 


Marko Bojčić 

NIKOLA SOP 


MONOLOG VJEKOVA 


Noć je, ja uzaludno sjedim za stolom 
ja čujem tvoju prisutnost 

osjećam da si tu za stolom sa mnom, 
u trenutku ovom 

bezdano pustom 

bezdano tamnom, 

čujem tebe, Petre, bane hrvatski. 


Pjesnik 
Nikola 
50[ 


Marginalija uz 
jednu nagradu za 
životno djelo 


Nikola sop 


Ti mirno i grozovito promatraš to mjesto 
na koje sam te dopratio tješeći te raspelom. 


Što sam ti šutio i tajio zasjede mračne, 


Nagrade za životno djelo daju se piscima još za 
života, no u trenutku kada to priznanje primaju, 
mnogi od njih već su godinama ili desetljećima kao 
stvaraoci mrtvi. Ironija sudbine opet likuje, jer kao 
da potvrđuje nepisano a ipak toliko puta pono- 
vljeno pravilo da život pjesničkog djela zavisi o 
smrti stvaraoca. Što kraći život među smrtnicima, 
što manje napisanih pjesama i prigoda da se ospori 
stvaralački genij mladosti — i eto jedne prokušane 
formule za ulazak među besmrtinike, ali i jamstva 
da se famozna nagrada za životno djelo ne stekne. 
Ars longa vita bravis govorili su Rimljani, a povi- 
jest ljudskog iskustva ovu formulu nemilosrdno 
ponavlja na primjerima brojnih književnih genera- 
cija. Zamislite sebi Rimbauda kao sedamdesetogo- 
dišnjaka ili Apollinairea kao osamdesetogodišnjaka! 
Vjerujem da bi godine nadvisile i nadvladale njihov 
genij koji je brza smrt za vječnost sačuvala. 


Tiho putovanje u bit postojanju 


Međutim, slučaj suvremenog hrvatskog pjesnika 
Nikole Šopa uza sva poznata iskustva ostaje izni- 
man. Možda zato što se igra Moire s pjesnikom još 
za života okrutno poigrala oduzevši mu jednim 
svojim hirom velik dio prostora koji ispunjava 
obični ljudski život. Teška je bolest pjesnika usi- 
drila uz krevet. Fizički nepokretan, pjesnikov je 
duh imao vremena i načina da se uputi u naj- 
čudnovatije pustolovine. Putovanje je započeto u 
mirovanju, pjesnik je našao vremena da se spusti 
tokovima bića, odustajanje od javnog života značilo 
je za nj uranjanje u samu bit življenja i postojanja, 
a njegova je pjesnička misao postala neobično 
pokretna, nezavisna od stvaralačke dijalektike koja 
je oblikovala njegov međuratni pjesnički opus. 


Stvaralački put pjesnika Nikole Šopa (rođenog 1904. 
u Jajcu) uistinu je neobičan i u okvirima hrvatske 
poezije dvadesetog stoljeća gotovo izniman. Od in- 
timističke, gotovo pastoralne poezije objektiviranja 
svakodnevnih slika, preko opjevavanja časova sve- 
tih preobražaja, pa do kozmičke poezije iz zbirke 
Astralije jedna ideja sakralizacije prostora čovje- 
kove prisutnosti u kojoj se riječ pretvara u pje- 
snički čin bujala je i postajala sve bliža samoj sebi, 
i to u formi šturih ali autentičnih izreka koje ječe 
svemirskim prostranstvima kao magične formule 
nekih budućih kozmonauta duha što žele svladati 
gravitaciju svega tjelesnoga i stvarnoga. 


Prostor svakodnevnog obuhvaćen poezijom 


U nastojanju da obuhvati novu sferu svog lirskog 
zanimanja, Šop je dematerijalizirao i svoj izraz. Od 
jednostavne kantilene prvih pjesama do apstraktnih 
iskaza novih pjesama Šopova je lirika evoluirala, 
njegova je percepcija suptilizirala, iako je pri tome 
izgubljeno nešto od prisnosti ranije bukolike. 


Počelo je oblikovanje ideje o prostoru s onu stranu 
zida kontemplacije, a koji se mogao zauzeti samo 
akcijom. »Pjesništvo — to je ključ što otvara otajne 
dveri Svemira«, tvrdio je Mounier, taj ključ je 
posjedovao Nikola Šop i njim je otvorio vrata i 
ušao u prostor u kojemu se alkemijom riječi ne- 
stvarno preobražava u stvarno. 


Pjesnik Šop krenuo je u susret krajolicima vječno- 
sti tek onda kada je poezijom obuhvatio prostor 
svakodnevnog, tada kada je međuratno pjesništvo 
ispraznilo i iscrplo prostor idile i bukolike koju je 
ispunjavao nesretni subjekt pjesnika ili ideja o 
klasnoj borbi u kojoj politički prevrat znači i 
preobrazbu čovjeka kao društvenog objekta u svje- 
sni subjekt povijesti. 


Na taj ambicioni put krenuo je Šop opskrbljen 
željom da u nekim danteovskim spiralnim krugo- 
vima uđe u kozmičke prostore koje jedino može 
ispuniti riječ pjesnika. Svladavajući gravitaciju 


konkretnoga nastojao je započeti lebđenje prazni- 
nom koju jedino duh može ispuniti. Istodobno teh- 
nološka je revolucija jednu zamisao gotovo svela u 
ostvarenje, ali ta tehnologija ne odnosi se na pje- 
sništvo Nikole Šopa. 


U pohode beskrajima Kozmosa 


Rakete koje su nadvladale milenijsku gravitaciju 
Zemlje i jednu zamisao pretvorile u mogućnost 
ostvarenja fascinirale su i našeg pjesnika, i to 
najprije kao mogućnost proširenja ljudske sudbine. 
Taj izlet u prostranstvo Kozmosa Šop je započeo s 
iva ciklusa pjesama objelođdanjenih u Rađu 313 
JAZU. Možemo slobodno reći: Kućice u svemiru i 
Svemirski pohodi nalaze se na putu koji vodi 
Astralijama. Slučaj poznat iz Danteova Raja, ambi- 
cija kojoj je Mallarme posvetio gotovo sav život, 
ponavlja se i u Astralijama, ponovio se onako 
dvosmisleno i zato okrutno kao što se ponavljao u 
svim slučajevima kada su metafizički pjesnici že- 
ljeli svoju poeziju pretvoriti u dokaz NE-MJESTA i 
NE-VREMENA, kada je blizina filozofske ideje, 
retorike i ekstaze dovela u pitanje moć jezične 
slikovitosti. 


Ovaj prostor apstrakcije možemo prepoznati i u 
Astralijama, one su semantički sadržaj mnogih raz- 
drobljenih stihova koji se pretvaraju u stube 
koje vode kozmičkom prebivalištu: 


U vihoru neslućenih ravnoteža 
naslućuje se 
nepojemna bića, 
sklopovi, 
kojima je nova slušnost otkrivena. 
U glasovima, 
u lomovina urlika 
i svemirskog zvuka. 
C, str. 191. 


Vizija pjesnika približuje se onom tipu doživljaja 
koji je novijom hrvatskom pjesništvu otkrio Silvije 
Strahimir Kranjčević i Tin Ujević. 


Sudbina čovjeka postaje planeiarna 

Slika svijeta u Dantea bila je stara slika utemeljena 
na ptolomejskim predodžbama i uvjerenju da se u 
središtu svega postojećega nalazi Zemlja i Čovjek. 
Nikola Šop u Astralijama napušta taj tip mišljenja, 
koliko god on bio pjesnički privlačan zbog svoje 
slikovitosti. Pjesniku Astralija kozmos je jednak 
prostoru riječi i on ih mukotrpno poput nekog 
svemirskog alpinista osvaja. No, Nikola Šop za raz- 
liku od mnogih pjesnika koji su mu prethodili a 
koji su i same sebe kao i druge trebali uvjeravati u 


koherentnost svoje slike svijeta, polazi od jasne 
znanstvene pretpostavke: čovjek se vinuo u svemir, 
njegova sudbina postaje planetarna. On zna da 
romantičnim nebom naših otaca, pa čak i našeg 
djetinjstva, kruže sateliti i orbitalne stanice koje 
prate tisuće naćulenih ušesa radara. Taj nadgravi- 
tacijski prostor je osvojen, brzina je pobijedila 
masu, a čovjek još uvijek svojim kulama od riječi 
pokušava dokazati kako je vezan uz svoju staru 
postojbinu Zemlju i to tako što se gravitaciji 
egzistencijalnih pitanja suprotstavlja vizijom uto- 
pije u kojoj se sve dematerijalizira, pa čak i on 
sam. U plodnoj raznovrsnosti poslijeratnog pjesni- 
čkog opusa Nikole Šopa mogli bismo naći mnogo 
primjera koji pokazuju prema kojim. se horizontima 
otvara pjesnikova imaginacija. Spomenimo kao 
prvo niz poetskih drama, i to napose one izv. 
bosanskog ciklusa, no o njima trebalo bi govoriti 
podrobnije. . 


Prigodnost ovog trenutka neka zamijene razlozi 
koji postoje u samim djelima, a djela i razloga ima 
kada je riječ o Nikoli Šopu uvijek dosta. 


Branimir Donat | 


HRVATSKI TJEDNIK br. 18. / 20. kolovoza 1971. 


što sam svojom šutnjom skrivao tolika zlodjela 


apostolskog dvora austrijanskog.. 
Sveta tajna ispovjedna 


bila je pokrov za sve krvave tragove 
i božansko opravdanje i praštanje božansko 


s koliko lakoće i bestidnosti podle 
prelazili su oni u zločine nove. 


Ah, ni sada, Petre bane 

dok se čuje tvoja prisutnost 

ne mogu shvatiti 

taj delirijum šutnje ispovjedne 
kako nisam bio svjestan 


da sam suradnik u svim zlodjelima &vorsikim. 


Što su veći zločini to dublja šutnja o njima, 


bilo je moje geslo. 

To je znao sav dvor i dvorjanici 
pa su hrlili k meni 

na ispovjed i pričest. 


A poslije toga. o Peire bane, 
hrvatskog naroda gorostase 
ostajali su svi neizmjenjeni, 

i tako uvijek i tako sve redom 
iz vjekova u vjekove 

kraljevi i carevi. 

šaptali su nam penitencije 

a mi njima indulgencije. 


Zatim se dijelila sveta pričest, 
to im je bio neki nebeski doručak. 


I sad gledam 

u klupama dugi red pričesnika, 
tu cio carski dvor 

a desno generalštab, 

a dolje — u okrug 

vojvođe, vojvotkinje, 

grofovi, baroni 

i razni poklisari 

trgovci i mešetari. 


A među njima svima 
samo jeđan Ban 
ijedna Banica 
nadvisuju sve 
stasitošću i glasitošeu. 


I onda s kaležom stupam 

od usne do usne, 

od zijeva do zijeva 

i svetu hostiju spuštam 

tko zna u kakve dubine mračne 
u kakav kal. 


A kad bi s hostijom svetom stigo 
do Leopoldova ždrijela 

šaptao bih, o Isuse 

kuda ćeš sada u nutrine 

ovog krvoloka. 


Gle kako samo ponizno obara 
oči svoje mutne, 

on se pretvara, 

on te vara, 

ne ulazi 

o ti vječna dobroio 

u njegov kal. 

potonut ćeš 

i vratit se nećeš više 

na svoj nebeski žal. 

I opet sam išao sve dalje, 

sve redom od usne do usne. 
od zijeva do zijeva 

i spuštao tebe hostio Isukrste 
u mnoge carske i kraljevske ralje. 


I u svima vidjeh 
rvavi komad rastrgane Hrvatske. 


6 nove knjige 


Pierre Teilhard de Chardin (1899 — 1955) isusovac i 
znanstvenik, zađužio je prirodne znanosti brojnim pri- 
lozima, posebno geologiju i paleontologiju, a kršćansku 
misao novim pogledima na svijet. Njegova istraživanja 
i razmišljanja zaokupljena su poviješću života i nje- 
govim smislom u kozmosu. U svojevrsnom »sinkretiz- 
mu« znanosti i vjere pokušao je zasnovati novu aniro- 
pološku poziciju: naći mjesto čovjeku u fizičkom svi- 
jetu kojega je dio, te odrediti njegov položaj na ro- 
doslovnom stablu živih vrsta na kojemu je »cvatni iz- 
danak«. Zbog svojih smjelih shvaćanja bio je stalno iz- 
ložen nepovjerenju službenih crkvenih ustanova, što 
ga nije pokolebalo da ostane vjeran Crkvi. Zahvalju- 
jući prijevodu knjige »Budućnost čovjeka« omogućeno 
nam je da se na hrvatskom jeziku upoznamo s djelom 
jednog od najznačajnijih kršćanskih mislilaca dvade- 
setog stoljeća. Knjiga je sabrana od eseja o čovjeko- 
voj budućnosti ili pak od ulomaka iz njegovih djela ko- 
ja zahvaćaju tu temu. 

U opreci sa shvaćanjima — o životu koji je nikao slu- 
čajno, kao sasvim sporedna pojava. na jednoj od bez- 
brojnih planeta u kozmosu i koji u takvim odnosima 
nema nikakav smisao, osuđen da se neprimjetno utrne 
— 'Teilhard de Chardin naglašava njegov iznimni zna- 
čaj: život je posljedica i svrha gibanja i sređenja ma- 
terije. Nema lutanja i besmisla, već kozmos ima svoj 
razvoj, svoju povijest i smjer. pa se govori o »kozmo- 
genezi«; tako je i sa životom — »diogeneza«, a ni ljud- 
ska vrsta nije zauvijek dana, već je u razvoju — 
»antropogeneza«. U kozmosu, oprečno težnjama prema 
razgradnji i entropiji, očituje se i kretanje materije 
prema redu, prema sve većoj složenosti. koja dosiže 
preko pojave organske materije i konačno sa živo- 
toin najveći stupanj. U bujanju rodoslovnog stabla ži- 
vih vrsta opaža se stalan razvoj psihizma — sve viših 
razina Svijesti koja raste sa sve složenijim oblikova- 
njima materije. I na vrhu tog stabla, na čelu tog toka 
koji dalje teče, nalazi se čovjek s kojim je dosegnut 
najveći stupanj složenosti materije u kozmosu i ujed- 
no najveći vrhunac svijesti — samosvijest. To je pre- 
ma Teilhard de Chardinu smisao biogeneze. 
Odgonetajući u geološkim slojevima povijest Zemlje i 
života, zahvaćajući u svojim razmišljanjima milijune 


KRŠCANSKA 
VIZIJA 
BUDUCNOS1: 


Pierre Teilhard de Cardin: »Buduć- 
nost čovjeka«, izdanje »Crkva u svi- 
jetu«, Split 1970. 


godina povijesti živih vrsta, Teilhard de Chardin vizio- 
narski uočuje budućnost čovjeka. Kozmos je u razvoju, 
život je u razvoju,. ljudska povijest je u razvoju, ali ne 
kao vraćanje istoga: u povijesti postoji napredak, a 
time i smisao. Čovječanstvo je tek u embrionalnom 
stupnju prema milijunima godina života koje mu pred- 
stoje. Ono još nije ni započelo svoj put. Za razliku od 
dosadašnjeg života gdje je vladala slučajnost, čovječan- 
stvo će sve više svjesno uzimati u ruke niti toka svog 
daljnjeg razvoja, potpomognuto spoznajama znanosti o 
genetici, o dubinama psihe, o svom vlastitom ustroj- 
stvu. Svijest — ono čemu ide razvoj života — određi- 
vat će njegov daljnji razvoj. Sadašnje stanje čovječan- 
stva može se prema Teilhardu de Chardinu usporediti s 
polimerizacijom molekula, u ovom slučaju svjesnih 
ljudskih molekula, koje se međusobno vežu u sve 
čvršća, u sve složenija oblikovanja. Upravo to pove- 


zivanje i zgušnjavanje čovječanstva, svakog dana sve 
tješnje povezanog društvenim i gospodarskim vezama, 
sustavom znanosti, određuje ovaj trenutak povijesti a 
i daljnji smjer kretanja čovječanstva u pravcu »plane- 
tarizacije«. U očima Teilhard de Chardina, kao prirod- 
njaka, taj se razvoj otkriva kao nastajanje novoga, sve 
složenijeg »organizma«, kao put prema = nastajanju 
»Ultraljudskog«, Kao i kroz  biogenezu, tako i kroz 
antropogenezu sve veći stupanj složenosti (u ovom slu- 
čaju u sve složenijim društvenim oblikovanjima) pra- 
ti sve veći stupanj psihizma, koji je za čovječanstvo te- 
meljna odrednica. Mišljenje postaje sve više konačni 
smisao postojanja. Misao, umna djelatnost buja iz da- 
na u dan, sve snažnije prožimlje i povezuje čovječan- 
stvo, u vidu znanosti, razmjene podataka, povezujući 
svu Zemlju spletom svijesti, oblikujući nad nama 
»sloj uma« — »noosferu«. Nastanak noosfere i sve veće 
povezivanje čovječanstva u jedinstvenu cjelinu treba 
podržavati jer to znači nastavljati uočeni smisao. 

Kao kršćanin, Teilhard de Chardin, vjerujući u ljubav 
kao snagu koja prožimlje i povezuje, ne boji se totali- 
zacije čovječanstva, ni mogućnosti obezvređenja jedin- 
ke zbijene u mnoštvu, već vjeruje u međusobno privla- 
čenje ljudi privučenih ljubavlju. On vjeruje u ljubav 
nakon svih tako loših iskustava prošlosti i sadašnjosti; 
tako mu se strahote svjetskog rata pričinjaju poro- 
dajnim bolovima u nastanku planetarnog čovječanstva. 
Simbol te beskrajne ljubavi shvaćene u najširem smi- 
slu jest Krist, koji je početak i svršetak, čije se djelo 
u povezivanju ljudi u ljubavi još nastavlja: to je — 
»kristogeneza«. Vjera u napredak, u ljudski svijet, 
približava Teilard de Chardina marksizmu. Vodoravnoj 
odrednici marksizma dodaje vertikalnu odrednicu tra- 
dicionalnog kršćanstva usmjerenog transcedentalnom, 
vjerujući u mogućnost zajedničke rezultante. 

Postavlja se pitanje konačnog smisla svijeta koji nužno 
mora imati svoj kraj jer je prostorno-vremenski us- 
mjeren. U mističkom viđenju  Teilhard de Chardin 
nazire kraj kao stapanje s Bogom, nošeno bujicom lju- 
bavi, kad razvoj oduhovljenja materije dosegne s čo- 
vječanstvom svoj najviši stupanj. 


Ivo Babić 


Kulturno-prosvjetno društvo »Zrinski«, koje već treću 
godinu agilno djeluje u najsjevernijoj hrvatskoj regi- 
ši, uz niz uspješnih društvenih akcija (spomenimo sa- 
mo nedavno pokrenuti »Kajkavski sabor« i »Karavanu 
putovima Zrinskih i Frankopana«, koja će se održati 
sredinom rujna) pokazalo je da mu nije sirana ni iz- 
davačka djelatnost. Tiskanjem vrijednih izdanja zbirki 
kajkavskog pjesništva i povijesnih, popularno pisa- 
nih knjižica (upozorimo na posljednju: »Navik on živi 
ki zgine pošteno«, autora D. Feletara i T. Đurića, ko- 
ja je već doživjela i svoje drugo izdanje!), KPD »Zrin- 
ski« uvrstilo se u red najznačajnijih promicatelja kul- 
ture u kajkavskom kulturnom krugu. 

Posljednja u nizu od desetak knjiga: monografija »Le- 
&rad«, istaknutog publicista i kajkavskog pjesnika prof, 
Dragutina Feletara, posebno je zanimljiva jer obuhva- 
ća sveukupnu kulturnu, gospodarsku i društvenu povi- 
jest drevnog Legrada. Na gotovo dvije stotine tiskanih 
stranica, uz obilje slikovnog materijala, knjiga u stva- 
ri predstavlja zanimljivo dostignuće u ostvarivanju mo- 
nografija o »malim« i »nevažnim« mjestima. I dok se 
mnoga veća i značajnija mjesta ne mogu (iako u njima 
žive i djeluju znanstvenici i publicisti) pohvaliti knji- 
gom »o svome gradu« — Legrad je, zahvaljujući nema- 
lom nastojanju Dragutina Feletara, dobio iscrpnu mo- 


U seriji »Suvremeni hrvaiski pisci« Nakladnog zavoda 
Matice hrvatske izašla je još jedna knjiga koja će ši- 
rem krugu čitatelja, osobito onima koji se bave knji- 
ževnošću, omogućiti da o problematici mođernog roma- 
na dobiju solidne uvide. Riječ je o »Nepouzdanom pri- 
povjedaču« dr. Ive Vidana, predavača engleske i ame- 
ričke književnosti na Filozofskom fakultetu u Zagrebu. 
U obujmu od 330 stranica tiskano je devet eseja, može 
se reći iste vrijednosti, iako je s književno-teoretskog 
stajališta ipak najzanimljiviji uvodni: Nepouzdani pri- 
povjedač, po kojemu je i knjiga dobila naslov. U tom 
eseju Viđan argumentirano razlaže zašto se odnos autor 
— djelo — čitalac, te pripovjedač — vrijeme — fabu- 
la danas nužno razlikuje od tradicionalne sheme. Mo- 
derni induktivni roman organizira i strukturira zbilju 
specifičnim postupkom nametnutim logikom same ma- 
terije koju obrađuje. Epsku progresiju i perspektivu za- 
mijenilo je dramatiziranje svijesti. Priču više ne priča 
pouzdani, sveznajući pripovjedač. Invazija banalnih i 
trivijalnih detalja u kazivanju, asocijacije na mitske i 
povijesne motive, često puta privatna simbolika, fan- 
tazmagoričke slike, često i hermetički ili pak kalambur- 
ski jezik — posljedica su pokušaja da se u tijeku tra- 
janja opunovrijedi i afirmira vrijeme subjektivne svi- 
jesti. Taj lajtmotivski ton privacije i subjektiviteta 
opterećen težnjom k univerzalnom, dakle »dvostrukost 
umjetnikove vizije« (str. 41), stvara ironiju i nove 
kombinacije koje zahtijevaju nov i drukčiji čitaočev 
napor. 

Vidan smatra kako »svako umjetničko djelo, doduše, 
dozvoljava gledaocu, čitaocu, slušaocu — i kritičaru 
različite interpretacije, ali u modernim književnim dje- 
lima pripovjedač, odnosno medij autorskog glasa, zah- 


tijevaju da čitalac unese vlastiti ređ u unutrašnje od- 
nose samoga djela« (str. 76). 


Monografija o 
»Lenom gradu« 


uz knjigu Dragutina Feletara: »Le- 
grad«, izdanje KPD »Zrinski«, Čako- 
vec 1971. 


nografiju o svojoj prošlosti. Podijeljena u nekoliko op- 
sežnih poglavlja, monografija nije samo sustavno niza- 
nje povijesnih činjenica i zbivanja; postala je nešto 
više: dala je presjek kroz društvena i politička zbiva- 
nja, osvrnula se na stoljećima stare pokušaje odnaro- 
đavanja hrvatskog življa u Međimurju, dotakla se svih 
onih (danas toliko aktualnih!) problema depopulacije 

deagrarizacije, osvrnula se na povijest imena grada 

ocrtala je klimatske, društvene, gospodarske i zemljo- 
pisne prilike. Međutim, koliko god je ova materija 


MIJENA 
PRIPOVJEDACKE 
TEHNIKE 


Ivo Vidan: »Nepouzdani pripovje- 
dač«, Matica hrvatska, Zagreb 1971. 


Oponirajući tradicionalnom pristupu umjetničkim ob- 
licima, kritika 20. stoljeća — napose anglo-američka, 
ispituje mogućnosti drukčijeg vrednovanja, te uspo- 
stavlja nove estetske kriterije polazeći od postavke da 
djelo treba analizirati iz njegove vlastite strukture. Vi- 
dan se slaže s time, ali upozorava kako se ne smiju 
previdjeti u djelu transponirani povijesni kontakti s e- 
pohom u kojoj je djelo nastalo, jer ono uvijek, iako 
»nepouzdano«, nešto govori o njoj. 

Suvremena romansijerska produkcija nije hir stanovi- 
tog kruga avangardista, već potreba stvaralačkog im- 
puisa modernog senzibiliteta. Novovjekoj individualnoj 
svijesti nemoguće je prikazati svijet u totalu; zbog to- 


HRVATSKI TJEDNIK br. 18. / 20. kolovoza 1971. 


opsežna, Feletar je nije razvodnio nizovima podataka 
kolonama brojki.  Sažeto, u samo najosnovnijim i 
najbitnijim oznakama, ocrtana je sadašnjost Legrada, 
tog »lepog grada« na sutoku Mure u Dravu. 
Za one pak čitatelje kojih je zanimanje okrenuto po- 
vijesti i prošlosti monografija »Legrad« bit će poseb- 
no zanimljiva, jer se bavi poviješću građa od njegovih 
najranijih začetaka iz vremena Tračana pa preko drev- 
nog rimskog Carrodunuma do seoba naroda. Rana sred- 
njovjekovna povijest Legrada, označena prvim sjedi- 
lačkim naseljima, u znaku je Hrvata i njihovih opor- 
bi Ugrima .Posebno je zanimljivo razdoblje kada je 
povijest grada usko svezana s poviješću slavne obitelji 
Zrinskih i njihovom krvavom tragedijom. Baroknom 
XVIII. i prošlom XIX. stoljeću Feletar je, čini se, po- 
svetio najveću pozornost. U nizu zanimljivih podataka i 
citata iz dokumenata, uz zanimljiv ilustrativni mate- 
rijal (istaknimo reprodukcije starih gravura), uspješno 
je ocrtao ne tako daleku prošlost Legrada. 
Feletar piše razumljivo jasno i nenametljivo upravo 
iz tih razloga čitaoci će u njegovu »Legradu« naići na 
doista zanimljivo i vrijedno štivo. 


Tomislav Hruškovec 


risa Boo 


ga je svaki iskaz o svijetu samo jedan od mogućih. 
Pripovjedačevo »motrilište« mijenja se isto kao što se 


mijenja njegova funkcija u modernoj prozi. Ili kako 
to Vidan kaže: »za razliku, dakle, od epskog naslijeđa 
u romanu, glavna je značajka modernosti pripovjedač- 
kog djela da se u njemu ne možemo pouzdati ni u je- 
dan vrijednosni izričaj« (str. 44). Takvi zaključci ne leb- 
de u zraku. Vidan opširno razmatra mijene pripovje- 
dačke tehnike triju generacija modernista zadržavaju- 
ći se detaljnije na djelima J, Conrada, J. Joycea i S. 
Bellowa. Širina pristupa omogućila je autoru da spo- 
mene slična strujanja u našoj suvremenoj književnosti 
— osobito u djelima R. Marinkovića, P. Šegedina, I. 
Andrića i drugih. 

Zanimljiv je esej o avangardnom teatru Harolda Pin- 
tera, gdje se pokušavaju povući paralele i naglasiti 
sličnosti u inspiracijama i aspiracijama između moder- 
nog romana i moderne drame. Ostala dva priloga o 
kritičkom postupku Arnolda Kettlea, te o smislu i mo- 
gučćnosti  »neizmišljenog romana« Trumana  Capotea 
zaslužuju također svojevrsnu pozornost. 

Vjerujemo da je Vidanov »Nepouzdani pripovjedač« po 
svojoj izvornosti i ostvarenim namjerama trajno vrije- 
dan prilog proučavanju moderne književnosti u nas. 
Iako su mnogi naši stručnjaci (Flaker, Zmegač, Solar, 
čija knjiga »Pitanja poetike« zahtijeva poseban osvrt) 
u nekoliko navrata pisali o problematici modernog ro- 
mana, Vidanovo djelo je možda prvi opširniji uvid u 
temeljne strukturalne modifikacije u postepskoj naraci- 
ži. Napomenimo još da će jasan 1 koncizan esejistički 
jezik spomenutog djela pridonijeti njegovu lakšem pri- 
manju kod čitalačke publike. 


Gordana Slabinac 

POVIJEST 


ZA NACIONALNU 
POVIJESNU 
NAOBRAZBU 


Pojačano zanimanje za povijest, oso- 
bito nacionalnu, dovelo je u posljed- 
nje vrijeme u Hrvatskoj do niza 
razgovora, sastanaka i savjetovanja u 
Zagrebu, Šibeniku, Splitu, Zadru i 
Makarskoj, posebno apel Povijesnog 
društva Hrvatske, javne izjave politi- 
čara i članci u dnevnom i tjednom 
tisku. Na svim skupovima vodile su se 
žive rasprave o mjestu i ulozi hrvat- 
ske povijesti u nastavnim programima 
i udžbenicima osnovnih i srednjih 
škola. Otvoreno i kritički je rečeno da 
je hrvatska povijest i kulturna bašt?- 
na zanemarena i nedovoljno zastu- 
pljena u svim vrstama škola. U nasta- 
vi se previše sociologiziralo i, prema 
izjavama učenika, povijest je postala 
nezanimljiv i dosadan predmet. Na 
takvo stanje oštro su reagirali politi- 
čki, znanstveni i pedagoški radnici, 
sveučilišni profesori, te profesori vi- 
ših, srednjih i nastavnici osnovnih 
škola, zahtijevajući da se programi i 
udžbenici temeljito mijenjaju, jer ne 
mogu zadovoljiti potrebe odgoja i 
izobrazbe mladog naraštaja u SR 
Hrvatskoj. 

U glavnim crtama osvrnut ćemo se na 
neke primjedbe koje su se čule na 
raznim skupovima. Prije svega je 
konstatirano da je hrvatska povijest 
»utopljena« u opću povijest. Dok 
veliki i mali narodi više daju prostora 
svojoj povijesti nego povijesti drugih 
naroda Evrope, pogotovu ostaloga 
svijeta, hrvatski su udžbenici više 
»jugoslavenski«, kako su istakli srpski 
povjesničari, a to se može potvrditi i 
time što su najviše prevođeni u 
Vojvodini, Makedoniji i Sloveniji. 

Ako pođemo kronološki, primijećeno 
je da je nedovoljno obrađeno razdo- 
blje prije dolaska Hrvata, hrvatsko- 
-romanska simbioza, učenici posebno 
primjećuju da malo znaju o staroj 
hrvatskoj državi o Dalmaciji — koli- 
jevci hrvatske države i državnoprav- 
ne misli, nisu naglašeni istaknutiji 
hrvatski knezovi i kraljevi, niti se 
pak zna nešto o Ninu, prvom hrvat- 
skom glavnom gradu. Vidno je zane- 
marena pomorska prošlost Hrvata, 
nedovoljno objašnjen gubitak samo- 
stalnosti, pogibija hrvatskog kralja 
Peira, te Pacta conventa, bez obzira 
na različita mišljenja u historiografiji. 


Istaknuti zapostavljeno 


Koliko je god važno istaći punu 
državnost što su je Hrvati imali do 
Pacta conventa (1102.), toliko je po- 
trebno objasniti ulazak u personalnu 
uniju i stoljetno održavanje kontinu- 
iteta tzv. krnje državnosti. O tom 
kontinuitetu ništa se više ne kaže 
kada se govori o Šubićima, osobito 
Pavlu (dominus Croatorum), dolasku 
Habsburgovaca — bitnoj prekretnici 
u kontinuitetu državnosti, Pragmati- 
čkoj sankciji, Hrvatsko-ugarskoj na- 
godbi itd. 

Kada se govori o prodorima Turaka, 
koji su duboko ušli u hrvatski pro- 
stor, treba više mjesta dati Krbavskoj 
bici, iseljavanjima Hrvata u Austriju, 
Mađarsku, Slovačku, Rumunjsku, Ita- 
liju, Hrvata koji se nikada nisu vratili 
u staru domovinu. Ništa se ne zna o 
iseljavanjima u druge krajeve svijeta, 


kao ni o Hrvatima u Bosni i Hercego- 
vini i Vojvodini. Pogibija N. Zrinskog 
i F. K. Frankopana još se uvijek 
tumači kao urota, a riječ je o legalnoj 
borbi jednoga naroda za slobodu. 
Premalo se prostora daje ličnostima 
koje su se borile za nacionalnu i 
socijalnu slobodu i samostalnost 
Hrvatske: A. Starčeviću, E. Kvaterni- 
ku, F. Supilu i S. Radiću. Hrvatski 
narodni preporod kao određenu fazu 
nacionalnog pokreta treba tretirati kao 
jedinstven preporod hrvatskog naroda 
bez obzira na to što se javlja i razvija 
u različito vrijeme u Dalmaciji, Istri, 
Bosni i banskoj Hrvatskoj. Također se 
ništa ne govori o autonomašima u 
Daimaciji, koji su uvijek bili i ostali 
neprijatelji hrvatskih težnji. 

Pored nedovoljne zastupljenosti povi- 
jesti hrvatskog naroda, rečeno je da 
je premalo dano prostora povijesti 
Srba i narodnosti u Hrvatskoj; nisu 
objašnjeni uzroci — sukoba između 
Hrvata i Srba, niti istaknute dodirne 
točke, osobito zajednička borba protiv 
Turaka, Austrije i borba za državnost 
Hrvatske. 


Posebno je istaknuto da je zaposta- 
vljena narodnooslobodilačka borba u 
Hrvatskoj, shematizacija NOR-a, ulo- 
ga KPH, sudjelovanje Hrvata u špa- 
njolskom građanskom ratu, poslije- 
ratna uloga Hrvatske u Jugoslaviji. 
Potrebno je bolje obraditi Informbiro, 
državnocentralističko razdoblje, uni- 
tarizam, samoupravljanje, te Brijun- 
ski plenum i Desetu sjednicu CK 
SKH. 

Vratiti povijesti 
nekadašnji ugled 

Prvi rezultati višemjesečne javne ras- 
prave nedavno su prezentirani u 
nacrtima programa za osnovne škole i 
gimnazije. U novim programima na= 
glasak je na hrvatskoj povijesti i 
kulturnoj baštini, a bitna mjesta iz 
povijesti jugoslavenskih naroda i 
svjetska povijest obrađivat će se 
informativno. Na raspravi u Pedago- 
škom savjetu Hrvatske rečeno je da 
nacrt programa za osnovne škole nije 
dovoljno kroatocentričan, te je vjero- 
vati da će biti dostatno vremena da 
stručnjaci-praktičari s terena dadu 
svoje primjedbe, to više što će se 
prema tim programima pisati novi 
udžbenici kojima će se nastavnici, 
profesori i učenici služiti više godina. 
Uspjeh u nastavi povijesti, osobito 
nacionalnoj, ne zavisi samo od dobra 
programa i udžbenika nego i od 
stručno spremna i zainteresirana na- 
stavnika i profesora koji će pružiti ne 
samo povijesnu naobrazbu nego odgo- 
jiti rodoljuba, samoupravljačća i brani- 
telja domovine koji će voljeti i cijeniti 
narod kojemu pripada, ali i poštovati 
druge narode. Stoga se nameće potre- 
ba stalnog praćenja dostignuća hrvat- 
ske povijesne znanosti pomoću semi- 
nara, savjetovanja i konzultacija, te 
kontroliranja i unapređenja nastave 
povijesti. Trenutak je da se učini 
ozbiljan zahvat i povijesti vrati ugled 
i značenje koje je nekad imala. 


Stijepo Obad 


FILOZOFIJA 


UGROŽEN STATUS 
HUMANISTIČKE 


NASTAVE 


Čudna odluka Zajednice gimnazija SR Hrvatske 


»Opća srednja škola« protiv 
gimnazije i humanističke 
naobrazbe 


Pred nama su novi pokušaji redukcije 
nastave filozofije i uopće smanjenja 
uloge humanističke naobrazbe u no- 
voj reformi srednjoškolske izobrazbe, 
što nastupa s »novumom« takozvane 
opće srednje škole. Već je, doduše, 
1966. godine argumentiranom  kriti- 
kom srušena tada najavljivana kon- 
cepcija »Prijedloga za unapređenje 
sistema obrazovanja II  stupanja«. 
Srušena je bila ta koncepcija u svojoj 
metodološkoj postavci i provedbi, u 
osnovnoj ideji i u konkretnim rješe- 
njima. Neko se vrijeme bila pritajila. 
Ali ista ta rezistentna »koncepcija« 
vraća se sada uporno u nekim doku- 
mentima, kao što su na primjer nacrti 
osnova programa pojedinih predmeta 
za takvu dvogodišnju »opću srednju 
školu«. 

Ne smjera li možda tihom provodenju 
reforme naobrazbe na drugom stup- 
nju i namjeravano prestrukturiranje 
mreže škola drugog stupnja, kako ga 
je bila zamišljala Zajednica za finan- 
ciranje obrazovanja? Ili je možda u 
pitanju »samo« gimnazija, pa se išlo 
za tim da se ona ponajprije kvantita- 
tivno potiskuje i tako na mala vrata 
provodi ona već diskreditirana i 
srušena »koncepcija«? 


Zajednica gimnazija sama 
reducira nastavu humanističkih 
predmeta 


Suočeni smo sada s odlukom Zajedni- 
ce gimnazija SR Hrvatske kojom 
ređucira nastavu filozofije i povijesti 
umjetnosti, a sociologiju ukida kao 
poseban predmet. Čini se da su 
Zajednicu (direktora) gimnazija vodili 
sasvim praktični razlozi  poželjnog 
skraćenja radnog tjedna da na svom 
seminaru u Makarskoj brzopleto, po 
skraćenom postupku, upravo meto- 
dom Prokrustova kreveta skroji plan 
gimnazijske nastave. Sačuvane su 
pozicije velikih predmeta, koji rasko- 
šno — da ne kažemo rasipnički — 
raspolažu s po nekoliko sati nastave 
na tjedan u toku gotovo svih godina 
osnovne i srednje škole, pa se uopće i 
ne trude da intenziviraju nastam. 
Takvi su predmeti svagda i svuda i 
personalno masovno zastupljeni, pa 
imaju barem velik broj zagovornika, 
ako ne i argumenata. Nadglasavanjem 
se mora imenovati i jednoglasnost. 
ako je uslijedila odsutnošću onih koji 
su pozvani da kažu svoju riječ. 
Seminar direktora nije stručno tijelo 
u tom pogledu da bi moglo ukidati 
pojedine predmete, reducirati ih, pro- 
širivati ih ili uvoditi nove, a da pri 
tomu i ne konzultira mjerodavne i 
zainteresirane institucije i stručna 
društva. Što se nastave filozofije tiče, 
Zajednica nije konzultirala ni Hrvat- 
sko filozofsko društvo, ni Filozofski 
fakultet, ni Aktiv nastavnika filozofi- 
je. Kada ćemo prevladati takav stil 
donošenja odluka i uzurpiranja samo- 
upravljačkih prava? Neprihvatljiv je 
takav odnos prema predmetima koji 
su bitni za oblikovanje cjelovite kul- 
turne ličnosti. Filozofija je, to mora- 
mo reći, predmet koji kao ni jedan 
drugi uključuje u sebi i element 
znanosti i element kulture, a nastava 
filozofije ima izrazito visoku odgojnu 
i obrazovnu vrijednost. K tomu je ona 
u nas u procesu stalnog metodskog 
usavršavanja. 

Progovoriti je zato o spomenutoj 
odluci mnogima! 


Potrebno je čuti pravorijek 
kompetentnih 


Pravo je i dužnost, ponajprije Hrvat- 
skog filozofskog društva, da se naj- 
ozbiljnije i dosljedno zauzme kako bi 
status nastave filozofije bio u skladu 
sa značajnom ulogom što je ona ima u 
sustavu opće naobrazbe, kao i s 
odgovornošću koja proizlazi iz utje- 
caja filozofije na kulturni život stano- 


vite sredine i na oblikovanje svijesti 
nacije. I Sveučilište mora uložiti svoj 


autoritet da spriječi ene promjene 
školskih planova koje bi smanjile 
opseg i značenje filozofije i humani- 
stičke naobrazbe uopće _ u cjelini 
sustava opće izobrazbe. 

Pitanje koje ne može izbjeći nitko od 
onih što djeluju u sustavu odgoja i 
naobrazbe, a ponajmanje oni koji 
donose ili mijenjaju planove i pro- 
grame, glasi: je li ideja i ideal 
cjelovite humanističke ličnosti tek 
puka fraza, svečani omot što prikriva 
i uljepšava bilo kakav plan i program, 
ili je to cilj kojemu doista težimo, pa 
on mora onda biti ujedno bit svih 
naših konkretnih nastojanja? 


Zajednica gimnazija ukida 
»Bilten za nastavu filozofije « 


Aktiv nastavnika filozofije srednjih 
škola postigao je relativno visok 


stupanj organiziranosti i suradnje u 
nastojanju oko unapređivanja nastave 
filozofije. Uz prvotnu podršku Zajed- 


nice gimnazija Hrvaiske kao izdavača 
pokrenut je upornošću pojedinaca 
(ponajprije Josipa Marinkovića) »Bil- 
ten za nastavu filozofije«, koji već 
treću godinu donosi teorijske raspra- 
ve o problemima metodike i prikaze 
obrada pojedinih nastavnih jedinica, 
te tako svjedoči i iskustva konkretne 
nastavne prakse. U svom pionirskom 
nastojanju »Bilten« je pokretač usa- 
vršavanja nastave i jedina publikacija 
te vrste u nas. Na savjetovanju 
Saveza filozofskih društava Jugoslavi- 
je o aktualnim problemima nastave 
filozofije održanom nedavno u Sara- 
jevu (14. i 15. lipnja) zagrebački aktiv 
nastavnika uspješno se predstavio i 
afirmirao  rezuitatima svojega rada 
kao i tezama koje su naišle na 
priznanje i podršku. Nepodijeljeno 
zanimanje predstavnika svih drugih 
filozofskih središta izazvao je upravo 
»Bilten za nastavu filozofije«. 
Poboljšanje nastave uvjetovano je i 
nastojanjima oko razrade i unapređi- 
vanja metodike pojedinih predmeta, 
te bismo očekivali da Zajednica poti- 
če slične inicijative i u drugim 
predmetima. Utoliko je čudnija naj- 
novija odluka Zajednice gimnazija da 
iz financijskih razloga obustavi obja- 
vljivanje »Biltena za nastavu filozofi- 
je« (a riječ je o minimalnoj svoti!). 
Ovom odlukom Zajednica ne samo što 
ne slijedi svoja nastojanja da unapre- 
đuje nastavu nego, štoviše, gasi jednu 
rijetku inicijativu i naprečac prekida 
već afirmiranu i uvedđenu djelatnost. 


Boris Kalin 

18 televizija i film 


POGLED IZ 
NASLONJAČA 


LJETO JE 
KRIVO ZA SVE 


Sve što se proteklih sedam dana 
zbivalo na televiziji bilo je toliko 
nezanimljivo ili, bolje rečeno, do- 
sadno da jedna ili dvije gledljivije 
emisije ne mogu spasiti sveukupni 
doživljaj od potpunoga nijekanja. 
Čemu povrh svega toga i niz nevje- 
štih, na brzinu smandrljanih i pučko- 
školskih prozirnih razjašnjavanja o 
slučaju s prijenosom, odnosno nepre- 
nošenjem Sinjske alke, koje Televizija 
uporno i dosta redovito servira gle- 
daocima, premda gledaoci znaju da 
nije riječ o tome u što se Televizija 
zaklinje? Tako dolazi do čudnog 
stanja između Televizije i gledalaca, 
jer se gledaoci zanimaju za nešto što 
nisu vidjeli, a ono što mogu vidjeti 
gubi na važnosti. Drugim riječima, 
Televizija je ipak postigla i nešto više 
od pukog dalekovidnog prijenosa po- 
jedinih dijelova stvarnosti u naše 
spavaće sobe i kuhinje, jer je tim 
neprenošenjem Sinjske alke jedna 
zamišljena, dakle nepostojeća TV-sli- 
ka, transcendirala u zagonetnu ali 
moguću protusliku istog događaja u 
našoj svijesti i podsvijesti. Ili kraće: 
više ne govori o nečemu čega nije bilo 
na malim ekranima nego o svemu 
onome što je doista bilo. A to znači da 
s Televizijom nešto nije u redu. 
Svenarodni zijev (od dosade) i gnjev 
mogao bi jednom zaboraviti sve obzi- 
re i urođeni smisao za lijepo ponaša- 
nje. 

O sajmu taštine i drugim lijepim 
stvarima 

Marljiva televizijska radnica Silvija 
Luks tako reći iz emisije u emisiju 
pokazuje i dokazuje kako se iz nekih 
naoko nezanimljivih životnih pojava 
mogu stvarati dobre i zanimljive 
televizijske dogodovštine. : 
Posljednji »Film, teatar itd...« osim 
pregršti kazališno-filmskih uspomena 
naših uvaženih stručnjaka i umnika 
donio je i atraktivan prilog Silvije 
Luks s filmskog festivala u Puli. To je 
bilo »za krepati«. To što su govorili 
mladi i malo stariji režiseri, poglavito 
iz drugih republika, uopće se ne može 
opisati. Samohvala, vlastita genijal- 
nost, izravan dodir s Apsolutom i 
druge narcisoidnosti — pravilno su 
popraćeni »tuševima« iz tipično cirku- 
skih marševa, što opet upisujem kao 
zaslugu domišljate autorice. Međutim, 


* kao što svaka batina ima dva kraja i 


svaka stvar svoje lice i naličje, tako i 
taj (dogovorili smo se: veoma dobar 
prilog) ima svoje drugo, nimalo veselo 
lice. Znam da je to bilo zgodno, onako 
odjednom, sve zajedno »spakirati« u 
ironični omotač trenuika. Sve te 
režisere, koji takve stvari pričaju o 
sebi, Ali nemojmo zaboraviti da je to 
ipak televizija koja ima milijunsko 
gledalište i da će iz tog priloga mnogi 
radni ljudi sieći veoma nepovolj- 
nu sliku ne samo o filmskim reži- 
serima nego i o filmskoj profesiji 
uopće. I tako svaki dan čitaju 
u žutoj i polužutoj štampi da je 
film  nepresušno vrelo — kojekakvih 
gadosti i prljavština. Naravno, kao i u 
drugim ljudskim djelatnostima, tako i 
u filmu ima doista svakakvih ljudi i 
svakakvih ćudi; pogotovo u filmu, jer 
se u njemu i oko njega obrće silan 
novac i vječiti privid bonvivanske la- 
gode. Međutim, treba znati da i u 
filmu ima iznimaka, da sama bit filma 
odskače od lansiranog pojma »skan- 
dala, golotinje i afera«y o čemu u 
posljednje vrijeme i naš. poluozbiljni 
tisak sve češće piše umjesto da piše o 
drugim stvarima. Eto tako, nisam 
mislio ništa loše, treba još više takvih 
priloga, ali ne samo o »filmašima« (a 
ne »filmađijama«) nego i o drugim 
predstavnicima našeg (sad mislim is- 
ključivo _ na hrvatski) »jet-seta« i 
»high-lifea«. Zamislite jedan takav 
javni »credo« pjevača i pjevačica 
zabavne glazbe! I to s posebnim 
osvrtom na posljednje događaje u 
intimnom životu i patnji pojedinih 
pjevačica. 


To bi bilo sve. Atletiku sam gledao, 
ali nemam previše smisla za »kraljicu 
sportova«, i to još preko televizije. 
Bacanje kladiva, diska i kugle meni je 
isto tako dosadno kao i eventualni 
TV-prijenos natjecanja u brzom pa- 
ljenju šibica. 


Vladimir Vuković * 

Kiril Cenevski: 


NE ŽELIM NIKOME 
DOKAZIVATI DA SAM 


MAKEDONAC - 


PRVI 


DOBITNIK »ZLATNE 
ARENE« ZA REŽIJU 


HT: — Kirile _ Uenevski, za Vas ranije 
nismo nikada čuli. Tek smo nedavno 
pročitali da će Vaš film »Crno sjemex 
zastupati SFRJ na festivalu u Moskvi, a 
sad smo u Puli vidjeli taj film. Svakako 
Vas želimo predstaviti hrvatskoj javnosti 
koja o Vama ništa ne zna, jer ste se 
svojim filmom nametnuli i sigurno će se 
ubuduće o Vama čuti sve više... 


CENEVSKI; — Ne samo vi u Zagrebu, 
nego nitko nigdje ne zna za mene. Ja sam 
potpuno anoniman, Takav sam i došao u 
Moskvu i prvih pet dana nitko nije 
obraćao pozornost na nas — sve dok nije 
prikazan film... Nakon toga počeli su nas 
tražiti, razgovarati sa mnom, pozivati nas. 
To mi je bilo vrlo drago, jer dobro 
plasirati naš film u Moskvi znači velik 
poen za makedonsku naciju... 


Tko ste Vi, Kirile Cenevski? 


HT: — Za početak razgovora dobro bi bilo 
da nam otkrijete svoju »osobnu kartu« 


Tko ste Vi, Kirile Cenevski? 


CENEVSKI: — Nemam mnogo toga reći. 
Rođen sam 1943. i apsolvirao sam arhitek- 
turu u Skoplju. Kao student pisao sam 
kritike u našem »Studentskom zboru«, pa 
su me nakon jednog televizijskog prikaza 
pozvali da i sam nešto napravim na 
televiziji. Tako sam 1966. režirao nekoliko 
emisija u stilu Angela Miladinova, zatim 
sam snimio TV-film »Jače od srca« prema 
djelu Antonija Isakovića, a nakon pomalo 
nekonvencionalne emisije o Struškim ve- 
čerima poezije umjetnički direktor »Var- 
dar-filma« Georgi Stardelov pozvao me je 
na film. Bio sam pomoćnik redatelju 
Ljubiši Georgievskom u »Planini gnjeva« 
1968. i nakon toga počeo sam se pripremati 
Za vlastiti film. To bi bilo sve. Osim toga, 
izabrali su me za predsjednika Društva 
filmskih radnika Makedonije — onog 
»starog«, jer u nas postoji još jedno, 
»novo« društvo, onih koji su bili nezado- 
voljni ..: 


HT: — To bi se moglo nazvati munje- 
vitom karijerom. U tri godine prošli ste 
sve faze za što drugima treba decenij. 


Znači li to da je u Makedoniji lako doći 
na film i do filma? 


CENEVSKI: — Nikako! Ono što se meni 
dogodilo zapravo je neshvatljiv incident, 
slučajnost za koju nemam objašnjenja. 
Inače je u nas sve isto kao i drugdje. Ja 
sam, uostalom, tek peti makedonski reda- 


Crno seme 

telj igranog filma. Zato bi i trebalo 
prestati s našom praksom gostovanja reda- 
telja iz drugih republika, jer jedna lasta 
ne čini proljeće. Vrlo cijenim Mimicu, 
koji sada radi film kod nas, ali mi zaista 
moramo sami govoriti o sebi! 


HT: — U Makedoniji su radili filmove 
Štiglic, Mitrović, Mimica... Mislite li da 


autor _ koji nije Makedonac _ ne može 
osjetiti i izraziti specifičnu makedonsku 
probiematiku? 

CENEVSKI: — To ovisi o geniju autora, 


Kad bi, recimo, Kurosawa došao u Skopje, 
siguran sam da bi izvanredno shvatio 
SVenise 


Film o stradanjima Makedonaca 
u Grčkoj 


HT: — Vaš impresivni film o strađanjima 
Makedonaca mobiliziranih u grčku vojsku 
1946. godine pomalo je zbunio publiku, 
koja nije sasvim razumjela prilike | 
odnose o kojima govorite. Recite nam 
nešto _ o  povijesno-političkom kontekstu 
Vašeg djela. 


CENEVSKI: — U filmu namjerno nigdje 
nije spomenuta Grčka zbog naše službene 
politike koja je vrlo rezervirana, pa sam 
morao biti oprezan da bih mogao uopće 


snimiti film. Da bi se ipak znalo o čemu 
je riječ, pustio sam na početku filma, u 
potpunom mraku, originalni magnetofon- 
ski snimak iz 1949. u kojemu jedan izbjegli 
Egejski Makedonac na iskvarenoj mješa- 
vini makedonskog i grčkog jezika priča 
svoje potresno svjedočanstvo o strada- 
njima 1946. godine kada su pod plaštom 
borbe protiv komunista grčke vlasti ma- 
sovno proganjale Makedsnce i uništavali 
ih na užarenim i kamenitim otocima u 
Egejskom moru. 


HT: — Koliko 
Makedonaca? 


ima zapravo —Egejskih 


CENEVSKI: — Sada jedva 80.000. a još 1915. 
bilo ih je gotovo milijun i pol! To je 
najveći genocid u povijesti za koji znam! 
Obavljan je sustavno, od svih grčkih 


režima, na razne načine: raseljavanjem na 
jug Grčke, potpunom  zavranom  make- 
donskog jezika uopče (tako da je za jednu 
makedonsku riječ slijedio kilogram rici- 
nusa), a u vrijeme generala Metaxasa 


tridesetih godina postignut je sporazum o 
iseljavanju Makedonaca u Bugarsku, gdje 
su smješteni u sjeverne krajeve u kojima 
ne žive Makedonci, pa su, naravno, ubrzo 
asimilirani. 


Ni grčki komunisti ne priznaju 
opstojnost Egejskih Makedonaca 


HT: — U filmu Makedonci stradaju skupa 
s komunistima i zbog sumnje da su 
komunisti. Kakav je odnos KP Grčke 
prema Egejskim Makedoncima u vrijeme 
građanskog rata i sada? 


CENEVSKI: — U vrijeme građanskoga 
rata pokretač borbe bila je univerzalna 
ideja komunizma, pa se činilo da nacio- 
nalne razlike uopće nisu važne i na to se 
nije obraćala nikakva pozornost. ipak, 
intimno sam siguran da nijedan Grk — 
čak ni komunist — ne priznaje opstojnost 
Egejskih Makedonaca. Imam za to i svježi 
primjer iz mog susreta s Teodorakisom 
prošle godine u Rumunjskoj. Kao napred- 
nom Grku koji je i sam bio prognan na 
otoke, ponudio sam mu suradnju u filmu 
koji na svoj način govori i o današnjim 
progonima i mučenjima. Premda u filmu 
uopće nemam glazbe, pomišljao sam na 
jednu njegovu skladbu u uvodu filma. On 
se isprva zagrijao za suradnju, a kasnije je 
dao svoje zamjerke na scenarij upravo na 
onim mjestima gdje se spominju Make- 
donija i Makedonci, Zatražio je rok da se 
konzultira s ljudima iz svojega pokreta, a 
kasnije ni nakon mnogih intervencija 
nisam dobio nikakav odgovor. Dobio sam 
poruku i od Gavrasa da ga pozovem da mi 
pomogne, ali nisam to htio, jer je i on 
Grk, a Teodorakis se doista eksponirao 
kao grčki nacionalist. 


HT: — Vaš film obrađuje jednu delikatnu 
makedonsku temu, pa ipak po svojoj 
fakturi i po beskompromisnom  prikazi- 
vanju surovosti on se uklapa u suvremena 
strujanja modernog filma u svijetu... 


CENEVSKI: — Sve što sam uradio u 
film, gledam sve nove filmove gdje god su 
mi dostupni i čitam sve najvažnije 
časopise, pa doista znam što je moderno. 
Zato sam i bio sretan kad sam 1968. 
pročitao roman Taška Georgievskog, jer 
sam u njemu osjetio da sam u svom 
narodu našao nešto što može imati 
moderne rezonancije. Ne mogu afirmirati 
svoj narod ako moje djelo nema i svjetsku 
poruku. 


HT: — Postoje prigovori da je Vaš fiim 
niz mučenja, parada sadističkog ekshibi- 
cionizma u kojem se iscrpljuje njegov 


smisao... 
CENEVSKI: — Sve što sam uradio u 
filmu, uradio sam svjesno. U onom 


bressonovskom smislu — više sam htio 
režirati publiku nego film. Htio sam da 
publika bude povrijeđena onim što vidi, 
da se ne oduševljava izdržljivošću junaka, 
da i sama bude izmučena i izgrebana i da 
tako doživi film kao vlastitu muku! Zato 
sam joj uskratio romantične scene, čak 
sam najkraće moguće dao prizor smrti 
mučitelja, jer nisam publici htio pružiti 
mogućnost za trijumf _ osvete, što bi 
ispraznilo njezinu iritaciju. Samo se tako 
publika može i sama boriti protiv mučenja 
i okrutnosti, samo sam tako mogao izraziti 
smisao filma koji vidim u slici vječitog 
lova na Egejske Makedonce... 


Jugoslavenskih uzora nemam 


HT: — Imate li kakve uzvre ili simpatije 
među autorima u svijetu ili u Jugoslaviji? 


CENEVSKI: — Jugoslavenskih uzora ne- 
mam, premda cijenim Živojina Pavlovića i 
Mimicu u nekim njihovim djelima. Svje- 
sno sam se htio suxobiti s jugoslavenskom 
filmskom estetikom, odnosno s onim što 
je bilo toliko hvaljeno u nekim vrhunskim 
djelima posljednjih godina. U svijetu vilo 
cijenim  Bressona, Jancsća i donekle 
Arthura Penna — onog _ iz »Bonnie_ i 
Clyde«, ali ne i ovog iz »Velikog malog 
čovjeka«. 


HT: — A kakva je Vaša veza s makedon- 
skim filmom? 


CENEVSKI: — U Makedoniji nema filmske 
škole, postoji samo Kazališna akademija, a 
mnogo nam znači i makedonski odjel 
glume na Akademiji u Zagrebu. Mi autori 
počinjemo od početka. Ja osobno nemam 
nikakve veze s dosadašnjim makeđonskim 
filmom koji je pun patetike, melodrame i 
klasičnog kazivanja historije s kompiek- 
som da se dokazuje svijetu da smo 
Makedonci. Nemam taj kompleks i ne 


želim nikeme dokazivati da sam Make- 
donac, jer sam doista Makedonac i drugo 
ne mogu ni biti! A svoj narod i kulturu 
afirmirat ćemo u svijetu ne komercijal- 
nim, nego kvalitetnim i modernim fil- 
mom! 


Razgovor vodio: ivo škrabalo 


TENAR 
ODGOVORAN 
SPRAM PITANJA 
SUVREMENOSTI 


RAZGOVOR S VJERANOM 
ZUPPOM, KNJIŽEVNIKOM 
I RAVNATELJEM 

»TEATRA ITD« IZ ZAGREBA 


Prema nekim ocjenama pojedinih ka- 
zališnih radnika iz Zagreba ugled 
»Teatra ITD« baziran je na vašem 
prilagođavanju — mentalitetu — ovoga 
grada, na stvaranju atmosfere eko 
teatra, na nekoj vrsti salona, i tako 
dalje... Vi ste prije svega na taj 
način, kako bi neki »kazalištarci« 
željeli primijetiti, očitali lekciju osta- 
lim teatraima u Zagrebu. 

Prelazeći preko toga tko je kome 
očitao lekciju držim da je važno 
naglasiti kako djelomični uspjeh »Te- 
atra ITD« nije samo u ocjeni »menta- 
liteta« zagrebačke kazališne publike i 
nekog prilagođavanja tom mentali- 
tetu. Ukoliko netko u Zagrebu misli 
da je izlaz za zagrebačku kazališnu 
situaciju bio u spuštanju teatra na 
nivo salona, taj mora istodobno i 
priznati da se to desilo zbog toga, jer 
se niti jedno zagrebačko kazalište nije 
dosad diglo na nivo teatra. To jedno- 
stavno znači: u Zagrebu nije ostvaren 
niti onaj teatar koji bi bio teatar 
jedne ličnosti, niti onaj teatar koji bi 
bio teatar jednog repertoara, niti, 
ukratko, teatar kojim bi vladala odre- 
đena teatarska ideja. Nije stvoren 
teatar jedne teatarske kompaktnosti. 
Zbog toga što nismo vidjeli mo- 
gućnost takvog teatra, ostvarili smo 
ovaj svoj, kao teatar  podjednakih 


šansi za sve one koji se djelomično, ili 


makar izdaleka, uklapaju u našu 
ideju jednog estetičkog pluralizma; iz 
kojeg raznoliko iskri pitanje du- 
hovne težine našeg vremena. 


Ba li neke od ovih značajki koje biste 
željeli vidjeti u teatru, nalazite na 
Igrama? 


Ja na Igrama ne nalazim nikakve 
teatarske kompaktnosti. ali nalazim 
zato isto ono što i u »Teatru ITD«: 
otvorenost — mnogostranom = pristupu 
ovom pitanju kojeg sam kvalificirao 
kao programsko mjesto »Teatra ITD«, 
time da se ono u slučaju Igara još 
snažnije prelama i to na sadržaj onih 
kazališnih djela koja pripadaju našoj 
vlastitoj kazališnoj tradiciji. Međutim, 
neki noviji sadržaji koji balansiraju 
kroz repertoar »Teatra ITD« i Igara, 
kao što je Parova režija Grassa u 
»ITD-u« i njegove najave u pogledu 
Brechtova »Eduarda II.« u ovom su 
času daleka, no vedra nagovijest 
jednog kompakinog teatra kojega bi- 
smo svi mi željeli. 

Postoje mogućnosti za vrlo usku 
suradnju između jednog i drugog 
kazališta, ukoliko dopustite da i Igre 
nazovem kazalištem. Da li je ovo 
zajedništvo između »ITD-a« i Igara o 

kojem ste maločas govorili najjači 
razlog takvoj suradnji? 

Rekao bih da su to najjači razlozi, jer 
»ITD« i Igre su po mom mišljenju 
polje slobodne organizacije teatra, ono 
polje koje je najmanje opterećeno 
klasičnim klišejima teatarskog meha- 
nizma, ono se s većom lakoćom otvara 
pokušaju realiziranja onog teatra koji 
bi bio estetički čvršći od onoga što se 
dešava i na Igrama i u »ITD-u«. Ja 
sam naime, »Teatar ITD« oduvijek 
shvaćao kao pripremnu fazu teatra, a 
ne kao teatar sam. Samo zbog toga jer 
smo mi u Zagrebu toliko daleko od 


“teatra, samo zbog toga nam se čini da 


mu je »Teatar ITD« nešto bliži. 
Smatram da Igre i da »Teatar ITD« 
moraju biti ogledno mjesto ne samo 
jednog pokušaja ostvarivanja teatra 
odgovornog spram pitanja suvreme- 
nosti, već Igre i »Teatar ITD« moraju 
analogno tomu biti i ogledno mjesto 
realizacije jedne nove organizacije 
kazališta. Mi osim toga dobro znamo, 
a to je ono što se često zaboravlja, 
da je pitanje jednog teatra i pitanje 
jedne javne suradnje na njegovom 
repertoaru i na njegovom djelu, nje- 
govoj izvedbi. 

Ne čini li Vam se da su prvi oblici 
takve suradnje, ovdje na Igrama 
upravo u začetku? 

Na kraju i ovaj intervju je jedan od 
oblika te suradnje. Međutim, moram 
kazati, da premda sam već dulje 
vremena ravnatelj jednog teatra, te- 
ško mogu razabrati, a često sam i 
iznenađen onim što dobivam kao stav 
teatarske kritike. Kritičari nekih na- 
ših uglednih listova znaju me dovesti 
u nedoumicu, ili kako bi to već 
Krleža rekao na rub pameti, svojim 
ocjenama nekih izvedbi. Naime, mene 
ne iznenađuje nijedna loša ocjena bilo 
koje izvedbe; iznenađuje me naprotiv 
da netko s jednako ushita može pisati 
o Plebejcima i Godotu. Mene, dakle 
iznenađuju pozitivne ocjene jer one 
moraju biti do kraja eksplikativne u 
pogledu zastupanja neke ideje o te- 
atru. Negativne kritike se mogu i 
desiti. 

Mislite li tako, primjerice, da se 
kritika »Novele od Stanca« u »Vjesni- 
ku« (Dražen Vukov Colić) »može i 
desiti«? 

Način na koji je primljena »Novela« 


zaslužio je punu pažnju. Nije u | 
pitanju isključivo ocjena te izvedbe 
studenata Akademije. Za mene se 
pitanje te predstave postavlja u rela- 
ciji na komentar i kritike drugih 
teatarskih izvedaba na ovim Igrama i 
van njih. »Novela« je izvedena kao 
jedna laka najava neke mogućnosti 
igre. U »Vjesniku« je kritizirana kao 
teška uvreda kazališnog čina. U Du- 
brovniku je izvedena po pretenzijama 
teška predstava Beckettova Godota. U 
»Vjesniku« i »Večernjem listu« ona je 
bez razmišljanja, po mom mišljenju, 
prihvaćena kao prava mogućnost iz- 
vedbe Godota. Bez daljnjih razjašnje- 
nja volio bih upitati neke naše 
valjane kritičare kojom oni to alke- 
mičkom metodom pretvaraju tihi i 
skromni pokušaj nečeg u glavnu metu 
svojih principijelnih kanonada, uisti- 
nu teški interpretativni zahvat u bit 
Beckettova djela (za svakog gledaoca 
upitan u svojoj namjeri) oblažu čistim 
ushitom i mažu maslom svojih lirskih 
pomada. No to maslo iz njihovih 
kozmetičkih salona uskoro će se 
pretvoriti u »putar na njihovoj glavi«. 
Jednostavno rečeno: na takvim se 
relacijama za mene postavlja pitanje 
osnovne obrazovanosti i kriterija ana- 
litičnosti u nekih kritičara, kada je 
već moral postao suvišno pitanje. Što 
se kriterija analitičnosti u ovome 
slučaju tiče, pitanje je lako: zašto 
maksimumom kvazi-analitičnosti na- 
stupiti ondje gdje je tek potrebno 
otvoriti neki prostor razgovoru (NO- 
VELA), a odreći se svake analitičnosti 
ondje gdje bi ona bila prijeko po- 
trebna (GODOT)? Nije važan ne- 
uspjeh »Novele« i uspjeh »Godota«, a 
ni obratno, već je važno da imamo 
kritičara koji o svemu tome piše kao 
da ni jedno ni drugo nije odigrano. 
Vraćajući se pitanju suradnje »Teatra 
ITD« i Igara, zanimalo bi me da li u 
ovome vidite i mogućnost čvršće 
sveze između kazališnog života Za- 
zreba i Dubrovnika? 
Veza između »ITD-a« i Igara je 
apsolutno veza između Zagreba i 
Dubrovnika. Zimi bi »ITD« mogao 
predstaviti Zagrebu neke predstave 
Dubrovačkih ljetnih igara, a isto tako 
bi mogao olakšati da se neke zagre- 
bačke predstave pojave na Igrama. 
Razgovor vodila: Mani Golovac 


NIKOLA!SOVO KAZALIŠTE SJENA 


TOTALNI PLESNI TEATAR 


Središnji događaj Dubrovačkih ljetnih 
igara u iznenadnom razdoblju zatišja, 
do kojega je došlo nakon prvih 
zanoza, pljeska i odovravanja upuće- 
nih u prvom redu glazbenom dijelu 
programa, bio je nastup »Nikolais 
Dance Tneatra« — renomirane plesne 
trupe iz Siedinjenih Država. Terasa 
tvrđave Revelin bila je premala da 
primi sve  znatiželjnike, poklonike 
plesne umjetnosti, ili barem one koji 
bi se smatrali oštećenima u kulturnoj 
naobrazbi ako ne bi ubilježili u svoj 
intimni dnevnik velikim slovima ime 
ovog plesnog ansambla. 

lako najavljen kao avangardni plesni 
teatar, Nikolais i njegova trupa bili su 
nepoznanica za veći dio gledalaca, čak 
i dobrih poznavalaca suvremenih ple- 
snih zbivanja u svijetu. Nikolais, koji 
je osnovao svoju prvu trupu još 1937. 
godine, postavio je velik broj baleta. 
kojima se pročuo u svijetu kao 
neumorni istraživač i stvaralac koji je 
sav svoj rad usmjerio otkrivanju 
jednog novog teatra u kojem bi ples 
postao samo elemenat sveukupnog 
kazališnog doživljaja. On je vrlo rano 
prekinuo veze s baletom kao nekom 
vrstom klasičnog plesa koji se uporno 
gaji u muzejima klasičnih kazališnih 
formi koje zovemo nacionalnim kaza- 
lišnim kućama. Prepustivši se nekim 
suvremenim strujanjima u kazalištu, 
odbacio je ples kao jedinu mogućnost 
svog kazivanja i prihvatio ga kao 
povod za kazališnu igru koja pravom 
igrom postaje tek kad u njoj podjed- 
nako važne uloge igraju pokret, zvuk. 
rasvjeta i boja. 

Uporno vjeran svojoj ideji jedinstva 
ovih elemenata, Nikolais je stvorio 
osebujan umjetnički izraz koji je 
godinama dograđivao, da bi dotjerao 
do razine za koju se mora reći da 
predstavlja vrhunac jednog  zami- 
šljenog, mogućeg totalnog plesnog 
teatra, no koji se i te kako osniva na 
vizualnim i akustičkim elementima 
jednog jedinog kreatora, jer je Niko- 
lais i koreograf, tvorac glazbe. ko- 
stima i rasvjete. 

Nedoumica je bila razriješena nakon 


prvih točaka koje je Nikolaisov an- 
sambl izveo, jer je ono što je prika- 
zano u potpunosti potvrdilo sve što je 
o ovom ansablu bilo poznato. Ljubi- 
telji plesne igre ostali su razočarani, 
oni koji su se potajno nadali da će 
prisustvovati modernom plesu ili Be- 
jartovim majstorijama nisu došli na 
svoj račun, jer je Nikolais pređ nama 
izveo tek neke od svojih zamisli 
sasvim apstraktnog kazivanja i tako 
dao lekciju svima onima koji su balet 
ili bolje rečeno ples otpisali kao 
mogući pretekst za moderni kazališni 
čin. 

Nikolais je ne samo ples podredio 
zajedništvu svjetla boje i zvuka nego 
je i pojedinca podredio zajedničkoj 
igri, a često puta sve zajedno prena- 
glašenim efektima svjetla i boje, 
likova, sjena i arabeska projiciranih 
na pozadinu scene. Tako možemo reći 
da se Nikolais uspio nametnuti u 
potpunosti svojim scenskim  rješe- 
njima publici, toliko da se upravo 
osjećalo ne samo njegova duhovna 
nego i fizička prisutnost kao figure 
koja suvereno upravlja koncima svo- 
jih lutaka i dobroćudno se poigrava 
svjetlima i sjenom praveći predstavu 
koliko za publiku toliko i za sebe 
samoga. 

Šta nakon predstave Nikolaisova an- 
sambla? Izbor je prepušten gledaoci- 
ma u potpunosti, svaka vizualna ili 
duhovna nadgradnja, užitak i zamor 
slobodan sud u odnosu na zvučne 
efekte, kostimografske, koreografske. 
Doživljaj? Dovoljno obilan efektima, 
nesustavan, raznolik, gotovo prven- 
stveno likovni doživljaj. S druge 
strane prazan, neljudski, tuđ i povr- 
šan. Kojem se sudu prikloniti, ovisi o 
gledištu svakog pojedinca. Kao ekspe- 
riment vrlo uspješan, ukusan i mašto- 
vit, gotovo filmski a ne kazališni 


* doživljaj, nastup Nikolaisovog kaza- 


lišta bio je više pokušaj kreiranja 
totalnog teatra nego plesa, više plesna 
isprika za slobodne egshibicije duha 
nego stvaran događaj. 


Branimir Ježić 


GARTLIC U SPONZI 


PONOCNA SVECANOST POEZIJE 


Mala crvena strelica s natpisom «Po- 
noćni recital« nenametljivo upozorava 
dokone šetače spletom dubrovačkih 
ulica, malih dubrovačkih noćnih ra- 
zonoda da usmjere svoje korake k još 
jednom noćnom kazivanju. Ovi mali 
noćni sastanci imaju neobičan čar, jer 
su nenametljivi, neobvezni kao da su 
u sjeni onih glavnih događaja na 
Igrama. Pa ipak, upravo se ovdje 
često puta nađe onaj mali trenutak 
iskrenosti toliko potreban u jednom 
grandioznom dramskom djelu, kojega 
tamo nema. Dugo su svijetlila tri 
golema svijećnjaka u dubrovačkoj 
Sponzi te večeri, koji su uz čembalo i 
jednu pravu ružu u rukama Ljubice 
Jović bili jedini rekviziti scene, do- 
voljno uokvirene pomalo sablasnom 
igrom svjetla i sjene nejednako ras- 
poređene po sivim zidovima. 

Svi prisutni u Sponzi svojom dugom 
šutnjom, svojim bučnim aplauzom kao 
da su opovrgli svaku sumnju u 
svrhovitost izleta tradicijom hrvatske 
književnosti koja je još donedavno 
bila uzimana kao provincija te iste 
književnosti. 

»Gartlic za .čas kratiti« — nije to 
bilo odavanje počasti velikanima 
hrvatske povijesti kojin obljetnicu 
pogibije ove godine slavimo — recital 
koji je Georgij Paro postavio još 1967. 
godine: bila je to ponoćna svečanost 
poezije. Vjerojatno je bilo vrlo malo 
onih koji su došli s uvjerenjem da će 
upravo poezija slaviti slavlje te ve- 
čeri, uvjereni u značaj skromne ro- 
doljubne manifestacije, i ostali zate- 
čeni pred samim sobom i drugima, a 
pogotovu pred Frankopanovim stiho- 
vima. Uvjereni da neće razumjeti, 
zbog jezika pomiješanih dijalekata i 
nejasne akcentuacije, nakon nekoliko 
minuta bili su poneseni tom istom 
poezijom, kojoj je osnovna vrlina bila 
ona ista osobina koje su se priboja- 
vali, a to je sam jezik, pjesnikova 
riječ. 

Možemo li reći i priznati da je to bilo 
malo otkriće Frankopana? Smije li se 


reći da je Frankopanov  »Gartlica« 
konačno doživio zasluženu sudbinu đa 
bude priznat i uvršten u relikvijaP 
hrvatske poezije? Neobičan je i kon» 
troverzan put otkrića Frankopana, 
koji se, eto, i danas još nastavlja kad 
su njegovi prvi istraživači već mrtvi, 
Čak ni njima nije bilo sudjeno đa 
steknu priznanje za svoj rad, iako je 
njihova zasluga golema. 

Frankopanov »Gartlic« u ponoćnom 
recitalu doživio je izbor koji ga 
osvjetljava u jednom svjetlu, pjesni= 
štva romantičnog, zanesenog melanko- 
lijom s povremenim prodorima ogor= 
čenja, nezadovoljstva, jada. Zlatko 
Crnković i Ljubica Jović recitirali su 
dva različita Frankopanova teksta — 
naime, tako se činilo, jer su svome 
izrazu dali dva sasvim suprotna obi» 
lježja: Ljubica Jović bila je izražaj- 
nija, jasnija u dikciji, potpuno se 
oslonivši na Klaićevu akcentuaciju, 
dok je Crnković bio sugestivniji, 
agresivniji, iako nešto nejasniji wu 
izgovoru ovog zaista teškog teksta. 
Ugođaj je u potpunosti upotpunio 
reski zvuk čembala što ga je između 
pojedinih pjesama svirao Bogdan Ga- 
gić. 


Ovaj recital treba svakako shvatiti 
kao vrlo ekskluzivan događaj jer je 
on po svoj prilici neponovljiv u bilo 
kojoj drugoj sredini, te je time postao 
svojina Dubrovnika i jedan mali 
kamičak u velikoj zgradi Igara koji bi 
trebao ostati i dalje na programu. U 
cjelokupnoj koncepciji Igara kakve su 
danas — u svom dramskom dijelu one 
su presjek prošlog i suvremenog 
stvaralaštva u Hrvatskoj — Franko- 
panov »Gartlic« nipošto nije sporedan 
događaj, nego iznimno zanimljiv jer 
uvijek iznova oikriva nove vrijednosti 
i daje svježinu samoj manifestaciji 
unutar koje se odigrava. 


J. B. 

20 likovne umjetnosti 


TIJEKOM LJETNIH MJESECI U RIJEČKOJ MODER- 
NOJ GALERIJI PRIREĐENA JE TRADICIONALNA 
SKUPNA IZLOŽBA MLADIH UMJETNIKA JUGO- 
SLAVIJE, ŠESTI BIENNALE MLADIH, KOJI JE OVE 
GODINE OKUPIO SEDAMDESETAK IZLAGAČA 
(SLIKARA I KIPARA) IZ RAZLIČITIH REPUBLIKA 
I KULTURNIH SREDIŠTA. ŽIRI BIENNALA (DR. 
BORIS VIŽINTIN, ALEKSANDAR BASSIN I VLADI- 
MIR MALEKOVIĆ) ODLUČIO JE DA NAGRADE DO- 
BIJU EMIL ROBERT TANAY, METKA 
KRAŠOVEC, JANEZ LOGAR [I IVO 
FRIŠČIĆ. S OBZIROM NA VISOKU VRIJED- 


NOSNU RAZINU IZLOŽBE I NEKA NAČELNA PI- 
TANJA ŠTO IH OVOGODIŠNJI BIENNALE POKRE- 


ĆE I AKTUALIZIRA, RAZUMLJIVO JE NAŠE POM- 
NIJE ZANIMANJE ZA NJEGOVE REZULTATE I U- 
LOGU U PROMICANJU I POTVRĐIVANJU NOVIH 
TEŽNJI NAŠEG MLADOG (I NAJMLAĐEG) UMJET- 
NIČKOG NARAŠTAJA, 


Doista je teško pretpostaviti da bi ovakva panorama 
(kako god je zamislili) mogla prikazati »sve što je u 
našoj likovnoj umjetnosti najmlade generacije ovog 
trenutka nesumnjiva vrijednost«, ali nam se ipak čini 
da je ovogodišnji Bienale mladih bio najbliže ispunje- 
nju navedene zadaće, tj. da je predstavio znatan broj 
izrazitih individualnosti i uspio naglasiti one njihove 
zajedničke stavove koji, na svoj način, govore o 
vremenu i svijetu u kojem živimo. Krajnje pojedno- 
stavnjenje ove tvrdnje moglo bi nas, možda, dovesti 
do neke obnovljene teorije odraza, mađa nam to nije 
niti može biti nakana. Nastojanje na novosti (ponekad 
i ažurnosti) navodi nas na pomisao o važnosti dodira 
naših mladih umjetnika s trenutno živim i aktualnim 
plastičkim istraživanjima u svijetu i njihovoj sposob- 
nosti da nova sredstva, postupke i mogučnosti iskoris- 
te i uključe u programe u kojima će se nalaziti i znatna 
mjera njihove vlastite ljudske i stvaralačke sudbine iz- 
ražena samostalnim i nekonvencionalnim likovnim go- 
vorom. Mladi su ovdje, prije svega, progovorili o sebi! 


Odstupanje od »istrošene« 
apstraktne simbolizacije 


Riječka izložba pokazuje da naši misi naraštaji odba- 
cuju akademizam i uobičajene školske šablone, što se 
ogleda u sigurnom ovladavanju novim tehničkim i ob- 
likovnim postupcima kojima se proširuju granice nji- 
hovih unutarnjih sadržaja i mogućnosti. Pojavljuje se 
stilski pluralizam (od konstruktivnih i maštovitih pred- 
meta čistog vizualnog ili luđičkog karaktera do druš- 
tveno angažiranih pokušaja nove figuracije, plurali- 
zam koji je zasnovan u općoj namjeri da se zabilježi 
vlastito vrijeme i njegove pojave. Možda bi se moglo 
govoriti i o urbano-tehnološkoj preobrazbi suvreme- 
nog svijeta (osobito čovjekove svakidašnje okoline), 
koja također predstavlja jedno od ishodišta nove osjet- 
ljivosti suvremenih slikara, kipara i plastičara. Razum- 
ljivo je da same fizičke i materijalne činjenice, oboga- 
čivanje tehničkih dosega suvremene uljudbe, ne mora 
istodobno označavati jednakovrijednu spoznajnu i stva- 
ralačku promjenu, ali se isto tako ne može tvrditi da 
je tehnološko društvo samim svojim postojanjem us- 
mjereno protiv umjetnosti, čovjeka i njegovih duhov- 
nih nastojanja. Novo doba, ipak, traži i drugačijeg um- 
jetnika i zbog toga se o cjelovitoj šansi današnje um- 
jetnosti ne može govoriti bez korjenite preobrazbe po- 
buda i uloge svakog stvaralačkog čina. Tako se u mno- 
gim rasprama o plastičkim istraživanjima mlađih na- 
raštaja sve češće i određenije govori o društvenoj 


perspektivi suvremene umjetnosti koja se veoma 
teško oslobađa naslijeđenih okvira i zastarjelih običa- 
ja U pojedinim svojim težnjama mlađi se umjetnici 
žele prema svojoj sredini opredijeliti kritički, ali 
i to opredjeljenje, poput svih ostalih, uskoro iščezava 
u prilikama koje umjetničko djelo prihvaćaju prven- 
stveno kao predmet, robu ili reprezentativan (i neobve- 
zatan) dodatak građanskoj svakidašnjici. Istinska de- 
mokratizacija i socijalizacija umjetnosti. mada je mnogi 
priželjkuju, od nas je još uvijek vrlo daleko! 

S druge strane, brojna su nastojanja na većoj komuni- 
kativnosti i izravnom djelovanju plastičkog izraza, od- 
stupanje od »istrošene« apstraktne simbolizacije i tež- 
nja prema likovnoj preradi rječnika, simbola i struk- 
tura tzv. masovnog saopćavanja. Novi realizam i pop- 


POGLED U 
SUTRA- 
SNJICU 


6. BIENNALE MLADIH, 
MODERNA GALERIJA 
RIJEKA, LJETO 1971. 


-art jasno su obilježiii djela mnogih mlađih umjetnika 
(Bojan Bem, Emerik Bernard, Petar J4kelić, Boris Je- 
Sih, Miša Pengov) koji svoje zamjedbe utjelovljuju uz 
pomoć poznatih ikoničkih rekvizita suvremene gradske 
sredine. U tom se postupku nerijetko prekoračuju me- 
de što dijele poznato od nepoznatoga, racionalno od 
iracionalnoga, a uz prepoznatljive odnose raste ulog 
stvaralačke mašte. Uloga promatrača, međutim, nije se 
izmijenila i on se (najčešće ravnodušno) kreće pored 
ostvarenja koja ga, načinom svog postojanja. ne akti- 
viraju niti izazivaju u onolikoj mjeri koliko bi to bilo 
potrebno s obzirom na ljudsko, spoznajno i likovno 
značenje poruka i obavijesti pred kojima se nalazi. 
Jer, revolucija proveđena u čvrsto omeđenom okviru 


Ratko Petrić: GOVORNIK 


izvan koga se ništa bitno nije promijenilo ne može bi- 
ti prava revolucija. To je, čini se, sudbina svih nasto- 
janja koja su prihvaćena i institucionalno potvrđena 
prije no što su dovršila svoju osnovnu zadaću: uno- 
šenje novih likovnih i plastičkih postupaka i postavlja- 
nje novih i smjelijih pitanja o životu i stvaranju. Ne- 
ki su se, čak i među najmlađima, s takvom svojom ulo- 
gom prerano pomirili... 

I pored toga što su nam prikazali izložbu zadovolja- 
vajućeg općeg dojma, priređivači ovogodišnjeg Bienna- 
la pošli su, u svojim načelnim zahtjevima, linijom ma- 
njeg otpora: ograničili su se samo na dva roda (slikar- 
stvo i plastiku) a ispustili iz vida brojne pobornike 
avangardnog prostornog i plastičkog oblikovanja koji 
se u nas javljaju u različitim sredinama (Ljubljana, 
Kranj, Zagreb. Novi Sad, Beograd). Opseg obuhvaće- 
nih likovnih problema, prema tomu, predstavlja samo 
dio onoga čime se mlađi umjetnički naraštaji danas ba- 
ve, i to onaj dio koji (još uvijek) umjetničkom djelu 


Moderna galerija u Rijeci, 6. Biennale 
mladih, ljeto 1971. 


drag Nešković, Mehmed Zaimović, Maja Dolenčić-Ma- 
lešević) i »najmlađe« koji se tek pojavljuju, ali već po- 
stižu domete koje ne možemo zanemariti (Marina Abra- 
mović, Miroslav Arsić, Jure Cihlar, Bogoslav. Kalaš, 
Vanja Kavurić, Ivan Kuduz). Između njih nalaze se oni 
koji su na ovoj izložbi iznenadili svojom zrelošću (Me- 
tka Krašovec, Ratimir Pušelja, Ivo Friščić),a vrijedi 
spomenuti i autore koji se upuštaju u nekonvencional- 
ne pokuse s bojom, oblicima i materijalima, bilo na 
području luminoplastičkog ambijenta (Dušan Tršar) ili 
»bezlično« obojene plastike (Vinko Tušek). Radikalnijih 
eksperimentatora, kako smo već rekli, na ovoj je izlož- 
bi bilo malo, izuzevši one koji svojim »minimalistič- 
kim« težnjama dopiru do samih granica slikarstva. 
Vremenski razmak među spomenutim skupinama iz- 
nosi gotovo čitavo desetljeće, a to je razdoblje u ko- 
jem se (obično) pojavljuje i oblikuje nova likovna prob- 
lematika, tj. formira novi umjetnički naraštaj. Ovogo- 
dišnji Biennale mladih otvorio je na taj način pogled 
i u našu likovnu sutrašnjicu. 

Uz brojne inačice pop-arta i obnovljene figuracije (po- 
nekad se sjedinjuju i povezuju majrazličitiji slikarski 
postupci u jednom gotovo »barokiziranom« gomilanju 
učinaka) razmjerno često susrećemo već spomenute 
»minimalističke« težnje. Na njihovu pojavu djelovali su 
dodiri s američkom »novom apstrakcijom« (Louis, No- 
land, Stella) u kojoj se rabe prazne, glatke površine 
platna obojene čistim, jasnim kromatskim vrijednosti- 
ma, bez asocijativne podloge u doživljajima i predmet- 
nosti. Vizualni je izričaj ogoljen do krajnjih granica 
mogućnosti, kao da se o životu govori posvemašnjom 
odsutnošću svakoga života. Ova se umjetnost nepresta- 
no pita o svojim vlastitim sredstvima i razlozima, a 
odustajanjem od svakog vidljivog »predmeta« i pokre- 
ta vraća se jednoj nevidljivoj strasti metafizičkih 
pobuda. Tamo gdje se gubi »metafizičnost« ostaje deko- 
rativnost, ponekad izvan pravih slikarskih uvjerenja. 


Kiparstvo je predstavljeno oskudno i siromašno. Ma- 
lo autora, malo djela, malo zanimljivih vrijednosti! 
Novi materijali (obojeni metali, plastika) pružaju i no- 
ve mogućnosti u izražavanju i oblikovanju, ali neku 
izrazitiju osobnost ovaj  Biennale nije potvrdio. 
Spomenimo aktualnu ironičnost Ratka Petrića (Go- 
vornik) i jednostavnu čistoću organskih oblika Dragice 
Čadež-Lapajne. Ostali, u svojim sretnijim trenucima, 
govore tek o nestajanju razlike između slikarstva i ki- 
Parstva. Slikarstvo se odavno koristi nekim kiparskim 
mogućnostima (stvarni volumeni, izlazak u prostor i 
treću dimenziju), dok se u novije doba suvremeno ki- 
parstvo obogatilo nekim »tipičnim« slikarskim postup- 
cima, polikromijom itd. Izraziti je primjer za ovu tvrd- 
nju mladi beogradski plastičar Balša Rajčević. Na- 
predni dio suvremenih mlađih umjetnika obraća se i 
»intervencijama u prostoru« pa je razumljivo da ih 
priredba tradicionalnog »galerijskog« tipa nije mogla 
okupiti. A klasična je skulptura, čini se, pred konač- 
nim zalazom! 


Neki će možda ovu izložbu smatrati odveć neujednače- 
nom, a čuju se i primjedbe o električnosti i kompila- 
cijama mladih umjetnika. Očito je da su gotovo sva 


Ratimir Pušelja: Dobro jutro, Ana! 


pristupa kao klasičnoj muzejsko-galerijskoj pojavi, js iskustva umjetnosti našeg stoljeća sastavni dio mnogih 


ključenoj iz neposrednih dodira sa svijetom koji je o- 
kružuje. Na tu ograničenost (đa li i isključivost?) Bien- 
nala mladih valjalo je. možda, upozoriti i na samoj 
priredbi. 


Poznate i nove vrijednosti 


Pri osnovnoj kronološkoj podjeli zastupljenih izlagača 
primijetit ćemo dvije glavne skupine: grupu »starijih« 
mladih koji su u našoj mođernoj umjetnosti već zauze- 
li svoja mjesta i bez kojih se naša likovna  suvreme- 
nost ne bi mogla zamisliti (Miroslav Šutej, Nikola 
Koydi, Nives Kavurić-Kurtović, Milenko Bosanac. Pre- 


HRVATSKI TJEDNIK br. 18. / 20. kolovoza 1971. 


današnjih prijedloga, a koriste se i rezultati bližih 
prethodnika iz naših nacionalnih umjetničkih sredina, 
To pokazuje da mladi, doduše, zastupaju kozmopolit- 
ska gledanja, ali ne zaboravljaju niti svoju vlastitu 
sredinu i njeno nasljeđe. Pripadanjem umjetnosti uni- 
verzalnog opredjeljenja ne prekida se veza s onim po- 
ticajima nacionalne tradicije koji su i danas otvoreni 
i plodonosni. Nametnutu dvojbu o nacionalnom ili 


internacionalnom izrazu smatram suvišnom i ne vjeru- 
jem da bi se na tom razgraničenju moglo sagraditi bilo 
kakvo prihvatljivo mjerilo za ocjenjivanje suvremenih 
likovnih pojava. Za mlađe je osnovno da budu i osta- 


Željko Sabol 


ZVONIMIR MAJDAK 


Smrt 


književnost 21 


majke 


Rozalije 


Zaista se sve teže kretala i bol se sve češće javlja- 
Ja u prodavaonici, ne poštivajući neki prešutni spo- 
razum po kom je slobodu dobivala tek kod kuće u 
Remetincu. Rozalija nije tražila poštedu ni stolicu, 
jednako marljivo i bez kukanja prodavala je sve 
što je traženo a ona mogla doseći (na ljestve su se 
penjale dvije mlađe pomoćnice) i pružiti mušteriji. 
Ipak, na nagovor tih mladih pomoćnica koje su već 
planirale godišnji odmor i točno izračunale koliko 
im dana pripada — a Rozalija nikad nije bila na 
moru — uzela je jedan dan i otišla k liječniku. 
Stavila je knjižicu na poveću hrpu. Njena je bila 
najnovija i jasno se razlikovala od onih ispod i iz- 
nad sebe. Načekala se i narazgovarala sa ženama od 
kojih su neke znale ne samo imena liječnika i se- 
stara nego i njihove obiteljske prilike. Primila ju 
je liječnica, pregledala, opipala kvrgave noge i 
žuljnata raširena stopala te zabrinuto zatresla svo- 
jom frizurom. Onda je Rozaliji održala prodiku i 
čudila se da se jedna gradska žena mogla tako za- 
pustiti! Da je seljanka, da radi teške poslove, da 
je na nogama od jutra do mraka, da si ne može 
priuštiti... Ovako, samo što manje kretanja i ko- 
rištenja nogu može zaustaviti proces kome tako 
dobro sekunđira prekomjerno debljanje, kobna de- 
bljina... Trebalo bi izvršiti pretrage, načiniti ne- 
ke pokuse, izbaciti neka jela s jelovnika... Rozali- 
ja je dobila puno savjeta, recepata i uputa kako 
da od sada postupa sa svojim nogama ako se želi 
na njima zadržati. Napustila je ambulantu i otpu- 
tila se u svoje mljekarstvo. Pokazala je knjižicu i 
radila dok nije došla popodnevna smjena. Uzalud 
su je tjerali da ode kući... 

Nekoliko dana ispitivali su je što joj je liječnik re- 
kao i čudili se da je nije poslao u kupke, u tera- 
piju, da joj nije propisao odmor, skračeno radno 
vrijeme. Ona je strpljivo odgovarala da joj ništa 
od toga nije rekao, ali da joj je sada bolje. Zato 


je ne trebaju ispitivati niti se previše brinuti. Nije ' 


ona malo dijete i zna reći a. 
Onda su prestali brinuti i čuditi se. 


Po tko zna koji put prostorije su se preuredivale. 
Na pročelju bušili su rupe za neonski svijetleći nat- 
pis. Pojačavali su instalacije i postavili ekspres 
stroj za kuhanje kave. Na posao je stupila mlada 
žena s diplomom koju je dobila u Italiji. Svi su 
hvalili njene kave. U zid ugrađena je polica i dugo 
zrcalo u kojem su se odražavali oni koji su sr- 
kali kavu. Sada su prostorije uvijek bile pune, a 
galamu je nadjačavalo samo šištanje pare iz stro- 
ja. Mlada žena s diplomom vladala je cijelom pro- 
đavaonicom kao što je to nekada Rozalija. Ali ljudi 
su sada radije pili kavu nego kupovali kruh. Osim 
toga, on je poskupio. 

Bilo je proljeće koje u Zagrebu zna biti nenormal- 
no toplo kao da se u tom ugleda na druge nenor- 
malne i neprirodne stvari. Ujutro, vozeći se auto- 
busom, Rozalija je uživala u svježini, rosi na tra- 
vi uz rub ceste kojom je hodala prema stajalištu. 
Osjećala je da ima snage više nego prije i da će 
kao od šale izdržati. U to vrijeme uvijek ima pra- 
znih mjesta. Koliko god bila vožnja kratka, ona je 
u njoj uživala jer nije bila nervozna, zagušljiva, i 
od samih trzaja kao kad se vraća s posla. 

U trenucima predaha, kad se slobodno mogla na- 
sloniti na police i promatrati ljuđe u prodavaonici, 
u glavi bi se javila slika te iste prostorije kakva 
je bila u vrijeme kad se ona u njoj zaposlila. Boce 
mlijeka, kruh i pecivo. Ili samo prazne police i du- 
gačak red naroda vani koji se propitkuje koliko 
je puta danas automobil dovezao kruh. 

Sada sluša žagor i motri lica ovog mladog svijeta 
koji se truje kavom. Svi puše i gledaju se nepresta- 
no u zrcalu. Do njenog uha dopiru psovke što su 
ih možda izmislili muškarci ali ih izgovaraju i dje- 
vojke. Psuju bez razloga, ne mijenjajući izražaj i 
čovjek bi se tako lako prevario. Imaju sve, ništa 


ne rade a psuju kao da su došli na red baš kad 
je ponestalo kruha ili mlijeka, sjećala se Rozalija 
zimskih jutara. 

Neki od njih ostajali su satima, kao da su tu na 
straži. Kad su počeli točiti i žestoka alkoholna pića 
(Rozalija je to zvala skupnim imenom  »likeri«), 
stali su navraćati ljudi koje još nikada nije vidje- 
la, ljudi s torbama pod rukom, ponajčešće u dru- 
štvu. Pili su u svako doba i zato su im valjda lica 
uvijek jednako izgledala, podbuhla, debeljuškasta, 
koža sitno izbodena. Zapodijevali su šale s pipni- 
čarkom, glasno pozdravljali, veselo trljali ruke. Ne- 
ki su se ispričavali što su tu i danas a bili su i 
jučer. Naslanjali su se na pult i šaputali u uha po- 
moćnicama. Druga jedna žena, stara kao i ona, 
namigivala bi tada i pokazivala rukom. Rozalija bi 
tada stala metlicom čistiti mrvice kruha. Nije se 
petljala u tuđe stvari. Žene ne bi trebale raditi. 
Komunisti su ženu učinili robinjom, bilo je njeno 
mišljenje koje je više puta ponovila, ali samo pred 
kćerima. Nikad nije toliko žena bilo zaposleno. Ona 
zna, ona ustaje rano u jutro. Mnoge ustaju još ra- 
nije i imaju još manju plaću. 

Sunce je peklo kao da je ljeio. A u ožujku je još 
bilo snijega. Morala je kupiti još metar drva zbog 
zime koja se razvlačila kao tijesto. Sada je sjedjela 
na dvorištu, na panju i svoje jadne noge izložila 
sunčanim zrakama. Vjerovala je u njihovu gotovo 
isejeljujuću moć. A u autobusu, dolazeći kroz sta- 
klo, poticali su glavobolju i opću nelagodnost, ali 
sada, na još uvijek hladnjikavom zraku (ispred 
kuće njegovala je cvijeće i malo prije ga je obišla: 
u sjeni je još bilo ostataka zimskih mrazeva), ugo- 
dno su je uspavljivali, djelovali i na križa umo- 
tana u vuneni rubac i na iznakažene listove. Može 
li sunce isušiti vodu što se tu slila iz svih dijelova 
tijela? Plave debele žile probile su se prema povr- 
šini i šutljivo prijeteći drijemale. Krv u njima ne 
može biti dobra krv, gladila ih je Rozalija tužno 
rukom. Glava joj je postajala teška od prejakog 
proljetnog sjaja. 

Kako su se dani oduljivali i uzimali od sunca sve 
više topline, koju je vlažna zemlja upijala i vraćala 
natrag da titra iznad njene površine, gusta, raz- 
bludna, škakljiva i opasna, tako se i Rozalijino sta- 
nje pogoršavalo, javljala su se nova slaba mjesta, 
oćutjela je bol u mišicama. Srce se počelo napinjati 
u grudnom košu kao da je na njega skliznula kanta 
masti u kojoj se sad guši. Sve teže se oslobađalo 
i smirivalo. Morala je otići iza zastora u priručno 
skladište pretrpano ambalažom i paketima da tu 
na tronošcu pomogne srcu u gušenju sa salom i 
masti. Sjedeći tu i oporavljajući se, pogled bi joj 
se zaustavio na pletenoj korpi za kruh podignutoj 
na vrh još nekakve otpisane starudije. Korpa u ko- 
joj je Lela prospavala svoja hranjiva mljekarska 
poslijepodneva. Hoće li i ona patiti od nogu, pi- 
tala se spuštajući dolje na njih izmučene oči. Hoće 
li to ostati u familiji, ili je to samo njena pokora? 
Da je Teofil ostao, živ, dabome, on, koji je i u 
Vrapču tako spretno lakoruko davao injekcije, nje- 
ne noge ne bi se promijenile. Nekoliko jakih švi- 
carskih injekcija i voda bi ishlapila, žile se povu- 
kle u dubinu a otekline splasle. Eh taj Teofil! Uvi- 
jek je pred njom nešto skrivao i otresao se da neke 
stvari, muške i političke, ženske ne trebaju znati. 
Dani pred Prvi maj zaista su prava ludnica u pro- 
davaonici. Ljudi kupuju i vladaju se kao da dolazi 
smak svijeta. Nitko nema sitnog, svi pokazuju kru- 
pne novčanice. Rozalija je nervozno po dnu ladice 
tražila kovani novac miješajući papirnati kao sala- 
tu. Ljudi ga previše imaju, zato ni ne vrijedi, ra- 
zmišljala je na glas. nadovezujući se na nečiju u- 
padicu. Bojala se da će aparat za kavu eksplodi- 
rati. Nisu ga isključivali od jutra do mraka. Pipni- 
čarka je bacala boce piva na led. Svima je bilo 
vruće, ulazili su već razdrljenih okovratnika. 
Samo da prođe ta gužva. priželjkivala je Rozalija 

i sama u znoju. Sisala je prst porezan na oštroj 
kori kukuružnjaka. Netko je pitao kad će opet biti 
friškog kruha. Tražila je jednu polureš štrucu za 
susjedu, blagajnicu iz mesnice. S prašnjavog ugri- 
janog pločnika dizao se vrući smrdljivi zrak i čepio 
joj nosnice. Ima Ji sitnoga deset tisuća, pita je dje- 
vojka koja prodaje namirnice. Rozalija ne odgova- 
ra, ruke joj obamiru, u mišicama kao da se kotura 
kamenje. Ne može ih podignuti iznad visine prsiju. 
Samo da prođe ta gužva koja je najveća oko podne. 
Danas su svi ranije otišli s posla. Kako se bezbri- 
žno smiju! Niz jednu bocu curi pjena. Dobro što je 
obula one stare široke pustene papuče. Do pola tri 
će izdržati, uvijek je izdržala. Malo će posjediti pri- 
je predaje novca. Nikamo joj se ne žuri. Tri dana 
sunčat će noge na dvorištu. Prognoza je dobra. Na 
raskršću kod Šubićeve opet su se  suđarili, ulazi 
netko s tom viješću. Svake godine je sve gore, do- 
daje drugi. Kako mogu piti rakiju po ovoj vrućini! 
Hladnjak je opet pokvaren, slanina se topi. 

Na njeno prignječeno srce tada se razlila ta uža- 
sna kanta masti i ono je pokušalo da se izvije, da 
poleti kao ptica, ali su mu krila utonula u mast, 
nije moglo zalepršati, očajnički je lupalo krilima 
po rastaljenoj masti u novom  beznadnom ritmu 
sljepljenog perja, malaksale srčike. 

Kad je klonula iza tezge ubrzano gutajući zrak ko- 
ga je za sve bilo dovoljno osim za nju, ženske su 
se uzvikale, ustrčale, zalamatale rukama. Odvukle 
su je iza zastora, raskopčale, štrcale na nju ledenu 
sodu vodu jer obične vode nije bilo... Kad je sti- 
gao liječnik prve pomoći srce Rozalije Snobok mi- 
rovalo je u stanjenoj masti a noge se počele hla- 
diti. Zaklopio je torbu i pozvao nosila. Skupilo se 
prolaznika koji su se brzo razilazili čim bi saznali 
što se zbilo. U to je pekarski automobil dovezao 
novu pošiljku svježeg kruha i radnici su se žurili 
da ga istovare i isporuče .. 

Kad im je javljeno, Lela je imala kosu u viklerima, 
a Marta je sjedila u Erevetu 1 u jednu koveriu sta- 
vljala dio plaće namijenjen štednji. Osim toga, 
Lela je bila pozvana da Prvi maj provede u jednoj 
vili u Novom Vinodolskom. 

Električni vlak za Rijeku prosiktao je remetine- 
čkim nasipom. 

RJEŠAVA Li ZAKON O SREDNJEM OBRAZOVANJU 
POLOŽAJ UČENIKA U PRIVREDI? 


»Uslovi života i rada radničkog podinlatka, IV. 

naročito učenika u privredi, sporo se 

poboljšavaju, iako su godinama akuini. Dolaze i oni od privatnih obrtnika, Žale 

Danas smo, eto, suočeni s pojavom da su se. Ništa nije regulirano. Ni praktična 

škole za radnička zanimanja na neki način nastava, ni radno vrijeme, ni nagrada za 

degradirane u odnosu na ostale srednje rad, ni odnosi. Postoje doduše neki Bia : : . 

škole, da su nastavni programi takvi da ne općinski normativi, ali... opet se mora Skola je izdala diplomu KV radnika. Što izjednačene su s ostalim srednjim škola- 

osiguravaju dovoljnu stručnost i  ospo- šutjeti, jer »mjesto se mora čuvati; kakvo stoji iza te diplome? Razumljivo, u tskvim ma, a škole učenika u privredi nestaju. 

sobljavanje modernih proizvodača.« je, da je. ipak je mjesto«. (Oni često misle slučajevima  »gazda« će dat  pozitivuu Dosadašnja praksa (ne samo na području 

TITO, u Zagrebu. u povodu proslave 590. da je u društvenom sektoru bolje. Negdie ocjenu prakse. Sabor SR Hrvaiske usvojio školstva) pokazuje nam da krize nastupaju 

godišnjice SKJ i SKOJ-a i jest. tamo gdje je proces učenja i rada, ie nedavno Zakon o srednjem obrazova- najčešće ne kao posljedica određenih 
živola i uvjeta organiziran, planiran _ i nju. Neće više biti »šegrta«, pisali su i normi i zaključaka, zakona i odluka, već 
ESTER vođen. Tamo se praksa ne govorili euforično mnogi u tisku. Možda i zato što se propisi A kr smo 

TR razilazi s normama iz pravilnika. Ali. & get : u Hrvatskoj novi Zakon, ali »šegrtovanja« 

nema mnogo takvih organizacija.) Žale se. po om repa ono apoenn u neće biti tek onda kada sva ova pitanja i 

Tko je to učenik u privredi, naučnik, Primili smo jednoga od niih. U trećoj praksi. A one su više nego pozitivne. Tobi Po E ih a H bud 

»šegrt«, kako _ ga _ često, Ss Drima ua Nije znao 2 godnu ses: Praksu organizirsju škole u skladu s nos čin SE i m enu a z 

ruganja. nazivaju stariji radnici, poslovođe ciju. ada smo ga pitali za razlog. por išni 4 i : riješeni ili se počnu rješavati — u praksi. 

i majstori? Učenik u privredi, tko je to? odgovorio je da nikada nije radio na tim Pa e vrakrinim e dova s abe 

Jedan od mnogih, od nekoliko desetaka poslovima. već je »pomasgao sazdarici u den je maksimaian broj sati teoretske i Dra O Miletić 

tisuća onih koji su se odlučili da »uče kući« praktične nastave. škole za KV radnike g 


zanat«. jer drukčije nije moglo biti; jedan 
od onih koji polaze različite škole učenika 
u privredi. Učenik u privredi zapravo je 
još dijete. Dijete koje _ mora _ biti u 
tvorničkom krugu prije Lvorničke sirene. 
to je omladinac koji i radi i uči, kojemu 
radno vrijeme nije 42 sata (kao kod svih 
ostalih radnika), nego često i znatno duže. 
Netko je od njih imao sreću da dođe u 
dački dom. omladinski hotel ili kakav 
tvornički hotel za semece. Netko je 1 kod 
roditelja. I taj mali broj učenika ima 
toplu i suhu sobu i svoj krevet, dok 
mnogi stanuju u »Špelunkama«, u jadnim, 
mračnim i vlažnim sobicama, daleko od 
grada, često po dvojica na jednom ležaju 
ili po trojica na dvama, bez ogrjeva zimi. 
bez budilice, a mora se stići prije sirene. 
Učenik u privredi volazi jednu od škola 
drugoga stupnja, koje su sve do prije 
nekoliko dana bile drugorazredne u od- 
nosu na ostale škole. 


JUL 


Učenik u privredi — to je jedan od 
mnogih koji ne znaju ili nisu znali jesu li 
učenici škole, poduzeća ili, štoviše, radne 
jedinice. Jer, kao učenici škole oni se 
pokoravaju školskim propisima i u školi 
uče, spremaju se za stručne radnike, ali u 
poduzeću imaju ugovore, A onaj tko in 
plaća i tko organizira praktičnu izobrazbu, 
taj je gospodar. Pa onda, u velikim 
poduzećima,  organiziranima po _ radnim 
jedinicama, učenik postaje još zbunjeniji, 
obezglavljeniji, Jer, u poduzeću mu kažu 
da se ima vladati prema odredbama 
pravilnika o izobrazbi, učenju u privredi 
ili nekog drugog. a u radnoj jedinici 
stvaraju svoje »przvilnike i zakone« prak- 
som koja se ne slaže s normiranim i 
propisanim. I tako razapet između više 
njih nadležnih, koji se svi »zdušno brinu o 
njemu«, učenik u privredi osjeća i vidi da 
je ta briga u prvom redu usmjerena ne 
proizvodnju, a ne na čovjeka. U radnoj 
organizaciji on postaje potrkalo, »dievojka 
za sve«, najviše za sporedne poslove. onaj 
koji gura kolica, tegli, trči po »gablec« i 
vrši druge usluge, izobrazba. osposobija- 
vanje, struka, praktična nastava u skladu 
s programima (kojih najčešće i nema), sve 
to nije važno. On mora ostati. te raditi i 
prekovremeno kad ima puno posla (jer 
tako su i nijcgovi majstori i poslovođe 
izučavali zanat u staroj Juvgovini), on 
mora rješavati probleme i »gasiti požare u 
proizvodnji za 100 ili 150 dinara mjesečna. 
što je jedva dostatno i za prijevoz. 
Proklamacije, normativni akti, zakoni, 
odluke, rezolucije — sve je to mrtvo siovo 
ako se ne uzbilji u praksi, ako mu praksa 
ne pruži krvotok i život. A najčešće je 
tako. Onda se čudimo što nam učenici kad 
završe, kad postanu kvalificirani radnici, 
odlaze iz poduzeća i čak i u inozemstvo, 
gdje mogu naučiti i više i bolje, i 
razumljivo — uz bolje maierijalne uvjete 
(Nekoliko velikih radnih organizacija u 
Zagrebu već nekoliko godina muku muči i 
ne može dobiti ni poiovicu od broja 
učenika predviđenog natječajima. a oni se 
razašilju i izvan Hrvatske). 


HI. 


A odnosi? Meduljudski odnosi? Nei:jeika 
uplakana djeca dolsze i žale se. Djevojčice 
na napastovanje šefova i poslovođa, koji 
»u eri seksualne revolucije« smatraju da u 
tim godinama i nema djevica, a dječaci na 
maltretiranja, vrijeđanja nazivima iz zo- 
ologije, šumaranja. izrugivanja i sl. I 8 
kakvim traumama treba stupiti taj omla- 
dinac u svijet! Kakve spoznaje i moralne 
pouke da ponese u praksu, u stvarnost, u 
društvo. kad vidi da uvjet napredovanja 
postaje često apsolutna poslušnost, poda- 


re Be M EU svaka kap vinjaka TRENK daje vam osjećaj posebne ugodnosti i topline 
VIVAT PANDUR - VIVAT TRENK! ŽIVJELI UZ VINJAK TRENK: 


rukovodilac, jer on ie uvijek u pravu! On 
vidi (već u početku. a kasnije sve više) 
kako pojedinci  privatiziraju — društvena 
sredstva. on vidi da grupa u pogonu, 
radionici ili u prodavaonici može više 
nego svi normativni akti, ali mora _ se 
šutjeti želi li se završiti — a onda će 
valjda i on tako isto postupati s drugima 
koji dođu. jer je tako  izobražavan. 
Umjesto — prometejskog  iđeala — čovjeka, 
umjesto revolucionarnosti mladosti koja 
€e žarom i novošću osvježiti sve kamo 
dođe i uđe, njemu se odmah na početku 
nameće kao pretpostavka uspjeha servil- 
nost i gmizavost, a bezličnost i pokvare- 
nost kao metoda i stil života. 

OTVORENO PISMO PREDSJEDNI- 
STVU GRADSKE KONFERENCIJE 
SAVEZA KOMUNISTA U ZAGREBU 
U povodu isključenja sveučilišnih do- 
cenata dr. Šime Đodana i dr. Marka 
Veselice iz Saveza komunista, a s ob- 
zirom na činjenicu da se jedan dio 
optužbi okomio i na djelovanje spo- 
menutih docenata među studentima, 
a također s obzirom na reagiranje 
Fredsjedništva Saveza studenata Hr- 
vatske smatramo svojom dužnošću da 
kao članovi Koordinacionog odbora 
Saveza studenata u Zadru izrazimo 
svoje neslaganje sa spomenutim odlu- 
kama Predsjedništva Gradske konfe- 
rencije SK Zagreb. 


Zadarski studenti i javnost oduševlje- 
mo su pozdravili izlaganja dr. Veselice 
i dr. Đodana na našoj studentskoj tri- 
bini »Hrvatska jučer i danas« u Na- 
rodnom kazalištu 12. svibnja o. g. Ni- 
tko od prisutnih nije vidio u njiho- 
vim riječima ni jednu formulaciju 
kojom bi se moglo naslutiti da su nji- 
hova uvjerenja antisamoupravna i an- 
tisocijalistička, odnosno da je njima 
interes radničke klase tuđ. Naprotiv! 
Iz njihovih predavanja jasno je do- 
lazilo do izražaja da je-upravo borba 
za samoupravljanje garancija da ra- 
dni čovjek sam odlučuje o svom go- 
spodarsko-društvenom položaju i to 
je osnovni motiv njihova djelovanja. 
Upravo zbog interesa radničke klase 
spomenuta dvojica beskompromisno 
su napadali sve one strukture koje 
koče puno ostvarivanje samoupravnih 
principa. Te strukture su, uostalom, 
na stalnom udaru naše najšire javno- 
sti, a spominju se u općim nazivima: 
birokratizma, centralizma,  etatizma, 
koje izazivaju i hrane pojave unitari- 
zma, staljinizma i šovinizma. Budući 
da su te strukture — po logici povije- 
snog razvoja prvenstveno koncentri- 
rane u Beogradu, razumljivo je da su 
cne većim dijelom popunjene iz re- 
dova srpske birokračije. Međutim spo- 
menuta dvojića ni jednom nisu zabo- 
ravljali osuditi ni hrvatski birokrati- 
zam, kao ni birokratizam ostalih na- 
roda i republika Jugoslavije, koji su 
se nalazili zajedno, a protiv interesa 
radničke klase. Iz njihova izlaganja je 
proizlazilo da je za njih nacionalno 
pitanje strateško pitanje, koje jedino 
omogućava afirmaciju samoupravnog 
socijalizma, te da oni ova dva aspek- 
ia — nacionalno i klasno — ne odva- 
jaju. Ukoliko su u svojim osudama 
vladajućih struktura bili oštriji i u iz- 
nošenju statističkih podataka radi- 
kalniji od minimalnih zahtjeva našeg 
rukovodstva, to spada u njihovu stru- 
ku; oni su prvenstveno znanstvenici 
vijest našeg poslijeratnog razvoja. Pi- 
tanje taktike ne mora biti njihova ob- 
veza, bar ne u znanstvenom radu. Me- 
đutim ako se zbog toga činilo da im 
radi partijske discipline i demokrat- 
skog centralizma nije više mjesto u 
SK, a čime se ne možemo složiti, po- 
sebno je nedopustivo proglasiti ih »za- 
vrbovanim kontrarevolucionarima« i 
sl. 
Bitno: je međutim, da njihovo izlaga- 
nje nije laž, da nije bilo raspirivanje 
nacionalne mržnje, jer je motivirano 
bržim prosperitetom Hrvatske, znači 
svih radnih ljudi koji žive u Hrvat- 
skoj. Nakon isključenja Veselice i Đo- 
dana iz SK, svaka daljnja borba za 
interese radničke klase Hrvatske mo- 
ći će se okarakterizirati sa stajališta 
nekih apstraktnih jugoslavenskih in- 
teresa i dogmatizma: kao negativna. 
Isključenje Veselice i Đodana doživ- 
ljavamo kao težak udarac zacrtanog 
kursa i naših nadanja. Zatvaranje 
očiju pred gospodarskim i društve- 
nim problemima o kojima su oštro 
goovrili Đodan i Veselica znači od- 


Ispravak 


U prošlom broju »Hrv. tjednika«, u 

rubrici Ljetopis, u osvrtu pod naslovam 

»Dostojno uspomeni na Satchma« oma- 

škom je tiskano: 

— na svršetku petog odlomka umjesto 
..i sastav s kojim je...« treba da 

stoji s... i dio sastava s kojim je prvi 


put gostovao u Zagrebu.« Naime. od 


onog sastava iz 1956. g. s kojim je 
Armstrong gostovao u Gani, u Zagre- 
bu su nastupili samo trombonist Tru- 
mmy Young i kontrabasist Arvell Shaw. 
— umjesto »Sekstetu se sada pridružio 
Tomisiav Borić, ...« početak trećeg od- 
lomka praviino glasi: »Sekstetu se sada 
pridružio mijav Barić — trombon 
(pozauna). 
Molimo sldzbehika i pjevača istih ime- 
nA, a različitih prezimena, .te štovano 
čitateljstvo da uvaže ovaj ispravak. 

b. 


gađati rješenja od životnog  inte- 
resa za Hrvatsku. Dogodilo se da 
su isključeni iz SK dosljedni borci 
za soc. samoupravljanje i gospo- 
darski preobražaj SRH i SFRJ, a ne 
oni koji su kočnica prosperiteta tj. 
oni koje su ova dvojica kritizirali. Iz 
svega izloženog proizilazi naša puna 
podrška stavovima Predsjedništva Sa- 
veza studenata Hrvatske sa sastanka 
u Splitu 28. srpnja 1971. g. 

Petar Vuleta, predsjednik 

Saveza studenata Zadar 

Članovi KO Saveza stu- 

denata: 
Mate Kutleša, — Tihomil 
Maštrović, Nikola Jakšić 


IZJAVA ZAVIČAJNOG KLUBA 
STUDENATA OPĆINE IMOTSKI 
Zavičajni klub studenata općine Imot- 
ski na svom izvanrednom saboru odr- 
žanom 7. kolovoza 1971. godine _ u 
Imotskom uz nazočnost velikog broja 
studenata i građana ove komune ras- 
pravljao je o najnovijoj političkog si- 
tuaciji, posebno o aktivnosti SS Hr- 
vatske, SS Zagreba, SS Splita, te o 
odlukama — Predsjedništva = gradske 
konferencije SK Zagreba. 

U nizu izlaganja velikog broja stu- 
denata mogla se jasno otkriti jedna 
dosljednost i samokritičnost — prema 
svemu što je u posljednje vrijeme po- 
treslo našu političku javnost. Studenti 
Imotskog se pridružuju svim napred- 
nim snagama Socijalističke republike 
Hrvatske koji dosljedno provode po- 
litiku SKH zacrtanu na Desetoj sjed- 
nici CK SKH i Prvoj konferenciji 
SKJ. 

Oni koji i za milimetar odstupe od 
tc platforme, pa ma, iko to bio, naići 
će na žestoki otpor svih nas studena- 
ta koji smo dosljedno angažirani na 
sprovođenju samoupravnog  socijali- 
zma i potpunog ostvarenja hrvatske 
državnosti proklamirane ustavnim a- 
mandmanima. 

Posljednje odluke — Predsjedništva 
gradske konferencije SK Zagreba 
smatramo neadekvatnim jer o politi- 
čkom djelovanju dvojice istaknutih 
komunista i znanstvenih radnika - dr. 
Šime Đodana i dr. Marka Veselice pri- 
je svega trebale su raspravljati ma- 
tične organizacije SK Pravnog fakul- 
teta i Fakulteta ekonomskih nauka, te 
Sveučilišni komitet SKH i donijeti 
meritorne odluke e njihovom javnom 


.djelovanju. Budući da mi studenti po- 


znajemo dr. Đodana i dr. Veselicu kao 
istaknute i beskompromisne borce za 


.samoupravni socijalizam i prava rad- 


nih ljudi, držimo da su odluke Pred- 


.sjedništva gradske konferencije SK 


Zagreba prebrzo donešene, nedovolj- 


.no argumentirane i kao takve nepri- 


hvatljive. 

U potpunosti prihvaćamo zaključke 
Predsjedništva SS Hrvatske, SS Za- 
greba, SS Splita, SS Zadra u kojima 
se jasno vidi da studenti nisu odstu- 
pili od zacrtanog kursa Đesete sjed- 
nice CK SKH i Prve konferencije 
SKJ, pa prema tome odbacujemo kle- 
vete pojedinih organizacija koje su 
rukovodstva Saveza studenata u našoj 
republici okarakterizirala šovinistič- 
kim i nacionalističkim, Smatramo. da 
Savez komunista i Savez studenata 
i svi radni ljudi naše zajednice mora- 
ju biti maksimalno angažirani na rje- 
šavanju gorućih gospodarstvenih pre- 
blema koi su glavni kamen spoticanja 
svih naših nesporazuma. 

Savez komunista mora biti najviše 
angažiran na ovim problemima, a ne 
tražiti neprijatelja gdje ga nema (po- 
sljednji govori Vladimira Bakarića u 
kojima se spominje  neofrankovština 
koja danas u Hrvatskoj sigurno ne 
postoji). 

Studenti Imotskog će i čalje djelovati 
na zacrtanoj: liniji Desete sjednice i 
još jednom daju obećanje da će se 
beskompromisno boriti za ravnoprav- 
ncst, samoupavni socijalizam i suve- 
renu hrvatsku državu u okvirima 


' bratske zajednice Socijalističke Fede- 
.rativne Republike Jugoslavije. 


Studenti okupljeni na 
izvanrednom Saboru Zavi- 
čajnog kluba studenata 
općine. Imotski 


SAOPCENJE 

Na skupu sveučilištaraca dđakovštine, 
održanom '7. kolovoza 1971. u Đakovu, 
na kojem se raspravljalo između osta- 
log o najnovijoj“ političkoj situaciji 
u Hrvatskoj, doneseno je saopćenje: 
Nismo se okupili rađi političkih raz- 
djelbi i »raskrižja«, već glede objek- 
tivnog sagledavanja novonastalog po- 
litičkog stanja u republici, izazvanog 
odlukama Predsjedništva GK SK Za- 


. gospodarski vid, 


. političkim. Zato 
dvojice znanstvenika nužno nalazi na 

greba i saopćenjima koja su slijedila 
iza toga. Mi nećemo ispitivati krivi- 
cu, nego protestiramo protiv takve 
odluke Predsjedništva GK SK Zagre- 
ba, koja je donijeta bez šire konzul- 
tacije sa osnovnim organizacijama SK 
iu vrijeme dok većina studenata i ra- 
dnih ljudi fakulteta nije bilo u Za- 
grebu. Ne možemo prihvatiti ishitrene 
političke kvalifikacije, izrečene o dvo- 
jici znanstvenika, dr. Marku Veselici 
i dr. Šimi Đodanu. Smatramo neodr- 
živim stavove, prema dosada iznese- 
nim dokazima, da su oni antisamou- 
pravni i antisocijalistički elementi, te 
da su šovinisti i nacionalisti. 
Iz njihovih istupa i rada, ne mogu se 
naći argumenti za tako teške optužbe 
te zahtijevamo da se ispita objektiv- 
nost ovakvih zaključaka. U potpuno- 
sti podržavamo saopćenja Predsjed- 
ništva SS Hrvatske, Zagreba i Splita, 
jer smatramo da izražavaju mišljenje 
većine sveučilištaraca. Također odba- 
cujemo izjavu Predsjedništva GK SK 
Zagreba povodom ovih saopćenja a 
gdje se kaže: »Potpuno je vidljivo da 
se radi o političkim porukama, čiji je 
cilj da se omalovaže i degradiraju sta- 
vovi i zaključci partijskog foruma... .«, 
jer se smatranje da je jedna odluka 
pogrešna i štetna ne može proglasiti 
omalovažavanjem onoga tko ju je do- 
nio. Pogotovo moramo odbaciti ten- 
denciju koja želi pokazati kako je stu- 
dentski pokret manipuliran i koja ga 
na taj način želi prikazati kao pro- 
tivnika politike SKH i SKJ. Poruču- 
jemo svima da ćemo ostati uz naše 
studentsko rukovodstvo sve dok ono 
bude s nama i odlučno i hrabro izra- 
žavalo naše interese. 

Zavičajni klub sveučilištaraca 

Đakovštine 

Predsjednik: Ivica Brkič. v. r. 


SAOPCENJE SA SJEDNICE KOOR- 
DINACIONOG ODBORA SAVEZA 
STUDENATA FILOZOFSKOG FA- 
KULTETA U ZAGREBU 


Koordinacioni odbor Saveza studenata 
Filozofskog fakulteta na sjednici odr- 
žanoj 13. kolovoza 1971. raspravljao je 
o novonastaloj društvovno-političkoj 
situaciji u svezi s odlukama 17. sjed- 
nice Predsjedništva GK SKH Zagre- 
ba i reagiranju studentskih vodstava 
na.te odluke, te donio slijedeće 


SAOPĆENJE 

Nije samo pravo, već i dužnost Save- 
za studenata Hrvatske kao društveno- 
političke organizacije da se uključi s 
punom odgovornošću pred narodom u 
rješavanje problema od bitnog intere- 
sa za naš razvitak. Predsjedništvo SS 
Hrvatske, kao i studentska predsjed- 
nišiva u pojedinim sveučilišnim sre- 
dištima u Hrvatskoj, legalno su iza- 
brana rukovodeća tijela, te priče o 
*grupama koje su uzurpirale vlast u 
studentskoj .organizaciji« ostavljamo 
onima, kojima su potrebite. u pomanj- 
kanju ozbiljnih dokoza pri napadu 
na studentska rukovodstva u našoj 
republici. Dapače, podržavamo saop- 
čenja Predsjedništva SS Hrvatske, 
Zagreba, Splita i Zadra pridružujući 
se tako podrškama Zavičajnih klubova 
Imotskog, Đakova te zavičajnog, kluba 
»Petar Zoranić« u Žadru, jer smatra- 
mo da su odluke i7. sjednice GK SKH 


. Zagreba o isključenju iz SK poznatih 
.hrvatskih znanstvenika dr. Šime Đo- 


dana i dr. Marka Veselice, profesora 
političke ekonomije, donijete neargu- 
mentirano. : 
Znanstvena specijalnost dr. Đodana i 
dr. Veselice u sebi sadrži i politički i 
jer su gospodar- 
uskoj svezi s 
se. djelovanje ove 


ski problemi u 


području. političkog, te se ni jedan od 
spomenutih vidova ne može prematra- 


-ti odvojeno, a da se ne: stvori jedno- 


strana, kriva i u biti štetna predodžba 


- o njihovom djelovanju. 


Dr. Đodan i dr. Veselica svojim su 
znanstvenim djelima i; javnim jstu- 
pima ukazivali na uzroke koji su do- 
veli do abnormalnog položaja hrvat- 
skog gospodarstva, rasta iseljavanja 
hrvatskog pučanstva, povećanja cije- 
na općepotrošnih dobara, stalnog opa- 
danja vrijednosti dinara, na neriješen 
carinski i devizni sustav, nezadovo- 
ljavajući i problematični način finan- 
ciranja federacije, na problem otuđe- 
nih središta društveno-političke moći, 
nejasan položaj financijskog kapitala, 
neravnopravan i nesiguran položaj se- 
ljaštva i na druge probleme našega 
razvitka, u čemu nisu bili usamljeni. 
Po našem suđu, ispravno i dosljedno 


rješavanje gospodarskih problema je- 
dan je od temeljnih čimbenika kla- 
sne emancipacije i nacionalne ravno- 
pravnosti u nas. 

Upravo otpor tome a ne težnja za tim, 
uvjereni smo, stvara nepovjerenje i 
unosi nemir u puk. 

Zbog svega toga ne možemo odobriti 
postupak po komu su dr. Đodan i dr, 
Veselica isključeni iz Saveza komuni- 
sta, a posebno zato što smatramo da 
bi prije svih o njima morale raspra- 
vljati osnovne organizacije SK na 
Pravnom fakultetu i na Fakultetu po- 
litičkih nauka. 


Koordinacioni odbor 
Saveza studenata Filozofskog 
fakulteta u Zagrebu 


SAVEZ STUDENATA MEDICINE 
Fakultetski odbor 
Broj: 36-L/71 
Zagreb, 9. kolovoza 1971 
Prošlog tjedna objavljen je u dnev- 
nom tisku dopis Sekretarijata OOSK 
Medicinskog fakulteta u povodu sa- 
općenja Predsjedništva Saveza Stu- 
denata Hrvatske, Zagreba _ i Splita, 
Budući su dopis potpisali i troje čla- 
nova Fakultetskog odbora Medicinskog 
fakulteta, javnosti je prezentiran kao 
službeni stav Sekretarijata OOSK i 
Fakultetskog odbora Saveza studenata 
medicine. Međutim to nije stav Fa- 
kultetskog odbora, koji zbog ljetnih 
praznika nije održao svoj sastanak, 
Mišljenja pojedinih članova FO-a ni- 
su i ne mogu se interpretirati kao 
stav Fakultetskog odbora Medicinskog 
iakuiteta. S toga spomenuto saopće- 
nje može predstavljati samo službeni 
stav Sekretarijata OOSK Medicinskog 
fakulteta. 

Fakultetski odbor SSMF 

(Zlatko Jelača, tajnik) 


OTVORENO PISMO PREDSJEDNI- 
ŠTVU GRADSKE KONFERENCIJE 
SAVEZA KOMUNISTA ZAGREB 


Upravni odbor Zavičajnog kluba za- 
darskih i biogradskih sveučilištaraca 
»Petar Zoranić« u Zagrebu daje slije- 
deće saopćenje povodom isključenja 
dra Šime Đodana i dra Marka Vese- 
lice iz SK-a. 
Dajemo punu podršku Predsjedništva 
Saveza studenata Hrvatske. 
Predsjedništvu Saveza studenata Za- 
greba, Splita, Zadra i Zavičajnom 
klubu studenata Đakovštine povodom 
isključenja dra Šime Đodana i dra 
Marka Veselice iz SK izjavljujući da 
se ne možemo složiti s odlukom Grad- 
ske konferencije SK Zagreba. 
Svoj stav temeljimo na poznavanju 
njihova znanstvenoga i društveno po- 
litičkog rada i njihove borbe za punu 
ravnopravnost SR Hrvatske i nacio- 
nalnu emancipaciju hrvatskog naroda 
u okviru samoupravne SFRJ. Mi stu- 
aenti gledamo u dru Šimi Đodanu i 
dru Marku Veselici dosljedne borce za 
samoupravnu Hrvatsku i za interese 
radničke klase u cjelini. Optužbe od 
strane Predsjedništva Gradske kon- 
jerencije SK Zagreba tendenciozne su 
i smišljeno uperene protiv istaknutih 
boraca za socijalizam i samoupravlja- 
nje u Hrvatskoj. 
Slijedeći smjernice Desetog plenuma 
CK SKH i kursa SKH i SKJu dr. Šime 
Đodan i dr. Marko Veselica u svojim 
javnim istupanjima nisu nikad po na- 
šem mišljenju zauzimali suprotan 
stav, nisu odvajali nacionalni mome- 
nat od klasnoga, niti su širili šovini- 
stičke parole među hrvatski narod, 
kako im se to pripisuje. 
Da su naši stavovi identični sa veli- 
kom većinom mlade hrvatske inteli- 
gencije, vidi se po reakciji i negodo- 
vanju studentskih organizacija prema 
odluci Predsjedništva Gradske kon- 
ferencije SK Zagreba. I Pored ovog 
neslaganja s odlukom Predsjedništva 
Gradske konferencije SK Zagreba, 
tvrdimo da i dalje stojimo na zacr- 
tanom kursu SKH i SKJu i da je to 
jedina platforma našeg djelovanja. 
Vjerujemo ipak da ovim slučajem ne- 
će biti doveđeno u pitanje smjernice 
Desetog plenuma CK SK Hrvatske. 
Ovu našu odluku donijeli smo teme- 
ljeći na pomanjkanju argumenata koji 
su navedeni kao dokazni materijal za 
isključenje dra Marka Veselice i dra 
Šime Đodana, Ukoliko, Gradska kon- 
ferencija ili bilo koji drugi organ SK 
pruži prave dokaze o njihovu skreta- 
nju s kursa SKH spremni smo revi= 
dirati svoje stavove. 
Zadar, 10. VIII. 71. 

Upravni odbor kluba 

»Petar Zoranić« 

Predsjednik: Petar Šale 

karte na stol 


PITANJA 


Bori Pavloviću, 
sekretaru 
Gratskog 
komiteta 
Saveza 
komunista 
Beograda 


Druže  Pavloviću, kao sekretar 
Gradskog komiteta SK Beograda 
posjetili ste nedavno ORA »Beograd 
Ti«i tom prilikom razgovarali ste i s 
brigadirima — članovima Saveza 
komunista. Prema pisanju »Mlado- 
sti« (772-773 ) od 12. do 26 kolovoza 
1971., lista Saveza omladine Jugo- 
slavije, tom prigodom odgovorili ste 
i na slijedeće pitanje, koje citinanmo 
u cijelosti: 


»Na pitanje što misli o jugosloven- 
stvu i može li se ono izjednačiti sa 
unitarizmom, = sekretar — Gradske 
konferencije, Bora Pavlović, je 
odgovorio: 


— To se nikako ne myože izjednačiti! 
Jer, unitarizam negira postojanje 
nacionalnosti. Pa tako, za našu 
zajednicu, sam po sebi predstavlja 
apsurd. Ipak, nemojte misliti da 
jugoslovensivo u Savezu komunista 
ne postoji. Samo, ono se zasniva na 
priznavanju ravnopravnosti svih na- 
roda i nacionalnosti. Biti Jugosloven 
u okviru jugoslavensiva, to je odu- 
vek bilo u programu SK. Sistemom 
najpunije ravnopravnosti ogleda se i 
socijalističko jugoslovenstvo.« Ovaj 
Vaš odgovor, druže Pavloviću, zbu- 
nio je velik dio javnosti, a osobito 
članove SK koji su proučili Program 
SKJ. Jer, u cijelom Programu ni na 
jednom mjestu ne piše »Jugosloven 
u okviru jugoslovenstva, već se 
isključivo govori o »jugoslovenskom 
socijalističkom = patriotizmu«  »kao 
wbliku socijalističkog internaciona- 
lizma«, a »Svako drugačije tumače- 
nje negira princip samoopredeljenja 
i ravnopravnosti nareda«. 


Prema tome, druže Pavloviću, jav- 
nost s nestrpljenjem očekuje da 
odgovorite na pitanje: je li to 
slučajna greška novinara »Mladosti«, 
koji je krivo interpretirao vašu 
izjavu; li — ako nije posrijedi 
greška — da odgovorite: kada i gdje 
je donesen Program SKJ u kojem je 
programirano »jugoslovenstvo«? 


Saveznom _ 
izvršnom vijeću 


Poštovani drugovi, 

Prema izvještaju SDK, ukupna vri- 
jednost — nepokrivenih investicija 
dosegla je u svibnju 0. g. dvije 
mird. 441 mil. din. SDK naglašuje 
da investitori nisu  prijavljivali 
stvarna prekoračenja vrijednosti in- 
vesticija. Prema istom izvještaju 
neosigurana sredstva za investicije 
iznosila su u Srbiji milijardu i 363 
mil. din., u Hrvatskoj 313,5 mil., u 
Sloveniji 279,3 mil., u BiH 170,5 mil., 
u Makedoniji 161,6 mil. i u Crnoj 
Gori 153 mil. dinara. 


Zanima nas što namjeravate podđu- 
zeti povodom ovog izvještaja SDK, 


L_] 

»Prebrojava- 

m 
nje« prema 
Lipši 
Početkom ove godine izvršen je iz- 
bor direktora Komercijalne banke 
Vinkovci. Za direktora je imenovan 
viši statističar i dosadašnji direktor 
te banke — Miroslav Monar. 
Na ispravnost izbora direktora žalila 
su se dva kandidata. Prema njiho- 
vom navodu, natječaj i izbor direk- 
tora banke proveđeni su na temelju 
statuta koji nije prošao svu zakon- 
Ski obvezatnu proceduru. Pored to- 
ga, povrijeđena su neka načela i od- 
redbe i tog nevažećeg statuta (pita- 
nje stručne spreme, primjerice). 
Skupština općine Vinkovci poništila 
je izbor direktora banke utvrdivši 
prethodno da su navodi žalilaca op- 
ravdani i istiniti. U povodu ove od- 
luke sazvana je za 30. prosinca VAN- 
REDNA SKUPŠTINA  —KOMERCI- 
JALNE BANKE VINKOVCI. Glavna 
tema: Razmatranje Rješenja S. O. 
Vinkovci o poništenju odluke ban- 
ke o izboru Miroslava Monara za 
direktora Banke. 
Na Skupštini je utvrđeno da je od- 
luka Skupštine općine opravdana i 
temeljena na nepobitnim činjenica- 
ma. Međutim, Josip Lipša, društve- 
no-politički radnik iz Vinkovaca, iz- 
javio je u svojoj diskusiji »đa je od- 
luka o poništenju izbora direktora 
Banke donesena s ciljem da se na 
čelo Banke dovede Hrvat«, i to kao 
posljedica »neke konferencije održa- 
ne tamo u Zagrebu«. 
Lipšino izlaganje oštro je osuđeno 
kao obična insinuacija i izmišljotina. 
Nakon toga Lipša je izjavio: »Dru- 
govi, čemu toliko uzbuđenje? Pa to 
je samo moje osobno mišljenje!« 
To bi trebala biti olakšavajuća okol- 
nost, koja u svakom slučaju zbunju- 
je i postavlja nova pitanja. 


Sigurnost 
zemlje ili 
mononolizam? 


Jugoslavensko riječno brodarstvo, 
pošto je iz konkurencije isključilo 
strana riječna brodarska društva, ne 
prestaje brinuti brigu o sigurnosti 
zemlje, koja je tobože ugnožena 
ulaskom austrijskih brodova u Dra- 
vu. Istodobno JRB ne diže svoj glas 
protiv ulaska milijuna motornih vo- 
zila u našu zemlju, a ni protiv 
ulaska tisuća zrakoplova koji se 
spuštaju u naše zračne luke, Ni 
strani pomorski brodovi ne ugroža- 
vaju sigurnost naše zemlje, ili mož- 
da samo JRB, kojemu je očito jasno 
da nije u pitanju sigurnost zemlje, 
već njegov monopol. Problem je 
jedino u tomu što sada mi moramo 
uporno dokazivati da je ponovna 
internacionalizacija rijeka Save i 
Drave u interesu razvitka riječnog 
prometa Hrvatske, ali i Jugoslavije, 
jer osigurava veći opseg prometa u 
cjelini, iako, možda, djelomično i na 
štetu JRB-a — ako se poslovnije ne 
postavi i ako kao osnovni instru- 
ment svoga razvitka i ubuduće bude 
tražio diskriminaciju, svih radi oču- 
vanja vlastitog monopola. 


TOP-BISERI 


Veliki blef 

u nokeraškom 
stilu 

Tinta se još nije ni osušila na 
nedavnim odlukama SIV-a da for- 
mira kompenzacioni fond, kojega bi 
se sredstva formirala od povećanog 
poreza na promet robom luksuzne 
potrošnje, a koja bi se davala 
proizvođačima šećera, brašna, ulja i 
drugih prehrambenih proizvoda ka 
naknada za gubitak zbog zamrza- 
vanja cijena. No, prema najnovijim 
reagiranjima uljara, a izgleda i 
proizvođača šećera i brašna, tinta se 
zbog povišene temperature, čini se, 
neće ni osušiti. Naime, spomenuti 
proizvođači prehrambenih proizvoda 
nezadovoljni su vladinim odlukama i 
prijete obustavom rada ako se ne 
uvaže njihove ekonomske cijene. 
Prema tome, ne preostaje nam dru- 
go nego se upitati: premda je vlada 
povećala porez na promet i igraćim 
kartama kako bi stabilizirala priv- 
redne prilike i zaštitila standard 
radnog naroda, zašto nije koji »špil« 
karata zadržala i za sebe, da blefira 
u pokeru. a ne u gospodarstvu? 


Prihvatljiv 
prijedlog 

Besparica je dugogodišnja boljka 
naše privrede. Lijekovi joj se traže 
na sve strane. U toj potrazi ni Stane 
Kavčič nije ostao skrštenih ruku. Na 
nedavnim razgovorima u Sloven- 
gradcu objelodanio je čarobnu for- 
mulu pomoću koje se može naći put 
iz kruga neplaćenih računa i kilo- 
metarskih potraživanja. Suđeći po 
inspiraciji — formula je realistična. 
Jer, inspirirana je začetnikom rea- 
lizma u književnosti — Balzakom. 
No, pustimo autora da sam kaže: 
»Čitajte Balzaka koji je još u doba 
klasičnog kapitalizma opisivao kako 
su surovo kažnjavani oni koji nisu 
uredno plaćali Svoje dugove. Svaki 
je dužnik išao u zatvor. Izgleda da 
mi to još nismo shvatili.« Zaista. 
Formula je (apsolutno) prihvatljiva, 
pogotovu ako se zna da su najveći 
dužnici društveno-političke organi- 


Inter- 
nacionalizam 


Ako je vjerovati neslužbenoj izjavi 
jednog od funkcionara SKJ, uskoro 
bi trebalo doći do formiranja ogra- 
naka SKJ među našim radnicima 
zaposlenim u inozemstvu. Istodobno 
u zemlji će postojati tijelo koje će 
koordinirati radom tih ogranaka, sa 
sjedištem u najvišim partijskim ti- 
jelima. 

Zlobnici su skloni u ovoj izjavi 
tražiti motive koji su usko vezani uz 
Prikupljanje članarine, a potpuno 
svjesno i tendenciozno zanemaruju 
duboko klasnu podlogu i motive ove 
akcije u kojoj je u središtu pažnje 
briga za našeg radnog čovjeka, pa 
ma gdje se on nalazio. 


Turističke 
atrakcije 


Kad su u pitanju jugvslavenski 
turistički vodiči za strance, onda se 


ne treba ničemu čuditi: teško pro- 
hodan put može biti uortan u kartu 
kao cesta prvog reda, objekti kojih 
je izgradnja u nekom dalekom per- 
Spektivnom planu, po nekom čuđu 
nađu se ucrtani u turističke karte, a 
događaju se i još kojekakva čuda. 
Vjerojatno u svemu tome nema 
nikakve zle namjere; Engleska i 
Škotska imaju dvorce s duhovima, 
pa zašto mi ne bismo mogli imati 
auto-karte s imaginarnim cestama? 
Na koncu konca sve ipak spada u 
folklor, — ta ne smije se pustiti 
strani posjetilac da ode iz zemlje 
ravnodušan; ako ga već ne možemo 
oduševiti, treba ga natjerati da 
psuje. Sva je prilika da će pri tome 
upotrijebiti i po koji naš sočni izraz, 
a to je već dobitak, bar što se tiče 
jezičnog obogaćivanja stranaca. Tu- 
ristički savez Jugoslavije zna prire- 
diti i druga iznenađenja za strance, i 
to sve u dobroj namjeri i našem 
tradicionalnom poštenju; ovdje malo 
dodaj, ondje malo oduzmi, pa mirna 
Bosna, tko da gleda u sve te sitnice. 
U turističkoj karti za Jugoslaviju 
tiskanoj na njemačkom jeziku TU- 
RISTIČKI SAVEZ JUGOSLAVIJE 
nabraja gradove u kojima postoji 
pomoćna služba na jugoslavenskim 
cestama: Beograd, Ljubljana, Sko- 
pje, Novi Sad, Sarajevo, Titograd, 
Niš, Subotica, Pirot, Bitola, Ohrid, 
Strumica, Trebinje, Priština. Nigdje 
ni jedmog jedinog grada iz Hrvatske, 
koja ima najveći broj »turističkih 
kilometara«. Naši ograničeni moz- 
govi, opterećeni brigama za lokalne 
probleme, teško mogu domisliti op- 
Cejugoslavenske ciljeve Turističkog 
saveza Jugoslavije, pa je bolje da o 
svemu tome i ne razmišljamo nego 
da kao i do sada sve prepustimo 
njegovoj dobrohotnoj i mudroj skr- 
bi. Na taj zaključak tjera nas i 
broširani prospekt na njemačkom 
jeziku, kojega nakladnik nije doduše 
Turistički savez Jugoslavije, već 
ASTA-REISESTELLEN, bar tako piše 
na tom vodiču, a njime se njemački 
turisti upozoravaju da ne propuste 
iskoristiti priliku za izlet »u pretkr- 
šćanski Trogir, na stare utvrde 
Šibenika ili u Split s ostacima 
rimske, grčke, bizantinske i srpske 
kulture«. 


Očekuje se da će svi oni »znanstve- 
nici« koji su dugo godina u znoju 
lica svog uzalud tragali za ostacima 
pojedinih kultura na Jadranu kre- 
nuti u potragu za anonimnim infor- 
matorima njemačke turističke agen- 
cije koja je izdala ovaj vodič. 


Brzojav 


OBUSTAVITE DALJE — SLANJE 
HRVATSKOG TJEDNIKA NAMA I 
NAŠIM PRODAVNICAMA: LIŠTI- 
CL_ VITINA, LJUBUŠKOM, ČA- 
PLJINI, METKOVIĆU, PLOČAMA, 
GRADCU, MAKARSKOJ, STOCU I 
NEVESINJU. 


OSLOBOĐENJE, MOSTAR 
Možemo li to smatrati djelotvornim 
odgovorom na prikaz sudbine Za- 
grebačke kreditne banke u Mostaru? 
Je li to jedna od »zakonskih moguć= 
nosti« reagiranja? 


Održavanje Medđunarodnih mariološko-marijanskih kongresa 
u Zagrebu i u Mariji Bistrici od 6. do 15. kolovoza o. g. nije 
imalo samo teološko i religiozno značenje. Veoma bi pogreš- 
no bilo ako ne bismo znali ocijeniti također pažnje vrijedno 
kulturno značenje tih događaja, kao čvorišnog trenutka 
zgusnutosti u pothvatu da se jedna važna komponenta žive 
kulturne baštine hrvatskog nacionalnog bića plodovito pre- 
nese u složenost novih životnih cjelina i da pripomogne 
sazdavanju budućih sklopova u kojima će duh hrvatskog 
narodnog stvaralaštva moći očuvati i toliko potrebnu svijest 
svoga živog kontinuiteta i samosvjesnu smjelost da kreće u 
novo, bez straha da će izgubiti staro i već stečeno zato što 
žudi za novim, poduzima nešto što dosad nije bilo provjere- 
no, srlja u predjele dosad još neistražene. 


Crkva i međunarodno komuniciranje 


No možda na prvo mjesto valja staviti iskustvo međunarod- 
nog komuniciranja, koje je na tom kršćansko-religioznom 
području prilikom ovih kongresa doživjela Hrvatska. Razumi- 
je se, ne mislim ni najmanje podleći nekoj isključivosti, kao 
da bismo smjeli smetnuti s uma slična međunarodna komu- 
niciranja na kojem od kulturnih područja, na području špor- 
ta, na političkom području i sl., ili kao da bismo poistovjetili 
Katoličku Crkvu u Hrvatskoj jednostavno s hrvatskim naro- 
dom te potcijenili druge čimbenike i druge važne sastavne 
dijelove. Ipak, Katolička Crkva u ovom hrvatskom narodu 
postoji, ona je ovdje njegova, ona mu povijesno mnogo 
duguje, ali mu može i mnogo poslužiti, pripomoći, koristiti, 
Ovi su kongresi bili takva prigoda u kojoj je Crkva mogla 
hrvatskom narodu poslužiti, na međunarodnom planu, na crti 
— makar dugoročnijeg — ulaženja hrvatskog naroda kao 
takvog u kolo čovjeko-tvornih naroda, stvaralačkih za bu- 
dućnost, u transcendiranju igre međudržavnih interesa. 


Prvi u povijesti Crkve u Hrvatskoj 


Na VI. mariološkom kongresu u Zagrebu bilo je okupljeno 
više od stotinu teologa iz raznih naroda, među kojima je bilo 
oko desetak pripadnika nekatoličkih kršćanskih konfesija. To 
je bio prvi takav događaj u Crkvi u Hrvatskoj u njezinoj 
dugoj povijesti. Na Mariji Bistrici je 15. kolovoza bilo 
sabrano više od 100.000 ljudi. Ako su među tim mnoštvom 
golema većina bili vjernici iz Hrvatske te iz drugih krajeva 
Jugoslavije, ipak su tu bile i značajne vjerničke skupine iz 
drugih evropskih zemalja, čak iz daleke Španjolske. Za neke 
evropske narode ne bi taj događaj značio mnogo. Ali za nas 
u Hrvatskoj to je prvi takav događaj, pa ga zato ne treba 
potcijeniti. Dobro je imati na pameti da teologija po svojoj 
Srži nije nešto čisto kabinetsko, znanost sužena na komuni- 


čgiranje samo među stručnjacima, zatvorena u okvire katedri 
i laboratorija. Ona nužno ima komunitarnu dimenziju, uprav- 
ljena je na zajednicu vjernika, raste iz zajednice vjernika. 
Pogotovu pak tu zajedničarsku crtu ima samo vjerničko 
doživljavanje. Poradi toga izmjena misli, suočavanja i spoz- 


Radno predsjednišivo slavenske sekcije na kongresu (s lijeva na desno) Andrzej Krupa, Tomislav 


Šagi-Bunić i Jerko Fućak 


Oko 150.000 ljudi sakupilo se u Bistrici, malom 
mjestu kraj Zagreba 


nanja stečena na ovim kongresima u »srcu Hrvatske« — 
Zagrebu, živi religiozni doživljaji koji se usjekoše u srce 
onih koji su se ovdje skupili iz raznih zemalja, sve to ne 
može ostati bez posljedica i bez učinaka ne samo u daljnjem 
životu i radu onih koji su bili ovdje — to se razumije samo 
po sebi — nego ni u zajednicama u kojima oni žive i rade, s 
kojima će oni u budućnosti dijeliti proživljavanje kršćanskog 
zajedništva. Možemo pomisliti, recimo, samo na Francusku ili 
Belgiju, zemlje za koje bismo s pravom željeli da bolje s 
nama u Hrvatskoj duhovno komuniciraju, da se dublje 
međusobno poznajemo. Ova je prigoda svakako odigrala 
veliku ulogu za budućnost: da u Francuskoj i u Belgiji bude 
hrvatski narod bolje shvaćen i s većim simpatijama uziman 
u račun. Da se razumijemo: ne samo hrvatski katolici, nego i 
svi ostali. Bilo je dosta prigoda i okolnosti da katolici iz tih 
zemalja ovdje dožive susretljivost i čovjekoljubivu ozbiljnost, 
ne samo katolika nego i predstavnika otalih vjeroispovjednih 
skupina, kao i naših ateista-humanista, te nosilaca različtih 
Službi i dužnosti u našem društvu i državi. Ako mi katolici 
možda nismo ovu povijesnu priliku u svemu proželi tako 
istinskim kršćanskim i humanim djelom kako bismo bili 
mogli i morali, očito je da to moramo upisati u svoj 
povijesni deficit. A i ono što su gosti nama donijeli i pružili, 
bilo je sigurno velik poklon delikatne pozornosti i širokog 


HRVATSKI TJEDNIK br. 18. / 20. kolovoza 1971. 


Od 6. do 15. kolovoza u Zagrebu i Mariji Bistrici održani su VI. mariološki i XIII. marijanski 
kongres. Značenje i domet obiju manifestacija naša će javnost shvatiti vjerojatno tek naknad- 


no. Uredništvo Hrvatskog tjednika zamolilo je dva eminentna sudionika tih kongresa da za na- 


še čitaoce napišu svoje impresije i razmišljanja o Kongresu. Renć Laurentin poznat je 


francuski teolog, autor niza knjiga o mariologiji i Koncilu. U Zagrebu je boravio kao dopisnik 


pariškog »Figaroa« i čitavog niza uglednih revija i listova. 


Tomislav Šagi-Bunić nesumnjivo je najpoznatiji hrvatski teolog. Dr. Šagi-Bunić bio 


je teološki savjetnik kardinala Šepera na ll, vatikanskom koncilu. Po završeiku Koncila kardi- 


nal Šeper postao je predstojnikom Kongregacije za nauk vjere. Dr. Šagić-Bunić član je Središ- 


nje teološke komisije, intelektualno najreprezentativnijeg tijela suvremene katoličke Crkve. Ure- 


dništvo Hrvatskog tjednika zahvaljuje prof. Ren€ Lavrentinu i dr. Tomislavu Šagi-Buniću na 


spremnosti da napišu tekstove za naš list u situaciji koja je bila radna i svečana u isto vrijeme. 


otvaranja duhovnog sadržaja što ga nose u srcu. Belgijski je 
primas kardinal Suenens duboko ucrtao svoju osobnost u 
srca mnogih naših ljudi, mladih i starih, posebno onih koji 
su slušali njegovu ozbiljnu i sadržajnu riječ. Jedan me je 
stari pravnik s uzbuđenjem presreo da izrazi svoje odušev- 
ljenje nad markantnom figurom belgijskog primasa, »odlič- 
nog govornika, a još odličnijeg teologa žive vjere«. 


Kongres i »teologija revolucije« 


Na konferenciji za tisak koju su davali. kongresni teolozi, na 
čelu s R. Laurentinom, rekao je jedan njemački novinar — 
upola pitajući a upola tvrdeći — da je »ovo kongres konzerva- 
tivnog dijela teologa Katoličke Crkve«, Ako se odbije od tog 
mišljenja ono što u njemu znači pomalo pojednostavljeno i 
naivno prenošenje političkih kategorija na područje teologije, 
možemo prihvatiti da ima nešto istine u onome što se htjela 
reći. Na kongresu zaista nije bilo nekih glasovitih suvreme- 
nih teoloških imena koja ubrajaju među »borce za novo«. 
Razlog je u tome što se ti teolozi danas ne bave mariologi- 
jom, nego su svu svoju pozornost usredotočili na druga 
pitanja koja su danas goruća. Očito da onda nije bilo razloga 
da dolaze na jedan mariološki kongres. Mariološke su teme 
po sebi više tradicionalne u katoličkoj teologiji nego npr. 
iema o »teologiji revolucije«, I kršćani ih ne osjećaju tako 
neposredno važnima za problem prisutnosti Crkve i kršćan- 
stva u sadašnjem i budućem svijetu kao neke druge teme. Pa 
ni za samu teološku problematiku u okviru ekumenskog 
rada, za traženje većeg jedinstva među razjedinjenim krš+- 
ćanskim zajednicama, pitanja o Mariji nisu na prvom mjestu. 
Ipak ta pitanja imaju u tom području veliku važnost, a nitko 
im ne može zanijekati značenje u okviru proživljavanja 
kršćanskog života u Katoličkoj Crkvi posljednih stoljeća. Baš 
ta dva posljednja razloga, teološkog premišljanja pokretnih 
sila vjerničkog života u Katoličkoj Crkvi i produbljivanja 
teološke problematike u području ekumenizma, bila su 
odlučujuća da je pokretač i organizator međunarodnih mario- 
loških kongresa dr. Karlo Balić — kako saznajemo iz 
njegovih izjava — nastavio s njihovim organiziranjem i da je 
ovaj, šesti po redu, organizirao upravo u svojoj domovini, u 
Zagrebu. A to je 1 dosta da takvi kongresi budu opravdani. 

No naša je sredina bila i posebno prikladna za održavanje 
ovoga kongresa, a njegova »konzervativnost« ili »progresiv= 
nost« dobiva unutar odrednica naše konkretne sadašnje 
stvarnosti posebno značenje i posebnu obojenost. Dr. Balić 
odlučio se da tema kongresa bude povijesno-teološko istra- 
živanje pobožnosti prema Mariji i učenja o Mariji u povijesti 
kršćanstva od VI. do XI. stoljeća, To je za nas u Hrvatskoj 
bilo donekle nespretno: zahvaća, istina, doba kad je u 
Hrvatskoj vladala narodna dinastija, ali iz toga doba imamo 
premalo pisanih spomenika koji bi se ticali Marije, pak smo 
zato željeli da se tematika kongresa protegne na još nekoliko 
stoljeća. Balić nije popuštao, iz jednog bitnog razloga, iz 
sredine XI, stoljeća datira definitivni raskid između Istočne i 
Zapadne Crkve, pa zbog toga ovoga puta ne treba ići dalje 
od XI. stoljeća, jer moramo najprije proučiti crkvenu predaju 
i crkveni život iz onih vremena kad su Crkve još bile u 
jedinstvu, kad još ne izbiše konačna tragična neprijateljstva 


između »pravoslavlja« i »katolicizma«. 


U tom pogledu, ako kongres i jest mariološki, te već po 
tome (kako shvaćaju neki) donekle »konzervativan« s obzi- 
rom na druge žestoko raspravljane teme današnje teologije, 
ako, zatim, i obuhvaća proučavanje tematike iz davnih 
vremena, on nipošto nije bio ni zamišljen niti se odvijao u 
stilu neke gole apologetike postojećega 1 prihvaćenoga u 
Katoličkoj Crkvi, nego je njime domirirala želja za kritičkim 
preispitivanjem sve marijanske pobožnosti u svjetlu stare 
zajedničke kršćanske povijesti, ili bar za stvaranjem polazišta 
i temelja za takvo preispitivanje, koje bi na kraju trebalo 
pripomoći većem razumijevanju, a možda i sporazumijevanju 
među kršćanskim Crkvama. A to nipošto nije smjer »konzer- 
vativnosti« u onom smislu kako se obično ta riječ shvaća u 
današnjim teološkim polemikama. 


Kongres je načelno bio katolički, kao i dosadašnji. Balić se, 
čini se, još nije odvažio da mu pokuša dati interkonfesional- 
nu ekumensku dimenziju u tom smislu da bi sudjelovanje 
teologa različitih kršćanskih konfesija bilo donekie podjed- 
nako. To ustalom i ne bi išlo u stil i u okvir zadataka 
Međunarodne papinske marijanske akademije, koju je Balić 
osnovao, kako je ona dosad organizirana. Postoji posebna 
papinsko tijelo za ekumenski rad. Balić je ipak osjetljiv 
za »znakove vremena«, pa je pošao znatno naprijed u 
davanju mjesta na kongresu teolozima nekatolicima: ovoga 
puta sudjelovalo ih je više od desetak, najvećim dijelom 
predavanjima, a ne samo kao »promatrači«. Možda je šteta 
što je iz Pravoslavne Crkve bio samo jedan teolog, dr. 
Dimitrije Dimitrijević s beogradskog Teološkog fakulteta SPC. 
iz Beograda je na kongresu sudjelovala predavanjem u 
plenumu i dr. Mirjana Tatić-Đurić, no ona nije poslije sjela 
za »Okrugli stol« kod kojega su se vodile ekumenske 
rasprave. 


Na granici Istoka i Zapada 


Baš zbog takve tematike kongresa njegovo je održavanje u 
Zagrebu bilo posebno prikladno. Hrvatska je na granici 
kršćanskog Zapada, i stoljetni su u našim krajevima dodiri, 
pa i miješanja između kršćana zapadno-katoličke tradicije i 


Priredio: Zlatko MARKUS 


kršćana isločno-pravoslavne tradicije. Zbog toga je za ovu 
temu, zajedničku istočnoj i zapadnoj tradiciji, bilo baš kod 
nas odgovarajuće mjesto. Francuska je sekcija na kongresu 
izrazila posebnu želju da »dijalog o Djevici postane, na crti 
kongresa u Zagrebu, sve većma istinsko ekumensko izmjenji- 
vanje misli, koje se neće ograničiti samo na zapadnjake, 
katolike i protestante, nego će uključiti i istočnjake, katolike 
i pravoslavne, i da Jugoslavija, koja je smještena na granici 
Istoka i Zapada, razvija svoj poziv za taj cilj u Crkvi«. Kao 
slušači i sudjelovatelji u diskusijama mogli su prisustvovati 
Svi koji bi se prijavili, bez razlike na konfesionainu pripad- 
nost. Ako je bilo manje pripadnika drugih kršćanskih konfe- 
Bija iz naše države, to dakako treba pripisati povijesnoj 
relativnosti sadašnjeg časa u razvitku ekumenskog duha, ali 
ono što se u tom području zaista dogodilo nipošto nije bez 
perspektive za budućnost, 


Proučavanja na kongresu pokazala su da su prve velike točke 
Marijina štovanja i razmišljanja o Mariji, koje su kasnije 
postale omiljena mjesta i velika pokretala kršćanskog života 
obojenog marijanskom pobožnošću na Zapadu, najprije nasta- 
le na Istoku, da su se rodile iz stvaralačkog genija istočnih 
kršćana, a onda bile prenesene na Zapad, dobivajući kasnije 
nove naglaske. Ta je spoznaja svakako važna za veće 
sporazumijevanje među kršćanima Istoka i Zapada, također 
na ovom našem prostoru, i za veću spremnost da se dopusti 
pluralizam u marijanskoj pobožnosti, pa onda i u drugima, 
prema onoj misli kardinala Newmanna koju je Balić citirao 
u programatskom govoru: da se »nikome neće činiti čudnim 
ako postoje razni oblici marijanske pobožnosti«. A važna je i 
za kritički pristup i samokritiku u kojem obliku pobožnosti 
koji, u jednoj id drugoj tradiciji ili u objema, može 
djelomično biti i povijesno uvjetovan, pa zato mijenjanje 
onoga što je bilo strogo povijesno uvjetovano ništa ne ukida 
od onoga što istinski spada na autentično kršćanstvo i ne 
podriva ono što zaista ide u srž kršćanskog života za sva 
vremena. 


I u tom pogledu mariološki je kongres našao baš dobra 
mjesto u našoj sredini, koja je s jedne strane, po društveno- 
-političkom uređenju, socijalističkom, ispred Zapada, i za 
kongresiste je, u globalu, predstavljala novost nečega — 
možda — budućega, a s druge je strane, po svojoj manjoj 
teološkoj razgibanosti i razvijenosti, te po još nenagriženim 
tradicionalnim oblicima pobožnosti, pružala sliku relativno 
veće »konzervativnosti« nego što se to može doživljavati na 
Zapadu, Mariološki kongres, uklopljen u takav divergentan 
sklop stvarnosti, značio je svakako značajan korak naprijed 
-— barem u globalu — s obzirom na faktično stanje naše 
dosadašnje kršćanske misli i prakse, i jedan velik događaj — 
vjerujemo -—— međusobnog »pripitomljavanja« između našeg 
društveno-političkog sustava i katoličke zajednice. 


Da se ovaj mariološki kongres održao negdje u nekoj strano» 
zemlji, pa makar bi sudjelovali i vodili ga naši teolozi, teško 
da bi sve što je na njemu rečeno postalo predmetom 
razmišljanja i raspravljanja naših vjernika i naših intelektu- 
alaca, Sada je mnogo veća šansa da će se to dogoditi i da se 
golemo bogatstvo onoga što je na kongresu izneseno neće 
pretvoriti u nekoliko otrcanih parola koje mogu samo 
pobuđivati kršćansku strastvenost više negoli produbljivati 
autentičnu vjeru i život u vjeri: činjenica da se kongres 
dogodio kod nas, vjerojatno će pobuditi interes kod naših 
katolika i ostalih kršćana, da se proučavaju sami tekstovi, da 
se iz njih izvlače istinski zaključci i da se kod nas u životu 
osjeti njihova kritička snaga i njihov stvaralački poticaj. 


A mjesto koje je ovaj kongres dobio u našoj javnosti, u 
novinstvu i ostalim sredstvama društvenih priopćivanja, te 
uloga što su je organi vlasti odigrali kod toga na svim 
razinama, sigurno će pripomoći da se neke zaleđenosti još 
više rastale i da se hrvatska narodna zajednica, kao i 
cjelokupna politička zajednica naše suvremene SR Hrvatske, 


osjeti još većma istinski međusobno povezana, u pravom 
građanskom prijateljstvu, još većoj — dragovoljno i zauzeio 
prihvaćenoj — suodgovornosti i ljubavi. 


Religiozna baštinu muslimana 


Ne možemo prešutjeti ni to da se na ovom kongresu pojavilo 
više naših katoličkih teologa Hrvata koji su posvetili svoju 
pozornost tome da prouče dodire između kršćanstva i islama 
u pitanju Marijine osobe. Šteta što dr. Balić nije uspio da se 
na kongresu pojavi i koji islamski teolog koji bi izložio tu 
temu sa svoga stanovišta. Ipak je za našu hrvatsku duhovnu 
budućnost od kapitalne važnosti to probuđenje nade đa ćemo 
u budućnosti mi katolici s daleko više istinskog zanimanja 
proučavati duhovnu i religioznu baštinu muslimana, ne samo 
u onome u čemu: ona ima dodire s kršćanstvom nego i u njoj 
samoj. Ovaj nam je mariološki kongres svakako prigoda da 
nas podsjeti na tu dužnost, ne samo u općim svjeiskim 
okvirima nego i posebno s obzirom na duhovne tradicije 
naših bosanskih muslimana. 


Na kongresu je izneseno i nekoliko radova koji su se bavili 
našom hrvatskom religiozno-kulturnom baštinom koja se tiče 
Marije i njezina štovanja. Velik će uspjeh ovoga kongresa 
biti i to ako od njegovih poticaja počne s većom zauzetošću 
svestrano proučavanje te naše duhovne baštine; dakako, 
imajući uvijek i kod toga na pameti ono što je talijanska 
sekcija stavila u svoje zaključke, da naime uvijek treba imati 
pred očima »odnose prema današnjoj problematici«, 


Tomislav Šagi-Bunić 


Stigao sam u Zagreb izravno iz Ottawe, gdje sam predavao na 
Sveučilištu Saint Paul. Nova jugoslavenska etapa decentraliza- 
cije i samoupravljanja izazvala je tamo živo zanimanje. 
Kanadski Francuzi otkrivali su analogije u kojima su se 
prepoznavali, Vjekovima su bili manjina koja je trpjela od 
engleske većine, Ali danas je prvi put na čelu njihove 
federacije jedan kanadski Francuz i vrši ulogu ujedinjavanja. 
Oni to jedinstvo naporno traže, bez unitarizma, bez separatiz- 
ma, usprkos de Gaulleovu uskliku prilikom posjeta toj zemlji: 
»Živio slobodni Qućbect« U tom eksplozivnom kontekstu 
stanovnici Qućbeca vele o jugoslavenskim rješenjima decen- 
tralizacije i samoupravljanja: — I za nas bi to bilo rješenje... 
Ta se analogija osniva upravo na golemim razlikama, navlasti- 
to između kapitalističke i socijalističke zemlje. No, moglo bi se 
navesti još analogij4. Kanadska francuska manjina jest kato- 
lička, itd. Žurio sam se da na licu mjesta pogledam što se to 
događa u jugoslavenskoj federaciji. 


a 
Osjeća se: ova je Crkva trpjela 
Moji dojmovi? 
Ponajprije, bio sam iznenađen kako je zagrebačka Crkva 
prihvatila kongresiste: kakva divna nazočnost i obzirnost. 
Okružila je kongresiste mediteranskom, slavenskom, čak japan- 
skom gostoljubivošću. Japanskom zato jer sam jedino u Japanu 
i Zagrebu u svakoj sobi našao kućne papuče, četkicu za zube u 
celofanu i svakog dana svjež cvijet. 
Okružila me nazočnost koja me je vinula 
Strastvene izmjene mišljenja, pobudna pitanja, 
Ovaj me narod očarao: zrno latinskoga duha, mediteranskog 
humaniteta čini ga bliskim, a ne oduzima mu slavenske 
tajanstvenosti, Tako sam shvatio jedan od korijena najprivla- 
čnije osobe koju sma sreo: Ivana Ilića. On je Hrvat. O svemu 
bih tome mogao mnogo što reći. Dakako, sve bi to bilo veoma 
osobno... 


Na otvorenju Mariološkog kongresa ponajprije me začudio stil 
Crkve, tradicionalistički kao u svim Crkvama pod marksistič- 
kim režimom: redovnici u svojim haljama s konopcem, biskupi 
u talarima i ljubičastim kapicama. Osjeća se: ova je Crkva 
trpjela, borila se, ukrutila se da se održi. Vezana je uza stare 
povijesne oblike koje je skupo branila, u trenutku dok su ih 
neki drugi prelati napadali usred II, vatikanskog sabora. 


živa misao, traženje, razvitak 


Ubrzo sam pod tim prividom otkio živu misao, traženje. 
razvitak. Na Saboru sam bio vještak u teološkoj komisiji kojoj 
je član bio i mons. Franić. U to vrijeme on je bio vrlo 
konzervativna osoba. Kod našeg ponovnog susreta bio je 
priklon socijalizmu i novom poretku. 'Fo je kod njega plod 
iskrenog razmišljanja, rada, hrabrog opredjeljenja, koje ne bih 
bio predmnijevao prije sedam godina. 

U zagrebačkoj Crkvi naišao sam na slobodu i raznolikost: kruti 
stav i stav dijaloga, ali uvijek pun strpljivosti i umjerenosti 
svojstvenih ljudima oblikovanima patnjom, Sjetio sam se gesla 
svetog Pavla: »plod kušnje je nada«. Usporedba s američkom 
mladeži, koja često očajava u lagodnu životu, vrlo je zapa- 
njujuća: »Ta mladež ne voli svoju domovinu«, rekao mi je 
jedan Kanađanin, koji je na početku svojih praznika radio na 
anketi o komunama i zajednicama _ u SAD. Najviše me 
iznenadilo da mi nijedan od Hrvata, koji su zauzeti za tako 
različite stavove, nije rekao nešto loše o ljudima drugog 
usmjerenja, lijevoga ili desnoga. Katolici su mnogo jedinstve- 
niji nego u Francuskoj. U tolikoj mjeri da mi se to čini 
jedinstvenim na svijetu. 


Sivaralački znak vremena 


Što se tiče vaše zemlje, vidio sam je prebrzo i izdaleka, kroz 
preusko okance. Pitao sam se što može značiti ovaj kongres i 
njegova crkvena ukorijenjenost za ljude koji rade u golemoj 
košnici prefabriciranih zgrada ili tehničarima vaših ureda. Ne 
bi li se od Crkve nakon II. vatikanskog sabora ovdje očekivao 
kongres o »teologiji razvitka«, o »obnovi« ili o »oslobađanju«, o 
temama koje su sada u punom jeku. Kod vas su me naročito 
iznenadile istinske slobode, kojih nema u Mađarskoj, Čehoslo- 
vačkoj i drugdje. To se vidi u nebrojenim pojedinostima. Na 
primjer, jedan studentski dušobrižnik može otpulovati u 
inozemstvo sa skupinom mladih. U Mađarskoj bi ga zbog toga 
zatvorili, Ovdje nisam naišao na onu moć birokracije koja guši 


iznad mene. 


a osjeća se u tolikim policijskim diktaturama i na Zapadu i na 
Istoku. Novi put kojim je pošla jugoslavenska federacija još je 
jednom zapanjio svijet. On je nosilac nade u koegzistenciju i u 
suživljenje u svijetu što traga za jedinstvom u pluralizmu, 

Ako taj pokušaj uspije, bit će 10 znak vremena, u trenuiku 
kad se mladež tolikih zemalja osjeća nelagodno u »sistemima« 
velikih sila i gleda prema nesvrstanim zemljama, prema 
socijalizmima što se izgrađuju izmičući zamci birokratizma i 
oslobađajući stvaralačke sile. Upravo zato raste i rast če 
zanimanje za Jugoslaviju, kao i zanimanje za Čile, Kinu i 
Tanzaniju. 

Eto, to su dojmovi, vrlo svježi i vrlo letimični. Osjećam da su 
površni. Bolje shvaćam složenost vašeg naroda, složenost 
njegove prošlosti i njegove sadašnjosti. 


Vjera: nadahnuće za osloboditeljska zalaganju 


Ovdje sam često pomišljao na riječi 
»Trećem čovjeku« (navodim po sjećanju): 
»Italija je proživjela stoljeća ratova i razbojstava, nasilja, i to 
je dalo jednog Dantea, Giotta, Leonarda da Vincija, Michelan- 
gela... Svicarska je stoljećima živjela u miru, demokraciji, 
uzornu blagostanju, i to je dalo uru njihalicu s kukavicom.« 
Mada je to nepravedno prema Švicarskoj, u Hrvatskoj sam bio 
očaran umjetnošću i ljuđima. Više sam puta bio fasciniran 
filmom gospodina Turčinovića. Upravo dok sam promatrao tu 
sjajnu odmjerenost i skromnu čovječnost, pale su mi na pamet 
riječi Grahama Greena. 

Pitao sam se o novom usmjerenju odnosa Crkve i države. 
Poštujem čvrst stav nekih ovdašnjih kršćana, u savjesti 
privrženih jednoj časnoj prošlosti. No čini mi se da evanđeoska 
Crkva ne smije biti zatvorena tvrđava, nego kvasac u tijestu, 
drugim riječima: prisutnost stvarnostima što se izgrađuju u 
vašoj zemlji na pragu novog razvitka. 

Kao što je rečeno na Saboru, mi moramo prihvatiti marksis- 
tičku kritiku religije kao »opijuma naroda«. Ona pogađa 
povijesne oblike koji su pogrešni, ali ih još svagda ima. 
Feuerbach, o kojem je upravo napisana katolička teološka teza, 
uništio je samo idole: lažne, otuđujuće bogove, načinjene 
čovječjom rukom, bogove tlačiteljske moći, vladavine novca; 
moramo nadići lažne bogove, tražiti, naći pred sobom pravoga 
Boga. Boga Osloboditelja, onoga koji je Abrahama naveo na 
lutanja, onoga koji je silom oslobodio izrabljivani narod 
Izlaska i dao mu da osvoji svoju zemlju nakon kušnje u 
pustinji. Bog je Izvor, on je Život, on je Ljubav. On danas 
nadahnjuje oslobodilačka zalaganja u Južnoj Americi i u 
Sam zemljama koje tlači gospodarski i politički neokoloni- 
jaližam. 


Nije lako živjeti od ovog evanđeoskog izvora. Riječ je o 
zahljevu i o kritičkom dinamizmu, koji uopće ne daju mira. 
Provođenje ljubavi prema bližnjemu ne isključuje dijalektičke 
napetosti na koje je ukazao marksizam. To uviđaju danas 
kršćani koji se bore za razvitak i oslobođenje ljudi. 


Hrvatska: kršćanstvu i svijetu primjer 
koegzistencije i pluralizma 


na me pitate za moje dojmove. želite i pogled u buduć- 
nost... 

Vaša zemlja nalazi se na granici kršćanskog Istoka i Zapada, 
već tisuću godina. Čini mi se da je ona pozvana biti 
predvodnikom ekumenizma, kao što sam to rekao na Kon- 
gresu. Čini mi se da ona ima taj poziv ne samo za kršćanstvo 
nego i za cijeli svijet, kao primjer nezavisnosti, koegzistencije, 
pluralizma na svim područjima: jezičnom, vjerskom, narod- 
nosnom, kao primjer odmjerenosti i dijeloga bez samoobma- 
njivanja, bez olakotnosti, bez popustljivosti, dijaloga sigurnih i 
opreznih koraka. Moja je želja da se ovo suživljavanje jednoga 
dana protegne na razinu jedne velike Evrope. koja neće biti 
pretijesno područje buržoaskih i kapitalističkih snaga, već 
slobodna talionica čovječnih oblika za budućnost. To neće biti 
budućnost pobožnjačke religije, nego budućnost osloboditelj- 
skog Evandelja. 


Grahama Greena u 

